ပြည်သူ့ဘုန်းဘုန်း: June 2008\nဝေါလေခီးတွင် တိုက်ပွဲဖြစ်၊ ကရင်တပ်သားတဦး ကျဆုံး\nတနင်္လာနေ့၊ ဇွန်လ 30 2008 20:05 - မြန်မာစံတော်ချိန်\nချင်းမိုင်။ ။ နအဖ စစ်အစိုးရ ပူးပေါင်းတပ်နှင့် ကရင်လွတ်မြောက်ရေး တပ်မတော်အကြား ယနေ့ နံနက်ပိုင်းက ကရင်ပြည်နယ် ကော့ကရိတ် မြို့နယ်အတွင်း တိုက်ပွဲဖြစ်ပွားရာ ကရင်တပ်သားတဦး ကျဆုံးခဲ့သည်။\nကရင်အမျိုးသား လွတ်မြောက်ရေး တပ်မတော် (KNLA) ၏ ကော့ကရိတ်မြို့နယ်အတွင်းရှိ ဝေါလေခီးဒေသမှ တပ်စခန်းတခုအား နအဖ တပ်နှင့် ကရင်အဖွဲ့ကွဲတခုဖြစ်သည့် တိုးတက်သော ဗုဒ္ဓဘာသာ ကရင် အမျိုးသား တပ်မတော် (DKBA) ပူးပေါင်းတပ်ဖွဲ့က ယနေ့နံနက် ၄ နာရီခန့်တွင် လာရောက်တိုက်ခိုက်ရာ KNLA တပ်သားတဦး ကျဆုံးပြီး တဦး ဒဏ်ရာ ရသွားခဲ့ခြင်း ဖြစ်သည်။\n“တိုက်ပွဲ အခြေအနေကတော့ ဒီဘက်က တယောက် ဖမ်းမိပြီးတော့ တယောက် ကျတယ်။ အဲဒါနဲ့ပဲ ပြီးသွားတာပေါ့” ဟု KNLA ၏ နိုင်ငံရေး ဦးဆောင်အဖွဲ့ ဖြစ်သည့် ကရင် အမျိုးသားအစည်းအရုံး (KNU) ဗဟို သတင်းနှင့် ပြန်ကြားရေး တာဝန်ခံ ပဒို စောလှငွေက မဇ္ဈိမကို ပြောသည်။\nဝေါလေခီး ဒေသသည် ထိုင်း-မြန်မာ နယ်စပ်မြို့ မဲဆောက်၏ တောင်ဘက် ၄၅ ကီလိုမီတာခန့် အကွာအဝေးတွင် တည်ရှိသည်။\nနှစ်ဖက်တိုက်ပွဲသည် ၂ နာရီခန့် ကြာမြင့်ခဲ့ပြီး ထိုးစစ်ဆင် တိုက်ခိုက်ခဲ့သည့် နအဖ နှင့် DKBA ပူးတွဲတပ်သည် အင်အား ၄ဝ ခန့် ပါဝင်ကာ KNLA တပ်သား ၇ ဦးခန့်သာ ရှိခဲ့သည်ဟု ပဒိုစောလှငွေက ပြောသည်။\nဝေါလေခီးစခန်းသည် စခန်းဟောင်း တခုဖြစ်ပြီး လက်ရှိအချိန်တွင် နအဖ စစ်အစိုးရဘက်က သိမ်းပိုက်ထားသည် သို့မဟုတ် ပြန်လည် ဆုတ်ခွါသွားသည်ကိုမူ အတိအကျ မသိသေးကြောင်း KNU က ပြောသည်။\nPosted by Ashin dhamma at 5:38 PM0comments\nဒုတိယ ရွှေဝါရောင်တော်လှန်ရေးအတွက် ပြည်တွင်းပြည်ပ ရခိုင်သံဃာများ ဆွေးနွေး\nကျော်ထင်/ ၃၀ ဇွန် ၂၀၀၈\nရွှေဝါရောင်တော်လှန်ရေးဟု လူသိများသော ပြီးခဲ့သည့် စက်တင်ဘာလှုပ်ရှားမှုအတွင်း လမ်းမ ပေါ်တွင် အစောဆုံး ဆန္ဒပြတောင်းဆိုခဲ့ကြသည့် ရခိုင်သံဃာတော်များနှင့် ဘင်္ဂလားဒေ့ရှ်-မြန်မာ နယ်စပ်အခြေစိုက် ရခိုင်သံဃာများ နယ်စပ်တွင်တွေ့ဆုံပြီး ဒုတိယရွှေဝါရောင်တော်လှန်ရေး အတွက် ပြင်ဆင်ခဲ့ကြောင်း သိရသည်။\nပြီးခဲ့သည့် သီတင်းပတ်အတွင်း ပြုလုပ်ခဲ့သော အဆိုပါတွေ့ဆုံမှုတွင် ရခိုင်ပြည်နယ်အနှံ့ ဒေသ (၄) နေရာခွဲပြီး ဖွဲ့စည်းထားသော သံဃာ့သမဂ္ဂီအဖွဲ့ချုပ် (ရခိုင်ပြည်) နှင့် ဘင်္ဂလားဒေ့ရှ် အခြေ\nစိုက် သာသနာ့ဦးသျှောင် (ဘင်္ဂလားဒေ့ရှ်) တို့မှ သံဃာများ ကြွရောက်ခဲ့ကြပြီး သံဃာ့လှုပ်ရှားမှုနှင့် သာသနာ့ဘေးအန္တရာယ် ကာကွယ်ရေးတို့အတွက် ပြည်တွင်းပြည်ပ ပူးပေါင်းလှုပ်ရှားသွားရန် သဘောတူခဲ့ကြသည်။\nနာဂစ်မုန်တိုင်းဒဏ်ကြောင့် အတိဒုက္ခရောက်နေကြရသည့် ပြည်သူလူထုအခြေနေသည် ပြီးခဲ့သည့် လောင်စာဆီဈေးနှုန်းကြီးမားမှု အကျပ်အတည်းထက် ပိုမိုဆိုးရွားသောကြောင့် သံဃာထုအနေဖြင့် ရွှေဝါရောင်တော်လှန်ရေးကာလကကဲ့သို့ ပြည်သူ့ရှေ့မှရပ်တည်ကြရန် လိုအပ်ချက်သဖြင့် တွေ့ဆုံ ဆွေးကြခြင်းဖြစ်ကြောင်း ဘင်္ဂလားဒေ့ရှ် အခြေစိုက် သာသနာ့ ဦးသျှောင်( ဘင်္ဂလားဒေ့ရှ်) မှ ဥက္ကဋ္ဌ ဆရာတော် ဦးမေဃိယက မိန့်ကြားသည်။\nဦးမေဃိယက “ပြည်တွင်းမှာရှိတဲ့ သံဃာတွေကလည်း ဒုတိယ ရွှေဝါရောင်တော်လှန်ရေး ပေါ် ပေါက်ဖို့အတွက် အများကြီး စုစည်းနေကြတာလေ၊ ပြည်ပက ရှိနေသူတွေကလည်း နည်းလမ်း ပေါင်းစုံနဲ့ ကူညီကြဖို့ လိုတယ်၊ အထဲက သံဃာတွေက အားတခုအနေနဲ့ ညီညီညွတ်ညွတ် တည်ဆောက်ပြီးသား ရှိနေတာလေ၊ အကြောင်းပေါ်တာနဲ့တပြိုင်နက် ဒီသံဃာတွေဟာ သံဃာ တွေဦးဆောင်တဲ့ လှုပ်ရှားမှုအတွက် နောက်မဆုတ်တမ်း လုပ်မယ်လို့ ဦးဇင်း ယုံကြည်တယ်” ဟု မိန့်ကြားသည်။\nစစ်တွေမြို့ရှိ စာသင်တိုက်ကြီးတခုဖြစ်သည့် ပုသိမ်ကျောင်းတိုက်မှ သံဃာတပါးက “ကျောင်းက သံဃာတွေကတော့ ထုံးစံအတိုင်းပါပဲ၊ ၀ါတွင်းကာလကလည်း နီးလာပြီလေ၊ စာသင်စာချကတော့ ပုံမှန်ပါ၊ သံဃာတွေဘက်ကတော့ ဒီလှုပ်ရှားမှုတွေမှာ ပါဝင်ပတ်သက်မယ်၊ မပတ်သက်ဘူးဆို တာတော့ အတိကျပြောလို့မရဘူး ထင်တယ်” ဟု မိန့်ကြားသည်။\nဆရာတော်ဦးဥတ္တမအပါအ၀င် ရခိုင်သံဃာတော်များသည် မြန်မာ့နိုင်ငံရေးလှုပ်ရှားမှုများတွင် အဓိကကျသည့် အခန်းကဏ္ဍမှ ပါဝင်ခဲ့ကြပြီး ပြီးခဲ့သည့်နှစ် စက်တင်ဘာလှုပ်ရှားမှုတွင်လည်း စစ်တွေမှ သံတော်များသည် သြဂုတ်လကုန်ပိုင်းကတည်းက လမ်းမပေါ်ထွက် ဆန္ဒပြခဲ့ကြသည်။\nစစ်တွေတွင် မကျေနပ်သူတဦးက လက်ကိ်ုင် လော်စပီကာကို အသုံးပြုပြီး အစိုးရကို ဝေဖန် ဆဲဆို\nရခိုင်ပြည်နယ် စစ်တွေမြို့တွင် အမည်မသိသူ တဦးက လွန်ခဲ့သော သောကြာနေ့က လက်ကိုင် အငယ်စား စပီကာကို အသုံးပြု ပြီး စစ်အစိုးရကို ဝေဖန် ဆဲဆိုသွားခဲ့ကြောင်း သတင်းရရှိသည်။\nမျက်မြင် တဦးက “သူက စစ်တွေမြို့ အမှတ် ၁ ရဲစခန်းရှေ့ကနေ ဆဲဆိုသွားတာပါ။ ကျွန်တော် ကြားရသလောက်ကို ပြောရမယ်ဆိုရင်တော့ --- ထမင်းငတ်၍ ရခိုင်ပြည်မှာ လူတွေ သေနေပြီ။ ဒါ ဘယ်သူ့မှာ တာဝန်ရှိသလဲ။ ရခိုင် လူမျိုးတွေ တိုက်ဆောက်ပြီး ၀မ်းသာ မနေကြနဲ့။ ရခိုင်တွေ ထမင်းငတ် သေနေကြပြီ။ --- စသဖြင့် သူက ပြောဆိုသွားတာပါ။ ” ဟု ပြောသည်။\nသို့သော်လည်း ဝေဖန် ဆဲဆိုသွားသူကို စစ်တွေရဲမှ တစုံတရာ အရေးယူခြင်း စစ်ဆေး မေးမြန်းခြင်း မရှိကြောင်း သိရှိရသည်။\nယခုကဲ့သို့ဝေဖန် ဆဲဆိုမှုမှာ များမကြာမှီက စစ်တွေမြို့ မင်းဂံရပ်ကွက်မှ သားဖသုံးဦး ထမင်းငတ်၍ အဆိပ်စား သေဆုံးပြီး နောက်ပိုင်းတွင် ထွက်ပေါ်လာခြင်း ဖြစ်သည်။\nအဆိုပါ သားဖသုံးဦး ထမင်းငတ်၍ အဆိပ်စား သေဆုံးသွားသဖြင့် စစ်တွေလူထု အတွင်းအထူး မကျေနပ်မှုများ တိုးပွားနေကြောင်း သတင်းများ ရရှိသည်။\nရခိုင်ပြည်နယ် အနှံ့အပြားတွင် ဆန်ဈေးနုန်း ကြီးမြှင့်ခြင်းကြောင့် ဆင်းရဲသူ လက်လုပ်လက်စား အများအပြားမှာ ထမင်းငတ် နေကြရကြောင်း ပြည်တွင်းမှ ပေးပို့သော သတင်း အများအပြားတွင် ဖေါ်ပြသည်။\nPosted by Ashin dhamma at 11:20 PM0comments\nPosted by Ashin dhamma at 11:13 PM0comments\nတနင်္လာနေ့၊ ဇွန်လ 30 2008 03:13 - မြန်မာစံတော်ချိန်\nမြန်မာနိုင်ငံအကြောင်း၊ မြန်မာနိုင်ငံရဲ့ စီးပွားရေးဘ၀၊ လူမှုရေးဘ၀၊ နိုင်ငံရေး ဘ၀တွေအကြောင်း ရေးသားထားတဲ့ သတင်းတွေ၊ ဆောင်းပါး တွေ၊ စာအုပ်စာတမ်းတွေဖတ်ရ၊ လျှပ်တပြတ် ရိုက်ထားတဲ့ ဓါတ်ပုံတွေ၊ သတင်းဓါတ်ပုံတွေ၊ သတင်းဓါတ်ပုံတွေ၊ ဗီဒီယို ကလစ်တွေ၊ ဗီဒီယို ဇာတ်ကား၊ ရုပ်ရှင်ဇာတ်ကားတွေကို ကြည့်ရတဲ့အခါတိုင်း ကြည်နူးပီတိဖြစ်ရ၊ ၀မ်းမြောက်ဝမ်းသာ ဖြစ်ရတယ်လို့ မရှိသလောက်ပါပဲ။ ၀မ်းနည်း ကြေကွဲရ၊ စိတ်မကောင်းဖြစ်ရ၊ ကြိတ်မနိုင်ခဲမရ ဖြစ်ရ၊ ဒေါသဖြစ်ရ စတဲ့ မကောင်းတဲ့ စိတ်ခံစားမှုတွေကိုပဲ ကြုံတွေ့ ခံစားခဲ့ရတာချည်းပါပဲ။ အဲဒါတွေရဲ့ အခြေခံ အကြောင်းတရားဟာ မှားယွင်းတဲ့ အပေါ်ထပ် နိုင်ငံရေး အဆောက်အဦ၊ မှားယွင်းတဲ့ အခြေခံ စီးပွားရေး အဆောက်အဦ ကြောင့်ပဲ ဆိုတာလည်း ရှင်းနေတာပါပဲ။ အပေါ်ဆုံးထပ်နဲ့ အောက်ဆုံးထပ်ကြားမှာ ရှိတဲ့ ကျန်နေတဲ့အရာ အားလုံးဟာလည်း အလိုအလျှောက် မှားယွင်းသွားခဲ့ရ မှားယွင်းနေဆဲပဲ ဖြစ်ရတော့တာပါပဲ။ ဒါလည်း ထူးဆန်းတဲ့ကိစ္စ မဟုတ်ပါဘူး။\nဒါပေမယ့် အဲ့ဒီ အဓိက မှားယွင်းမှုကြီး နှစ်ခုရဲ့ ကြားမှာ ဖြစ်ပေါ်လာတဲ့ အမှားတွေကို တကယ်တန်း ခါးခါးသည်းသည်း ခံစားနေရတာကတော့ အောက်ဆုံးလွှာက မရှိဆင်းရဲသား ပြည်သူတွေပဲ ဖြစ်ပါတယ်။ တကယ်တော့ အဲဒီ သန်းပေါင်းများစွာ ရှိတဲ့ ပြည်သူလူထုဟာ တိုင်းပြည်ရဲ့ အကြီးမားဆုံး စွမ်းအား အကြီးမားဆုံး အင်အားစုကြီးပါ။ ဒါပေမယ့် အဲဒီ စွမ်းအားအကြီးမားဆုံး အင်အားစုကြီးဟာ အကြီးမားဆုံး ဆင်းရဲဒုက္ခကို ခံစားနေကြရတဲ့သူတွေ ဖြစ်နေပါတယ်။ ကျနော်ကိုယ်တိုင်လည်း အဲဒီ အင်အားစုကြီးထဲမှာ ပါဝင်ခဲ့ရတဲ့ သူတစ်ယောက်ပါ။ အဲဒီ စွမ်းအား အကြီးမားဆုံး အင်အားစုကြီးဟာ ဒီကနေ့ အချိန်မှာ စွမ်းအား မဲ့သွားကြပါပြီလား။ သူတို့ တွေ့ကြုံခံစားနေရတဲ့ ဆင်းရဲဒုက္ခတွေထဲက လွတ်မြောက်အောင် မရုန်းကန်နိုင် မလှုပ်ရှားနိုင် ကြတော့ဘူးလား။ အဲ့ဒီလို မဟုတ်ဘူးလို့ ကျနော် အခိုင်အမာ ယုံကြည်ပါတယ်။ နှစ်ငါးဆယ် နီးပါး စစ်အာဏာရှင်တွေရဲ့ သံဖနောင့်အောက်မှာ ရက်ရက်စက်စက် ဖိနှိပ် ညှင်းပမ်းခံရ၊ မျက်စိပိတ် နားပိတ် အလုပ်ခံရလို့ သူတို့မှာ ရှိနေတဲ့ ကြီးမားတဲ့ စွမ်းအားတွေကို အသုံးပြုဖို့ မကြိုးစားရဲအောင် ဖြစ်နေကြရရှာတာပါ။ ကိုယ်စီကိုယ်စီမှာ ရှိနေတဲ့ အစွမ်းသတ္တိတွေကို ကိုယ်ကိုယ်တိုင် မသိနိုင်အောင် ဖြစ်နေကြရရှာတာပါ။ မြန်မာနိုင်ငံရဲ့ နွံနစ်နေတဲ့ သမိုင်းဘီးကို တွန်းတင်လွတ်မြောက်အောင် လုပ်ဆောင်နိုင်စွမ်း အမှန်တကယ် ရှိနေတာဟာ သူတို့ပါပဲ။ မှတပါးတခြားမရှိ၊ ကျနော်တို့ရဲ့ သန်းပေါင်းများစွာသော သာမန်ပြည်သူတွေပါပဲ။ ဒီနေရာမှာ အငြင်းပွားစရာ မရှိဘူးလို့ ထင်ပါတယ်။\nဒုတိယ ဖက်ဆစ်တော်လှန်ရေးလို့ ပြောလို့ ရသလို နယ်ချဲ့အောက်က လွတ်မြောက်အောင်မဟုတ်ပဲ အမျိုးသား စစ်အာဏာရှင်စနစ် လက်အောက်က လွတ်မြောက်အောင် တိုက်နေတဲ့ အမျိုးသား လွတ်မြောက်ရေး တော်လှန်ရေးပါ။ နယ်ချဲ့ကို တော်လှန် တိုက်ခိုက်ရတာထက် ပိုပြီးခက်ခဲ ကြမ်းတမ်းပါတယ်။ အချိန်ကာလကို ပြောမယ် ဆိုရင်တော့ ကျနော် တို့ရဲ့ ပြည်သူလူထုဟာ အတိုင်းအတာတခုအထိ ဒီတော်လှန်ရေး ဖြစ်စဉ်ကို ဖြတ်သန်းကြုံတွေ့ ပြီးခဲ့ပါပြီ။ အတော်အတန် အတိုင်းအတာတခုထိ ရင့်ကျက်ခဲ့ပါပြီ။ နောက်ပြီး တော်လှန်ရေးတွေ ပေါက်ဖွားခဲ့တဲ့ ခေတ်ကာလအရ ဖြစ်စဉ်တွေဟာ ကွဲပြား ခြားနားနေပါတယ်။ ဒီကနေ့ အိုင်တီ ခေတ် ကမ္ဘာပြန့် ဖြစ်စဉ်ကာလ (Globalization) မှာ အချိန်တွေကို ကြုံ့ကွေးသွားအောင် နည်းပညာတွေက စွမ်းဆောင် နိုင်နေပါပြီ။ ကျနော်တို့ သမိုင်းထဲက တော်လှန်ရေး ဖြစ်စဉ်ဟောင်းတွေလောက် အချိန် ယူစရာ မလိုပါဘူး။ အချိန်တွေကို ချုံ့ပြီး အရှိန်အဟုန်ကို မြှင့်တင်လို့ရတဲ့ ခေတ်ကာလ ဖြစ်နေပါပြီ။\nကျနော်တို့ စိတ်ပျက် အားငယ်စရာ မရှိပါဘူး။ အလုပ်ကို ချက်ခြင်းစဖို့ပဲ လိုအပ်ပါတယ်။ စပြီးပြီ ဆိုရင်လည်း အရည်အတွက်ရော အရည်အချင်း အရပါ အရှိန်အဟုန်ကို မြှင့်တင် ပေးကြရပါလိမ့်မယ်။ တော်လှန်ရေးကြီး အောင်အောင်မြင်မြင် ပြီးဆုံးသွားဖို့ ပေါင်းစည်းလို့ ရနိုင်သမျှ အင်အား တွေကို ကျနော်တို့ ပေါင်းစည်းကြရပါမယ်။ တော်လှန်ရေးရဲ့ အဓိက ရည်မှန်းချက် အောင်မြင်ရေးအတွက် အသုံးပြုလို့ ရနိုင်သမျှ တော်လှန်ရေး နည်းနာတွေကို သုံးစွဲကြရပါလိမ့်မယ်။ တဦးချင်း တယောက်ချင်းပဲ ဖြစ်ဖြစ်၊ တအုပ်စုချင်းဖြစ်ဖြစ် စစ်အာဏာရှင်စနစ်ကို ဒေါက်ထောက် ကျားကန်ထားသမျှ အရာအားလုံးကို တိုက်ဖျက် ခြေမှုန်းကြရမှာ ဖြစ်ပါတယ်။ ဒီ စစ်အာဏာရှင်စနစ် တိုက်ဖျက်ရေး ဒီမိုကရေစီ တော်လှန်ရေး ကြီး ရှုံးနိမ့်သွားမယ်ဆိုရင်၊ ဒီအတိုင်း စစ်အာဏာရှင်တွေကို ဆက်ပြီး အုပ်ချုပ်ခွင့် ပေးထားမယ် ဆိုရင် ကျနော်တို့ နိုင်ငံဟာ လုံးဝ ပျက်သုန်း သွားတော့မယ် အလျှော့ပေး စွန့်လွှတ်လို့ မဖြစ်ဘူး ဆိုတာကို ပြည်သူလူထု တရပ်လုံး သိမြင် သဘောပေါက်ကြဖို့ လိုအပ်ပါလိမ့်မယ်။\nဒီနေရာမှာ ကျနော့အနေနဲ့ ကိုယ့်စိတ်ကို ပြန်ပြီး အားဖြည့် သန့်စင်ဖို့ အတွက် ဖတ်ကြည့်လိုက်မိတဲ့ မဟာမြိုင် တောရဆရာတော်ကြီး ဦးဇောတိကရဲ့"တွေးမိတိုင်း ပျော်တယ်" ဆိုတဲ့ စာအုပ်ထဲက ဆရာတော်ကြီးရဲ့ မိန့်ဆိုချက်တခုကို ပြန်ပြီးသတိရမိပါတယ်။ ဆရာတော်ကြီး ကတော့ ဘယ်လူ့အဖွဲ့အစည်း ဘယ်တိုင်းပြည်လို့ ထည့်သွင်း မပြောခဲ့ပါဘူး။ ကျနော်ကတော့ ကျနော်တို့ လူ့အဖွဲ့အစည်း ကျနော်တို့ တိုင်းပြည် လို့ ခံစားလိုက်ရပါတယ်။\n"…မတရားတာ၊ မမျှတတာတွေကို လုပ်တဲ့သူတွေ များနေရင် တရားမျှတမှု မရှိတဲ့ အသိုင်းအ၀ိုင်း ဖြစ်နေမယ်။ တရားမျှတမှု မရှိတဲ့ အသိုင်းအ၀ိုင်းဟာ လွတ်လပ်မှုရှိတဲ့ အသိုင်းအ၀ိုင်း ဖြစ်တယ်လို့ ဘယ်ပြောနိုင်မလဲ။\nမတရားတာ လုပ်တဲ့သူရှိရင် ခံရတဲ့သူ ရှိတယ်။ ခံရတဲ့သူဟာ လုပ်တဲ့သူကို လေးစားမှာ မဟုတ်ဘူး။ တဦးကိုတဦး မလေးစားနိုင်တဲ့ အသိုင်းအ၀ိုင်းဟာ ဂုဏ်သိက္ခာရှိတဲ့ အသိုင်းအ၀ိုင်း မဖြစ်နိုင်တော့ဘူး။ တရားမျှတမှုမရှိ ၊ ဂုဏ်သိက္ခာလည်း မရှိတဲ့ အသိုင်းအ၀ိုင်းမှာ နေရတဲ့ သူဟာ စိတ်အေးချမ်းသာယာမှု ဘယ်လိုလုပ် ရနိုင်တော့မလဲ။\nလူတချို့ မတရားတာကို လွတ်လွတ်လပ်လပ် လုပ်ခွင့်ရှိတဲ့ အသိုင်းအ၀ိုင်းဟာ လွတ်လပ်တဲ့ အသိုင်းအ၀ိုင်း မဖြစ်နိုင်ဘူး။ မလွတ်လပ်တဲ့ အသိုင်းအ၀ိုင်းဟာ ဂုဏ်သိက္ခာရှိတဲ့ အသိုင်းအ၀ိုင်း မဖြစ်နိုင်ဘူး။ တရားမျှတမှု၊ လွတ်လပ်မှုနဲ့ လူ့ဂုဏ်သိက္ခာ ဒီသုံးပါးဟာ ဆက်စပ်နေပါတယ်။ တန်ဖိုးထားစရာ ကောင်းတဲ့ ဒီ (Human values) သုံးပါးမရှိရင် အဆင့်မြင့်တဲ့ လူ့အသိုင်းအ၀ိုင်း မဖြစ်သေးဘူး…" လို့ မိန်းကြားဟောပြောခဲ့ ပါတယ်။\nကျနော်တို့တွေ တရားမျှတမှု မခံစားခဲ့ရသေးဘူး၊ လွတ်လပ်မှုကို မခံစားခဲ့ရသေးဘူး၊ ဂုဏ်သိက္ခာရှိတဲ့ လူ့အဖွဲ့အစည်းတခု မဖြစ်သေးဘူး ဆိုတာကတော့ အသေအချာပါပဲ။\nကျနော်တို့ ပြည်သူလူထုကြီး အနေနဲ့ ကိုယ့်အားကိုယ်ကိုး ကြရပါလိမ့်မယ်။ စစ်အာဏာရှင်တွေနဲ့ သူ့ရဲ့ အပေါင်းအပါတွေကို ကိုယ်စီကိုယ်ငှ ဆန့်ကျင်တွန်းလှန်ဖို့ ကြိုးစားကြရပါလိမ့်မယ်။ အားလုံးဟာ လက်နက်စွဲကိုင် ဆန့်ကျင် တော်လှန်နိုင်ကြမှာ မဟုတ်ပါဘူး။ ကိုယ်လုပ်နိုင် သလောက် အန္တာရာယ် မများတဲ့ ငြိမ်းချမ်းတဲ့ ခုခံဆန့်ကျင်မှုတွေကို သုံးပြီး စစ်အာဏာရှင်စနစ်ကို ဆန့်ကျင်ကြဖို့သာ အရေးကြီးပါတယ်။ အဲ့ဒီ အဆင့်ကနေပြီး တဆင့် တိုးတက်လာတဲ့ အချိန်မှာတော့ ပိုပြီး ထိရောက် အစွမ်းထက်တဲ့ နည်းတွေနဲ့ စစ်အာဏာရှင်စနစ်ကို ဆန့်ကျင် တော်လှန် နိုင်လာကြပါလိမ့်မယ်။\nဘယ်လိုပဲဖြစ်ဖြစ် အဓမ္မ၀ါဒီ စစ်အာဏာရှင်တွေ မကြာတော့မယ့် အချိန်မှာ ကျဆုံး၊ အာဏာရှင်စနစ် နိဂုံး ချုပ်ရပါလိမ့်မယ်။ ဓမ္မဟာ အမှန်တရား ဖြစ်တယ်၊ သစ္စာတရား ဖြစ်တယ်။ ။\nPosted by Ashin dhamma at 6:00 PM0comments\nPosted by Ashin dhamma at 1:46 AM0comments\nစနေနေ့၊ ဇွန်လ 28 2008 19:19 - မြန်မာစံတော်ချိန်\nရွှေလီ။ ။ ကချင်ပြည်နယ် မိုးညှင်းမြို့၌ ယမန်နေ့က မိုးသည်းထန်စွာ ရွာသွန်းသဖြင့် မြို့ပေါ်ရပ်ကွက်အချို့ ရေလွှမ်းမိုးခြင်း ခံရကာ မိသားစုဝင် ဦးရေ ၂ဝဝ ခန့် ရေဘေးလွတ်ရာ ပြောင်းရွှေ့နေရသည်။\nမိုးညှင်းမြို့လယ်အတွင်း တောင်ဘက်မှ မြောက်ဘက်သို့ ဖြတ်သန်း စီးဆင်းသည့် နမ့်ရင်း ချောင်းရေသည် ယမန်နေ့ ညနေပိုင်းမှစ၍ မြင့်တက် လာပြီး ချောင်းဘေးတလျောက်ရှိ ရေလယ်ကျွန်း၊ မြို့မနှင့် တိန်အင်း၊ အုတ်ကျင်း၊ နမီးစု၊ နားခါ (တောင်၊ မြောက်)၊ နောင်စွန်းရပ်ကွက်များအနက် မြေနိမ့်ပိုင်းများသို့ ရေဝင်လာရမှ လူအချို့ ယခုလို ရွှေ့ပြောင်းနေရခြင်း ဖြစ်သည်။\n“မနေ့ကပဲ ရေမြှုပ်တဲ့ အိမ်တွေက လူတွေကို ရေလွတ်တဲ့ အမြင့်ပိုင်း နေရာတွေကို ပြောင်းနေခိုင်းထားတယ်။ ရေဘေး ကယ်ဆယ်ရေးစခန်း ၄ ၊ ၅ ခုလောက်တော့ ဖွင့်ထားတယ်။ လူဦးရေက ၁၅ဝ၊ ၂ဝဝ လောက်တော့ ရှိတယ်” ဟု ရေလယ်ကျွန်း ရပ်ကွက်သား တဦးက မဇ္ဈိမကို ပြောသည်။\nရေဘေး ဒုက္ခသည်များကို ဒေသအာဏာပိုင်များက ဥက္ကာရာမ ဘုန်းကြီးကျောင်းတိုက်နှင့် ကုန်းမြင့်ရာ အရပ်များသို့ ပြောင်းရွှေ့ခိုင်းနေသည်။ ရပ်ကွက်များအတွင်းရှိ မူလတန်းကျောင်းများကိုမူ ပိတ်ထားရသည်။\nယနေ့တွင် ချောင်းရေသည် ဆက်လက် မြင့်တက်နေသဖြင့် ရေဝင်ရောက်နိုင်သည့် အခြား ရပ်ကွက်များမှ လူအချို့ကိုပါ ရေလွတ်ရာသို့ ပြောင်းရွှေ့ ပေးနေရသည်ဟုလည်း သိရသည်။\nPosted by Ashin dhamma at 6:38 PM0comments\nPosted by Ashin dhamma at 4:14 AM0comments\nမြန်မာအမျိုးသမီးများ ဆင်းရဲဒုက္ခ၊ ကုလ လုံခြုံရေးကောင်စီ တာဝန်ယူဘို့လို\nစနေနေ့၊ ဇွန်လ 28 2008 12:23 - မြန်မာစံတော်ချိန်\nနယူးဒေလီ။ ။ တိုင်းရင်းသား လူနည်းစုများအပေါ် တိုက်ခိုက်ရာတွင် မြန်မာနိုင်ငံ စစ်အစိုးရက မုဒိမ်းကျင့်ခြင်းကို ‘စစ်လက်နက်’ အဖြစ် တရံမလပ် အသုံးပြုနေခြင်းကို ရပ်တန့်နိုင်ရန် နိုင်ငံတကာ အသိုင်းအဝိုင်းနှင့် ကုလသမဂ္ဂ လုံခြုံရေးကောင်စီတို့တွင် လုပ်ဆောင်စရာ အများကြီး ရှိနေသည်ဟု တက်ကြွလှုပ်ရှားသူ ချင်းအမျိုးသမီးတဦးက ဟောင်ကောင်ရှိ နိုင်ငံခြား သတင်းစာဆရာများ ကလပ်တွင် သောကြာနေ့က ပြောကြားသွားသည်။\nသူ၏ လှိုက်လှဲလှသော ပန်ကြား ပြောဆိုချက်သည် နှစ်ပေါင်း ၅ဝ ကျော် ဆူပူ မငြိမ်မသက်မှုနှင့် ပြည်တွင်းစစ် အတွင်းတွင် နေလာခဲ့ကြရသည့် မြန်မာနိုင်ငံမှ မိမိကိုယ်မိမိ ခုခံကာကွယ်နိုင်စွမ်း မရှိသော အမျိုးသမီးများ၏ အခြေအနေကို မီးမောင်းထိုး တင်ပြလိုက်ခြင်း ဖြစ်သည်။\nဤနိုင်ငံတွင် အမျိုးသမီးများသည် စစ်တပ်၏ စာရိတ္တ ပျက်ပြားနေသော အစိတ်အပိုင်းက သူတို့ရမက်အတွက် ပစ်မှတ်ထား အရှက်တကွဲ အကျိုးနည်း ဖြစ်စေရန် လုပ်ဆောင်ခြင်းကို ခံနေကြရသည်။ ဤသို့ လုပ်သမျှ အားလုံးသည် သူတို့လက်အောက် ပြားပြားမှောက် ရောက်လာစေရန် ကြိုးပန်းခြင်းနှင့် ‘စစ်လက်နက်’ အဖြစ် အသုံးချခြင်းသာ ဖြစ်သည်။\nအမျိုးသမီးများ အထူးသဖြင့် တိုင်းရင်းသား လူနည်းစုများ နေထိုင်ရာအရပ်ရှိ အမျိုးသမီးများသည် သူတို့အာဏာ တည်မြဲရေးအတွက် မိမိ ပြည်သူများကို ပြန်လည် တိုက်ခိုက်သည့် စစ်အစိုးရ၏ မလျှော့သော တိုက်ပွဲအတွင်း အဆိုးဝါးဆုံး ထိခိုက်ခံရသူများ ဖြစ်သည်ဟု ချင်းအမျိုးသမီး အဖွဲ့ချုပ် (WLC) ၏ ညှိနှိုင်းဆက်သွယ်ရေးမှူး ချယ်ရီဇာဟောင်း (Cheery Zahau) က ပြောဆိုသည်။\nဤသို့ မိမိပြည်သူများအား တိုက်ခိုက်သည့်အခါတွင် ပြည်သူများကို အကြမ်းဖက် ခြိမ်းခြောက်ရန်နှင့် အကြောက်တရားကို စိတ္တဇသဖွယ် ပေါ်ပေါက်လာစေရန် လိင်ပိုင်းဆိုင်ရာ အကြမ်းဖက်မှုနှင့် မုဒိမ်းကျင့်ခြင်းကို ‘စစ်လက်နက်’ အဖြစ် စစ်အစိုးရက အသုံးပြုသည်။ ဤနည်းဖြင့် တိုင်းပြည်ကို စစ်အစိုးရက ရာစုနှစ်တဝက် နီးပါးမျှ ရှည်ကြာအောင် အုပ်ချုပ်လာခဲ့သည်။\n“အဖြစ်အပျက် တခုမှာဆိုရင် (မြန်မာပြည် အနောက်ပိုင်း ချင်းပြည်နယ်က) အမျိုးသမီးတဦးကို ကိုယ်တုံးလုံး ဖြစ်အောင် ချွတ်ပစ်ပြီး လက်ဝါး ကပ်တိုင်ပေါ်မှာ တင်ထားတယ်။ ဒါ တမင်သက်သက် သူ ကိုးကွယ်တဲ့ ခရစ်ယာန် ဘာသာကို ချိုးနှိမ်တဲ့ အနေနဲ့၊ စော်ကားတဲ့ အနေနဲ့ ညှဉ်းပန်း နှိပ်စက်တာပဲ” ဟု ဇာဟောင်း က ပြောသည်။\n၁၉၆၂ ခုနှစ်တွင် အာဏာသိမ်း၍ တက်လာခဲ့သော စစ်အစိုးရသည် မိမိတို့ အာဏာ တည်မြဲရေးအတွက် မိမိပြည်သူများကိုပင် နာမည်ဆိုးလှစွာ ပြန်လည် တိုက်ခိုက်ခဲ့သည်။ ဤသို့ တိုက်ခိုက်ရာတွင် အဓိက ပစ်မှတ်မှာ တိုင်းရင်းသားလူ နည်းစုများပင် ဖြစ်သည်။\nမြန်မာစစ်တပ်သည် စနစ်တကျ လိင်ပိုင်းဆိုင်ရာ အကြမ်းဖက်မှုများ၊ ညှဉ်းပန်း နှိပ်စက်ခြင်းများနှင့် မုဒိမ်းကျင့်ခြင်းတို့ကို မည်သို့မျှ အရေးယူခြင်း မရှိဘဲ ကျူးလွန် လာခဲ့သည်ဟုလည်း ဇာဟောင်းက ပြောသွားခဲ့သည်။\n“ဒါကို လူတွေ သေသေချာချာ သိစေချင်ပါတယ်” ဟု သူက ပြောသွားခဲ့ပြီး၊ တဆက်တည်းမှာပင် သူက ကမ္ဘာ့ အသိုင်းအဝိုင်း၊ အထူးသဖြင့် ကုလသမဂ္ဂ လုံခြုံရေးကောင်စီ အနေဖြင့် ဤသို့ အနှံ့အပြား လူ့အခွင့်အရေး ချိုးဖောက်နေခြင်းများကို ရပ်တန့်ရန် မြန်မာအစိုးရကို ဖိအားပေးသင့်သည်ဟုလည်း ပြောသည်။\nကယ်တော်မူကြပါဟု မြန်မာ အမျုိးသမီးများ၏ အော်ဟစ်ငိုယို တောင်းပန်သံများကို ကမ္ဘာက မကြားခဲ့သည်မှာ ကြာခဲ့ပြီ၊ ယခု ကုလသမဂ္ဂ လုံခြုံရေးကောင်စီ အနေဖြင့် မြန်မာအမျိုးသမီးများကို ကူညီရန် တာဝန်ကို ယူသင့်ပြီဟုလည်း သူက ဆက်လက် ပြောဆိုသည်။\n“နိုင်ငံတကာ အသိုင်းအဝိုင်းက ဖိအားပြင်းပြင်း မပေးလို့ သူတို့ (စစ်အစိုးရ) က ဂရုမစိုက်တာပဲ” ဟု ဇာဟောင်းက ဖြည့်စွက် ပြောဆိုသွားသည်။\nPosted by Ashin dhamma at 3:59 AM0comments\nPosted by Ashin dhamma at 5:54 PM0comments\nPosted by Ashin dhamma at 5:15 PM0comments\nရခိုင်ပြည်နယ်မှ မြို့ကြီးတချိ့မှ ဘုန်းတော်ကြီး စာသင်တိုက်များတွင် ရွှေဝါရောင်တော်လှန် ရေး၌ ဦးဆောင်ပါဝင်ခဲ့သော ရဟန်းတော်များကို ကျောင်းဝင်ခွင့် မပြုသဖြင့် တချို့ ရွှေဝါရောင် တော်လှန်ရေးကို ဦးဆောင်ပါဝင်ခဲ့သူ ရဟန်းတော်များမှာ စာသင်ရန်အခက်အခဲ ကျရောက် ဖြစ်ပေါ် နေကြရသည်။\nအမည် မဖေါ်လိုသူ ရဟန်းတော်တပါးက“ဦးဇင်းတို့ရဲ့ ဓါတ်ပုံတွေကို စစ်အာဏာပိုင်တွေက ဘုန်းတော်ကြီး ကျောင်းတိုက်တွေကိုပေးထားပြီး ဆရာတော်ကြီးတွေကို ၀ါဆိုစာသင်သား ရဟန်းတော်တွေကို လက်ခံတဲ့အခါ ဦးဇင်းတို့လို ဦးဆောင်ပါဝင်ခဲ့တဲ့ ရဟန်းတော်တွေကို လက်မခံဖို့ လျှောက်ထားတဲ့အတွက် အခုကျောင်းတိုက်တွေက ဦးဇင်းတို့ကို လက်ခံဖို့ ငြင်းဆိုနေကြတယ် တကာကြီး။” ဟု ပြောသည်။\nယခုအခါ ရခိုင်ပြည်နယ်အတွင်းရှိ ဘုန်းတော်ကြီး ကျောင်းများတွင် ၀ါဆိုရန်အချိန်နီးကပ် လာသဖြင့် စာသင်သား ရဟန်းတော်များကို ယခင်နှစ်များကကဲ့သို့ လက်ခံနေ သည်။\n“အခု စာသင်တိုက်တွေမှာ စာသင်ခွင့်မရဘဲ အခက်အခဲ ကြုံတွေ့နေရတဲ့ ရဟန်းတော်က ရာချီပြီး ရှိမယ်ထင်ပါတယ်။ ခုလို ဖြစ်နေတာက စစ်တွေတမြို့တည်းမှာ မဟုတ်ပါဘူး။ မြောက်ဦး၊ မင်းပြားနဲ့ကျောက်ဖြူမြို့တွေမှာလည်း ခုလိုငြင်းပယ်နေတယ်လို့ သိရှိရပါတယ်။ တချို့ကျောင်းတိုက်တွေမှာဆိုရင် ဆန္ဒပြပွဲ ပေါ်ပေါက်ခဲ့ရင် မပါဝင်ပါဘူးဆိုပီး ကျောင်းဝင် ရဟန်းတော်တွေကို ကျောင်းထိုင် ဆရာတော်တွေက လက်မှတ်အတင် ထိုးခိုင်း နေတယ်လို့ သတင်းတွေ ရရှိပါတယ်။”ဟု အဆိုပါဦးဇင်းက ပြောသည်။\nယခုနှစ်တွင် ယခင်နှစ်များကကဲ့သို့ ရဟန်းတော်များ လမ်းပေါ်ထွက် ဆန္ဒပြမည်ကို အာဏာ ပိုင်များက စိုးရိမ်နေသဖြင့် ကျောင်းထိုင်ဆရာတော်များကတဆင့် စာသင်သား ရဟန်းတော် များကို ဆန္ဒပြရာတွင် မပါဝင်ရန် ဖိအားပေး အကျပ်ကိုင်နေခြင်း ဖြစ်ကြောင်း ပြည်တွင်းမှလာ သော သတင်းများတွင် ဖေါ်ပြသည်။\n“ဆရာတော်ကြီးတွေက အာဏာပိုင်တွေဆီက ဆန်အိတ်တပိုင်းတစနဲ့ အခွင့်အရေးတချို့ကို မျှော်ကိုးပြီး ဦးဇင်းတို့ကို လက်မခံရင်လည်း မတတ်နိုင်ပါဘူး။ ဘယ်ကျောင်းတိုက်မှ ဦးဇင်းတို့ကို လက်မခံဘူးဆိုရင် နောက်ဆုံး ဦးဇင်းတို့အနေနဲ့ လူထွက်ရုံဘဲ ရှိပါတယ်။”ဟု အဆိုပါ ဦးဇင်းက နိဂုံးချုပ် နိရဉ္စရာသို့ ပြောကြားသည်။\nPosted by Ashin dhamma at 7:23 AM0comments\nဇွန်လ ဆိုတာက ဒီနိုင်ငံရဲ့ ကျောင်းဖွင့်ရာသီလေ။\nကျမကတော့ သားလေးအတွက် ရန်ကုန်က Orange Super Market ရှေ့က Back to School ဆိုတဲ့ ဧရိယာမှာ လိုအပ်တဲ့ ကျောင်းသုံးပစ္စည်း တွေ ဝယ်ဖို့ ကြည့်နေမိတယ်။ အနီးအနားက ကျမလိုပဲ မိခင်နှစ်ယောက်ကလည်း သူတို့ ကလေးတွေအတွက် လိုအပ်တာတွေ ကြည့်နေရင်း တယောက်က သူ့သမီးလေးက ဒီနှစ်မှ ကျောင်းကြီးကို စပို့ရမှာဖြစ်ပြီး၊ ဒီမြို့ရဲ့ နာမည် အကြီးဆုံးကျောင်းကို ပို့ချင်ပေမယ့် ကျောင်းဝင်ကြေးနဲ့ အလှူငွေကို မတတ်နိုင်လို့ အိမ်နားက မူလတန်းကျောင်းကိုပဲ စိတ်လျှော့ပြီး အပ်ရတော့မယ့်အကြောင်း ပြောပြနေပါတယ်။\nကျန်တဲ့ မိခင် တယောက်ရဲ့ ကလေးက သူတို့ပြောတဲ့ နာမည်ကြီးကျောင်းမှာ ထားလက်စထင်တယ်။ အဲဒီ မိခင်စကားကို ထောက်ခံပြီး အဲဒီ ကျောင်းမှာ လက်တွေ့ထားရင် နောက်ဆက်တွဲ ဘယ်လို ကုန်တဲ့အကြောင်း၊ အတန်းကောင်းရဖို့ အတန်းပိုင်ဆရာမ ကျေနပ်ဖို့ နည်းအမျိုးမျိုးနဲ့ အရမ်း ကြိုးစားရတဲ့ အကြောင်း၊ ကျောင်း တခါတခါ ပိတ်သွားရင်တော့ သူ့မှာ အသက်ရှူလေး ချောင်မလား စဉ်းစားပေမယ့် တခြားကလေး တွေလို Summer School ကို နေချင်လို့ သူ့ကလေး ပူဆာတော့ သနားလို့ ထားရပြန်ကြောင်း၊ အိမ်ရဲ့ ဝင်ငွေနဲ့ ထွက်ငွေက မမျှတော့ တခြား ဘက်တွေကို ချွေတာသုံးရပြီး ကလေးပညာရေးကိုတော့ တတ်နိုင်သလောက် ပံ့ပိုးနေရကြောင်း ပြောပါတယ်။\nသူတို့ ပြောသလိုပဲ စ မပို့ရသေးဘူး၊ အခု ကျောင်းအတွက် လိုအပ်တဲ့ ပစ္စည်းတွေကိုက မတန်တဆ ဖြစ်နေတာ တွေ့ရတယ်။ နေ့လယ် ထမင်းဗူး ထည့်ဖို့အတွက် ပလပ်စတစ်နဲ့ လုပ်ထားတဲ့ ခပ်သေးသေး ခြင်းတောင်းလေး တခုကိုက ထောင်ဂဏန်းတွေနဲ့ ချီပေးနေရတာ။ ကျမလည်း မတန်လို့ အဲဒီ ခြင်းတောင်းကို ပြန်ချထားပြီး ဒီ့ထက် အထည့်ဆန့်ပြီး ဈေးသက်သာတာ ထပ်ရှာကြည့်တယ်။ စိတ်တိုင်းကျ မတွေ့ရဘူး။ တခြား လိုအပ်တာတွေက ရှိသေးတော့ ခြင်းတောင်သေး တခုအတွက်နဲ့ ငွေ သိပ်မဖြုန်းချင်လို့ပါ။\nခဏနေတော့ နောက်ထပ် မိခင်နှစ်ယောက် Back to School နားကို ရောက်လာကြပြန်တယ်။ ဒီနှစ်ယောက်ကတော့ တမျိုး။ ကလေးသုံး ပစ္စည်းတွေက ကပ်ထားတဲ့ ဈေးနှုန်းတွေကို ကျမတို့လို စစ်စစ်ပေါက်ပေါက် ကြည့်မနေဘူး။ သူတို့ ကြိုက်တာတွေကို တခုပြီးတခု ယူပြီး လက်တွန်းလှည်း (trolley) ပေါ်ကို တင်နေကြတယ်။ လှည်းပေါ်မှာလည်း တခြားပစ္စည်းတွေက အပြည့်။ ပြီးတော့ မိခင်တယောက်က မနှစ်က သူ့သားကို ထားတဲ့ International School က ပိုဈေးသက်သာတဲ့ International School ကိုပဲ ပြောင်းထားမယ့်အကြောင်း၊ ကလေးက ၃ ယောက်ဆိုတော့ အဲဒီလောက်အထိ မတတ်နိုင်ဘူးလို့ စကားသံခပ်ဝဲဝဲနဲ့ တခြားတယောက်ကို ရှင်းပြနေတယ်။\nအဖော်ပါလာတဲ့ မိခင်ကလည်း ထောက်ခံပြီး မန္တလေးမှာ International School က ရွေးချယ်စရာ နည်းတဲ့အကြောင်း၊ ရန်ကုန်က ပိုများကြောင်း၊ စီးပွားရေးက ထင်သလောက် အဆင်မပြေလို့သာ ဒီမှာ ထားနေရကြောင်း၊ ဖြစ်နိုင်ရင် စင်္ကာပူမှာပဲ တခါထဲ ထားချင်ကြောင်း သူ့ဆန္ဒကို ပြောနေပြန်တယ်။\nဘာပဲပြောပြော အလွှာချင်းမတူညီတဲ့ ကျမတို့ မိခင်တွေအားလုံးမှာ တူညီနေတာ တခုကတော့ ကျောင်းဖွင့်ရာသီ ရောက်ရင် ကိုယ့်ကလေး ပညာရေးအတွက် အတတ်နိုင်ဆုံး ပံ့ပိုး ပေးချင်ကြတာရယ်၊ အိမ်ရဲ့ ဝင်ငွေထွက်ငွေကို သိထားလို့ ချိန်ဆနေရတဲ့အတွက် အားမရ စိတ်ညစ်နေကြ တာတွေရယ်ကတော့ အကုန် အတူတူပါပဲလို့ တွေးမိရတယ်။\nကျောင်းဖွင့်ရာသီအပေါ် ကလေးတွေရဲ့ ခံစားမှု\nInternational School တွေမှာ ဖွင့်လေ့ရှိတဲ့ Summer School မှာ ခဏတွေ့ရတဲ့ သူငယ်ချင်း အသစ်တွေနဲ့ ခွဲခွာရတော့မှာ ဖြစ်ပေမယ့် တနှစ်ပတ်လုံး အတူနေ၊ အတူဆော့လာခဲ့တဲ့ ကျောင်းက သူငယ်ချင်းတွေနဲ့ ပြန်ဆုံရတော့မှာမို့ ကလေးတွေကတော့ အရမ်းကို ပျော်နေကြတယ်။ ကျမတို့ ငယ်ငယ်က ခံစားချက်လိုပဲ အတန်းသစ် တတန်းကို တက်ရတော့မယ့် ခံစားမှုကလည်း ရင်ခုန်စရာတမျိုးပေါ့။ အသက် တနှစ်ကြီးသွားပြီ၊ အတန်းတတန်း ကြီးသွားပြီဆိုတဲ့ သဘောလေ။\nဒီခေတ် ကလေးတွေကြားမှာ ပြောစရာတခု ရှိလာတာက နွေရာသီတုန်းက သူတို့ တက်ခဲ့တဲ့ Summer School က ကစားကွင်း ဘယ်လောက် ကျယ်တဲ့အကြောင်း၊ ဘယ်လို သားနားတဲ့ အကြောင်း၊ ဘယ်သူတွေနဲ့ တွေ့ပြီး ဆော့ခဲ့ကြကြောင်း၊ အဆင့်မြင့် ဟိုတယ်ကြီးတွေမှာ ကျင်းပတဲ့ ကျောင်းဆင်းပွဲမှာ ဘယ်လို ပါဝင် လှုပ်ရှားခဲ့ကြောင်း၊ တယောက် အတွေ့အကြုံတွေကို တခြားတယောက်ကို ပြောပြဖလှယ်ကြ။ တချို့ကတော့ ကျောင်းကြီးကို ဖွင့်စေချင်လှပြီ။ အဲဒီ အတွေ့အကြုံတွေကိုလည်း ပြောပြချင်ကြလို့။ နောက်ပြီး တနှစ်တာလုံး ရင်းရင်းနှီးနှီး နေခဲ့တဲ့ ပတ်ဝန်းကျင် အဟောင်းမှာ ပြန်ကစားချင်လာကြလို့။\nမိခင်တွေရဲ့ ငွေကြေး အခက်အခဲ၊ လူမှုကိစ္စ အခက်အခဲတွေကို ဘာမှ နားမလည်တဲ့ မသိကြရှာတဲ့ ကလေးတွေ အတွက်ကတော့ ကျောင်းဖွင့်ချိန် ဟာ မင်္ဂလာပါ။ တချို့ မလိုက်မသိတဲ့ ကလေးတွေဆိုရင် အရင်ကျောင်း အဟောင်းကို မနေချင်တော့ကြောင်း၊ Summer School မှာပဲ ဆက်နေချင်ကြောင်း နားပူနားဆာ လုပ်ကြတာတွေလည်း ရှိရဲ့။ ကျောင်းသုံးပစ္စည်း ဝယ်တဲ့အခါမှာလည်း တန်၏၊ မတန်၏ နားမလည်ရှာဘဲ လိုချင်တာတွေကိုပဲ အတင်း ပူဆာကြသူတွေလည်း ရှိရဲ့။\nဒီခေတ်မှာ ကျောင်းတွေက အပတ်စဉ် အစမ်းစာမေးပွဲ ပဲရှိပြီး အတန်းနှစ်ကျ (Repeater) ရယ်လို့လည်း မရှိတော့ ကျမတို့တုန်းကလို အဲဒီ ဘက်မှာ စိတ်ပူစရာ မလိုတော့ဘူးလေ။ အတန်းသစ်တတန်းကို လွယ်လွယ်ကူကူနဲ့ တက်ရတော့မယ် ဆိုတာကို သိနေကြတယ်။ ဒီတော့ ကျောင်းဖွင့်ချိန်ဟာ ဘာစိတ်ပူစရာမှ မရှိတဲ့ ကလေးတွေအတွက် အပျော်ကြီး ပျော်စရာ အချိန်ပေပဲပေါ့။\nSky Walk Shopping Mall နဲ့ Orange Super Market eJ‹ Back to School မှာ ကျောင်းသုံးပစ္စည်းတွေ ဝယ်လာပြီး စက်လှေကားက ဆင်းခဲ့တယ်။ တော်သေးတယ်၊ သားတော်မောင်ကို ခေါ်မလာခဲ့လို့။ သူ့ကိုသာ ခေါ်လာရင် ဈေး တန်တာ၊ မတန်တာ နားမလည်တော့ ဟိုဟာ လိုချင်တယ်၊ ဒီဟာ ယူချင်တယ်နဲ့ လုပ်တတ်လေ့ ရှိတယ်။ ဒါပေမဲ့ သူ့ကို ခေါ်မလာဘဲ အမေက စိတ်ကြိုက်ဝယ်လာတဲ့ ပစ္စည်းဆိုရင်တော့ ချေးမများတတ်ရှာဘူး။ တမြတ်တနိုးနဲ့ လက်ခံလေ့ ရှိတယ်လေ။ ဒါကိုသိတဲ့ ကျမက အခုလို ကျောင်းဖွင့်ရာသီအတွက် လိုအပ်တာတွေ ဝယ်ဖို့ ထွက်ရင် သားလေးကို ခေါ်လေ့ မရှိတော့ဘူး။ သူလိုချင်တာက ဈေးမတော်လို့ ဝယ်မပေးရင် စိတ်မကောင်း ဖြစ်မှာလည်း စိုးလို့ပါ။\nစက်လှေကားအဆင်းမှာ သားလေးအရွယ် ကလေး ၃ ယောက်လောက် တယောက်က ရတနာပုံ ဈေးထဲက ဆိုင်တဆိုင်အတွက် အဝတ်ထုပ်ကြီးတွေ ထမ်းသယ်သွားတာကို တွေ့ရတယ်။ နောက်နှစ်ယောက်က ရေသန့်ပုံးတွေ တင်ထားတဲ့ လက်တွန်းလှည်းလေးကို အရှေ့က တယောက်၊ အနောက်ဘက်က တယောက် မျှပြီး တွန်းနေကြလေရဲ့။\nကျမ ဖြတ်အသွား အနားက အမျိုးသမီးနှစ်ယောက်က အပြန်အလှန် စကားပြောနေကြတယ်။ ဈေးဗန်းကို ဘေးချထားတဲ့ အမျိုးသမီးက ပါတိတ်ဝမ်းဆက်နဲ့ အမျိုးသမီးကို သူ့ကလေး သုံးယောက်ကို အခုလို အလုပ်ရအောင် သွင်းပေးလို့ ကျေးဇူးတင်တဲ့အကြောင်း ပြောနေတာပါ။ ဒီနှစ် ကျောင်းဖွင့်ရာသီမှာ အငယ်လေး နှစ်ယောက်ကိုပဲ ကျောင်းထားနိုင်တော့လို့ စိတ်မကောင်းပေမယ့် အကြီး သုံးယောက်ကို အခုလို အလုပ်ခွင်ကိုပဲ ပို့ရတော့တဲ့အကြောင်း ဆက်ပြောနေတယ်။\nမိခင်တယောက်ဖြစ်တဲ့ ကျမ သူ့မျက်နှာကို ကြည့်လိုက်မိတော့ မျက်လုံးလေးတွေထဲမှာ အရည်ကြည်လေးတွေ လဲ့နေတာကို စိတ်မကောင်းစွာ တွေ့လိုက်ရတယ်။ ခပ်လှမ်းလှမ်းမှာတော့ အဆော့မက်တဲ့ ကလေးတချို့ ကျောင်းစိမ်းအင်္ကျီရောင်းတဲ့ ဆိုင်ရှေ့မှာ ရပ်ပြီး အင်္ကျီလေးတွေကို ငေးကြည့်နေလေရဲ့။ သူတို့ အခြေအနေတွေကတော့ ကျမတို့နဲ့ ဆန့်ကျင်ဘက်။ အခုလို ကျောင်းဖွင့်ရာသီမှာ မိခင်ရော ကလေးဖြစ်သူတွေပါ ကျောင်းဆက်တက်ဖို့ အခက်အခဲ ရှိနေတော့ နှစ်ဦးနှစ်ဖက် စိတ်မကောင်းဖြစ်နေကြတဲ့ ခံစားမှုတွေက တူညီနေတာ တွေ့ရတယ်။ မိခင်လုပ်သူကလည်း မပျော်နိုင်သလို၊ ကလေးတွေကလည်း သူများပျော်လို့ မပျော်နိုင်တဲ့ အခြေအနေလေ။\nကျောင်းဖွင့်ရာသီတွေမှာ အခုလို ဆန့်ကျင်ဘက်တွေ ဖြစ်နေခဲ့တာက အခုမှလား၊ အရင်ကတည်းကလား ကျမ အတွေးတွေ ရှုပ်လာတယ်။ ရှုပ်နေတဲ့ အတွေးတွေကို ဖျောက်လိုက်ပြီး ဈေးတက်သွားတဲ့ ကားရပ်နားခ အခွန်ငွေ ၂ဝဝ ပေးပြီး ကားကို ဂရုတစိုက်မောင်း အိမ်ပြန်ခဲ့တော့ တယ်။ ကားမောင်းနေရင်း ဝယ်လာတဲ့ ကျောင်းသုံးပစ္စည်း အသစ်လေးတွေကို ကြည့်ပြီး ကျောင်းတက်ရတော့မယ် ဆိုတဲ့ အသိနဲ့ ဝမ်းသာ ပျော်ရွှင်နေမယ့် သားလေးရဲ့ ချစ်စရာ မျက်နှာလေးကို မြင်ယောင်မိပြီး ပြုံးလိုက်မိတယ်။ ဒါပေမဲ့ ဈေးလမ်းကြားထဲမှာ အလုပ်လုပ်နေရာက ကျောင်းစိမ်းအင်္ကျီ ဆိုင်ရှေ့အရောက် အလုပ်ကိုရပ်ပြီး ငေးကြည့်နေရှာတဲ့ ကလေးရဲ့ မျက်နှာကို သွားသတိရမိလိုက်တော့ အပြုံးက ချက်ချင်း ရပ်သွားမိတော့တယ်။\nPosted by Ashin dhamma at 1:25 AM0comments\nမြန်မာနိုင်ငံအတွင်းက ကပ်ဘေးကယ်ဆယ်ရေးလုပ်ငန်းတွေမှာ နိုင်ငံတကာ အကူအညီပေးရေး\nကိစ္စနဲ့ မြန်မာပြည် ဒီမိုကရေစီဖြစ်ထွန်းရေး ကိစ္စတွေအပေါ်မှာ ကုလသမဂ္ဂ အပါအ၀င် နိုင်ငံ\nတကာက စိုးရိမ်ပူပန်ချက်တွေကို ထုတ်ဖော်ပြောဆိုခဲ့ကြပါတယ်။ အဲဒီစိုးရိမ်မှုတွေအပေါ်မှာ\nကိုင်တွယ်နိုင်ရေး ကုလသမဂ္ဂဘက်ကတော့မြန်မာအာဏာပိုင်တွေ၊ သက်ဆိုင်ရာအဖွဲ့အစည်း\nတွေနဲ့ ညှိနှိုင်းဆောင်ရွက်လျက်ရှိတယ်လို့ ဆိုပါတယ်။ အပြည့်အစုံကို ကိုသားညွန်ဦးက တင်ပြ\nမြန်မာ့နိုင်ငံရေးနဲ့ပတ်သက်လို့ ကုလသမဂ္ဂ အပါအ၀င် နိုင်ငံတကာရဲ့ စိုးရိမ်ချက်တွေက\nတော့ အရင်ကတည်းက ရှိခဲ့တာပါ။ ဒါပေမယ့် မုန်တိုင်းကပ်ဘေး ကျရောက်ပြီးနောက်\nလူသားချင်း စာနာကူညီမှုဆိုင်ရာ ကိစ္စတွေ ပေါ်လာပြီး လူ သောင်းနဲ့ချီပြီး သေဆုံးခဲ့ရ\nတဲ့ ကပ်ဘေးကယ်ဆယ်ရေး လုပ်ငန်းတွေမှာ မြန်မာအာဏာပိုင်တွေဘက်က အကန့်\nအသတ်တွေ လုပ်တဲ့အပေါ်မှာ နိုင်ငံတကာက ဒီကိစ္စအပေါ်မှာလည်း စိုးရိမ်ချက်တခု\nထပ်တိုးလာတယ်လို့ ဆိုရမှာပါ။ ဒီကိစ္စနဲ့ပတ်သက်လို့ ကုလသမဂ္ဂရဲ့ ကမကထလုပ်\nမနေ့ကလုပ်တဲ့ နယူးယောက်ခ်မြို့ ကုလသမဂ္ဂ သတင်းစာရှင်းလင်းပွဲမှာလည်း ကုလ\nသမဂ္ဂ အတွင်းရေးမှူးချုပ် မစ္စတာ ဘန်ကီမွန်း (Ban Ki-moon) က မြန်မာနိုင်ငံနဲ့\nပတ်သက်လို့ စိုးရိမ်ချက်နှစ်ခုမှာ တခုကိုတော့ မြန်မာအာဏာပိုင်တွေဘက်က ပူးပေါင်း\nဆောင်ရွက်မှု ရှိခဲ့တယ်လို့ အသိအမှတ်ပြုပြီး အခုလိုပြောခဲ့ပါတယ်။\n“မြန်မာနိုင်ငံအတွက် ကျနော်တို့မှာ စိုးရိမ်စရာ အခြေအနေနှစ်ခု ရှိပါတယ်။ တခုက\nတော့ လူသားချင်း စာနာကူညီမှုဆိုင်ရာ ကိစ္စပါ။ ကုလသမဂ္ဂ ၀န်ထမ်းတွေနဲ့ နိုင်ငံ\nတကာက ကယ်ဆယ်ရေးလုပ်သားတွေအနေနဲ့ မြန်မာနိုင်ငံမှာ လူသားချင်းစာနာကူညီ\nမှု အထောက်အပံ့တွေ ပေးနိုင်ဖို့ရာ မြန်မာအာဏာပိုင်တွေအနေနဲ့ လမ်းကြောင်းမှန်ကို\n“ကမ္ဘာ့စားနပ်ရိက္ခာအစီအစဉ် (WFP) ရဲ့ ရဟတ်ယာဉ် ၁၀ စင်းဟာ လိုအပ်တဲ့ အကူ\nအညီ အထောက်အပံ့တွေပေးရာမှာ အတော်လေးကို ဆောင်ရွက်ပေးနေပါတယ်။\nဒီအခြေအနေကို ကျနော်တို့အနေနဲ့ ဆက်ပြီး ကြီးကြပ်ဆောင်ရွက်နေသလို မြန်မာ\nအာဏာပိုင်တွေအနေနဲ့လည်း ညှိနှိုင်းဆောင်ရွက်နေပါတယ်။ ကုလသမဂ္ဂ၊ အာဆီယံနဲ့\nမြန်မာနိုင်ငံပါဝင်တဲ့ သုံးပွင့်ဆိုင်အဖွဲ့အနေနဲ့လည်း အတော်လေးကို လုပ်ငန်းတွေ\nဆောင်ရွက်နေပါတယ်။ လာမယ့် ဇူလိုင်လထဲမှာတော့ ပြန်လည်ထူထောင်ရေးနဲ့\nအရေးပေါ် လူသားချင်းစာနာကူညီမှု အထောက်အပံ့ တင်ပြချက်တွေကို ပြန်ပြီး\nကပ်ဘေးကယ်ဆယ်ရေး လုပ်ငန်းတွေနဲ့ပတ်သက်လို့ ကုလသမဂ္ဂ တာဝန်ရှိသူတွေ၊\nအာဆီယံက တာဝန်ရှိသူတွေနဲ့ မြန်မာအစိုးရတို့အကြား ပူးပေါင်းဆောင်ရွက်တဲ့\nဆွေးနွေးပွဲတွေကို အခုရက်ပိုင်းအတွင်း ဆက်တိုက် ဆောင်ရွက်နေသလိုပဲ လာမယ့်\nနိုင်ငံတကာ အစည်းအဝေးကိုလည်း ကျင်းပဖို့ စိုင်းပြင်းနေကြပါတယ်။ ဒါကြောင့်လည်း ဒီကပ်ဘေးကယ်ဆယ်ရေးနဲ့ပတ်သက်လို့ ကုလသမဂ္ဂဘက်က ကမကထပြုပြီး\nဆောင်ရွက်နေတာတွေမှာ တစုံတရာ အတိုင်းအတာတော့ အောင်အောင်မြင်မြင်\nဒါပေမယ့် ဟိုတုန်းကတည်းက အရှည်သဖြင့်ရှိနေတဲ့ မြန်မာ့နိုင်ငံရေး ပြဿနာကတော့\nကုလသမဂ္ဂဘက်က ထိထိရောက်ရောက် ကိုင်တွယ်နိုင်သေးခြင်း မရှိဘူးလို့ နိုင်ငံရေး\nလေ့လာသူတွေက ယူဆနေပါတယ်။ ဒါ့အပြင် မစ္စတာဘန်ကီမွန်းကိုယ်တိုင် ပြီးခဲ့တဲ့လ\nက မုန်တိုင်းကယ်ဆယ်ရေးနဲ့ ပတ်သက်ပြီး ရန်ကုန်ကိုရောက်တုန်းကလည်း နိုင်ငံရေး\nကိစ္စနဲ့ပတ်သက်ပြီး ထုတ်ဖော်မပြောတဲ့အပေါ်မှာ ဝေဖန်မှုတွေ ရှိနေပါတယ်။\nဒါပေမယ့် ကုလသမဂ္ဂအနေနဲ့ နိုင်ငံရေးပြဿနာကိုလည်း အလေးထားပြီး ညှိနှိုင်း\nဆောင်ရွက်နေတယ်လို့ မစ္စတာဘန်ကီမွန်းက မနေ့က ပြောခဲ့ပါတယ်။\n“နောက် မြန်မာနိုင်ငံနဲ့ပတ်သက်လို့ အတော်လေး စိုးရိမ်နေရတဲ့ အချက်ကတော့\nမြန်မာနိုင်ငံအတွင်း ဒီမိုကရေစီဖြစ်ထွန်းရေး လုပ်ငန်းကိစ္စတွေပါပဲ။ ဒီအထဲမှာ\nဒေါ်အောင်ဆန်းစုကြည်ကို ဆက်ပြီး နေအိမ်အကျယ်ချုပ် ထိန်းသိမ်းထားတာလည်း\n“ကျနော်တို့အနေနဲ့ ကုလသမဂ္ဂ ညီလာခံကြီးကနေ တာဝန်ပေးထားတဲ့ မစ္စတာ\nဂမ်ဘာရီ (Gambari) ကတဆင့် မြန်မာနိုင်ငံ တွေ့ဆုံဆွေးနွေးရေးတွေ ဆက်လုပ်သွား\nမှာပါ။ ဒီလုပ်ငန်းစဉ်ကို ကျယ်ကျယ်ပြန့်ပြန့်နဲ့ နက်နက်ရှိုင်းရှိုင်း ဆက်လုပ်သွားမှာ\nဒီကနေ့ နေ့လယ်မှာတော့ မစ္စတာဂမ်ဘာရီ အပါအ၀င် အခြား သက်ဆိုင်ရာနိုင်ငံတွေ\nက သံတမန် ကိုယ်စားလှယ်တွေနဲ့ မြန်မာနိုင်ငံအရေး ညှိနှိုင်းဆွေးနွေးမှုတရပ် လုပ်ဖို့\nကုလသမဂ္ဂ အတွင်းရေးမှူးချုပ် မစ္စတာဘန်ကီမွန်း ပြောသွားခဲ့တာ ဖြစ်ပါတယ်။\nနယူးယောက်ခ်စံချိန် ညနေပိုင်းမှာတော့ ကုလသမဂ္ဂဌာနချုပ်မှာ ကုလသမဂ္ဂ အတွင်း\nရေးမှူးချုပ်ကိုယ်တိုင် ဦးဆောင်ပြီး နိုင်ငံအချို့က ကိုယ်စားလှယ်တွေ၊ မြန်မာနိုင်ငံဆိုင်\nရာ အထူးကိုယ်စားလှယ် မစ္စတာ ဂမ်ဘာရီတို့နဲ့ မြန်မာနိုင်ငံကိစ္စကို တံခါးပိတ်ဆွေးနွေး\nမှုတခု လုပ်ခဲ့ပါတယ်။ ဒါနဲ့ပတ်သက်လို့ ထူးခြားမှုကိုတော့ ကုလသမဂ္ဂဘက်ကရော\nအခြား သက်ဆိုင်ရာနိုင်ငံတွေဘက်ကရော ထုတ်ဖော်ပြောဆိုတာ မရှိသေးပါဘူး။\nမစ္စတာဂမ်ဘာရီအနေနဲ့ နောက်လထဲမှာ မြန်မာနိုင်ငံကို သွားရောက်ဖို့ရှိပေမယ့် အတိ\nအကျ ရက်သတ်မှတ်တာတော့ မလုပ်ရသေးဘူးလို့ မစ္စတာဂမ်ဘာရီရဲ့ ပြောခွင့်ရသူက\nဆိုပါတယ်။ တဆက်တည်းမှာ မနေ့ကလုပ်တဲ့ G8 စက်မှုထိပ်သီး ၈ နိုင်ငံ အစည်းအဝေး\nမှာလည်း မြန်မာနိုင်ငံမှာ ဒီမိုကရေစီဖြစ်ထွန်းရေး လုပ်ငန်းစဉ်တွေနဲ့ မုန်တိုင်း\nကယ်ဆယ်ကူညီရေး ကိစ္စတွေမှာ မြန်မာအာဏာပိုင်တွေဘက်က တိုးတက်မှုရှိလာ\nအောင် လုပ်ဖို့လိုတယ်လို့ တက်ရောက်ခဲ့တဲ့နိုင်ငံတွေက ထောက်ပြဆွေးနွေးခဲ့ကြတယ်\nPosted by Ashin dhamma at 11:38 PM0comments\nPosted by Ashin dhamma at 6:23 PM0comments\nမြန်မာပြည်က အကြီးအကျယ်အားကိုးရာ သုံးခုကွက်စိပ်\nတစ်ခါသော် မြန်မာပြည် ဘုရင်ရူးကြီး အောက်မှာ အမှုထမ်းရသော ... မောင် RU သည် ပြည်သူတွေက သူ့ကို လေးစား ခန့်ညားခြင်းကို အထူးခံရပေသည်။ ထို့ကြောင့် ... အမောင် RU သည် သူ့အား ပြည်သူတို့ လေးစား ခန့်ညားရခြင်း အကြောင်းကို စုံစမ်းချင်စိတ် ဖြစ်ပေါ်လာပါသတဲ့။ တတ်ထားတဲ့ ရုရှားက သင်လာတဲ့ ပညာကြောင့်လား။ တောင့်တင်းတဲ့ မိတ်ဆွေတွေကြောင့်လား။ ဘုန်းတော်ကြီး ဘုရား တပ်တော်မှ စစ်သားဖြစ်သောကြောင့်လား။ ချိတ်ထားတဲ့ သေနတ်ကြောင့်လားပေါ့လေ။ လားပေါင်းများစွာကို သူတွေးနေမိသတဲ့။\nဒီလိုနဲ့ အဖြေသိရစေရန်အတွက် ... ကြိုးပမ်းကြည့်ရန် စိတ်ကူးဖြစ်ပေါ်လာသတဲ့။ ဒီလိုနဲ့ အကြံပေါက်ပြီး စမ်းဖို့ ကြံစည်ပါသတဲ့။\nဒါနဲက သေနတ်ကို ခါးမှာ ချိတ်ပြီး သိပ်မထင်ရှားတဲ့ ရွှေဆိုင် (ထင်ရှားတဲ့ဆိုင်ဆိုလဲ သူဟိုထဲ တန်းရောက်သွားမှာပေါ့။) တစ်ခုကိုသွားပြီး ဘိုးတော်ဘုရား သားသမီးတွေ လုပ်သလို ပေါ်တင်ကြီး ပိုက်ဆံ မပေးပဲနဲ့ ရွှေထည် ပစ္စည်းတစ်ခုကို ယူပါသတဲ့။ ဆိုင်ရှင်ကတော့ ထောက်လှမ်းရေးလား၊ တပ်ကလား။ ဘာကောင်လဲမသိ ဆိုပြီး ခါးမှာ သေနတ်ချိတ်ထားတဲ့ အတွက် ဘာမှ မပြောရဲပဲနေသတဲ့။\nဒါနဲ့ အမောင် RU က တွေးသတဲ့။ အင်း .. သေနတ်က လေးစားခန့်ညားစေတယ်ဆိုတာ အမှန်ပေပဲ ဆိုပြီး သဘောတွေ ကျနေလေရဲ့ ။\nနောက်တစ်ခေါက် စစ်ယူနီဖောင်းကို ၀တ်ပြီး သွားပြီး သွားပြီး ဗိုလ်ကျပြန်သတဲ့။ ဒီတစ်ကြိမ်မှာလဲ ... ဆိုင်ရှင်က ယူနီဖောင်းကို ကြည့်ပြီး မထိရဲပြန်ဘူး။\nဒါနဲ့ မောင် RU ကလဲ ယူနီဖောင်းဟာ လေးစားခန့်ညားမှုကို ပေးစွမ်းနိုင်သပဲလို့ ကျေနပ်စွာတွေးသတဲ့။\nနောက်တစ်ကြိမ်ကျတော့ ... အပေါင်းအသင်း များစွာ ခေါ်သွားသတဲ့။ ခေါ်သွားသူတွေကလည်း စစ်သားတွေချည်းသာ ဖြစ်တာမို့ တစ်ခု ခုဆို စစ်ဖိနပ်နဲ့ ဖြတ်ကန်မယ်ဆိုတဲ့ ရုပ်တွေချည်းသာ ဖြစ်ပါသတဲ့။ ဒီတော့ လူမိုက်အုပ်ပဲဆိုပြီး ဆိုင်ရှင်က ဘာမှ မပြောရဲပဲ ကြည့်နေရ ပြန်ပါသတဲ့။\nဒါနဲ့ မောင် RU လည်း... အပေါင်းအသင်းများခြင်းဟာ ခန့်ညားစေသပဲ ဆိုပြီး ပျော်ရွှင်နေလေသတဲ့။ နောက်ဆုံး တစ်ခေါက်တော့ အရပ်ဝတ်နဲ့ သွားသတဲ့။ ပြီးတော့... ဆိုင်ရှင်ကို ...\n“ ငါဟာ တိုင်းပြည်အတွက် ပညာကို ကြိုးပမ်းသင်ယူခဲ့ရသူ ဖြစ်တယ်။ ရွှေထည်ပစ္စည်းတစ်ခုပေးစမ်း” လို့ တောင်းပါသတဲ့။\nအဲဒီ အချိန်မှာ ရှိနေတာက ဆိုင်ရှင် အဒေါ်ကြီးရဲ့တူ လူမိုက်တစ်ယောက်ပါတဲ့။ ဆိုင်ရှင်အဒေါ်ကြီးက လူမိုက်တွေ လာနှောက်ယှက်တယ် ဆိုပြီး ခေါ်ထားပါတာပါတဲ့။\nဖုန်း .. ဖုန်း .. ခွပ် .. ခွပ် ...\nအသံတွေသာ နားထဲ ကြားမိလိုက်ပါသတဲ့။ သိန္ဓောမြင်းကောင်ရေ ၁ သိန်းလောက် ဖြတ်ပြေးသွားတဲ့ အသံအတိုင်းပါပဲတဲ့။ ဆိုင်မှာ ထိုင်နေတဲ့ လူမိုက်အပြင် ထိုသူမိုက်ခေါ်ထားသော အခြားလူမိုက်များကပါ ချက်ခြင်းရောက်လာပြီး သမလိုက်ခြင်းပေတည်း။\nအမောင် RU သတိ ပြန်ရခဲ့ အချိန်မှာ ရဲစခန်းကို ရောက်နေပြီ ဖြစ်ပါသတဲ့။ ဒီလိုနဲ့ အမောင် RU လဲ လက်နက်ကြီးတွေ သုံးရတော့တာ ပေါ့လေ။ ကျနော် ဘယ်တပ်က ဘယ်သူပါပေါ့လေ။ ဒီတော့ ရဲတွေကလဲ မဖမ်းရဲပဲ တပ်က ဆိုင်ရာ လူကြီးတွေ ဆီကို ဖုန်းဆက်ရပါသတဲ့။\nဒီလိုနဲ့ တပ်မှ လူတွေ လာထုတ်ပြီးနောက် ... ဟိုးလေး တကျော်ကျော်ဖြစ်သွားတဲ့ အမှုအတွက် အမောင် RU ဟာ ဘုန်းတော်ကြီးဘုရား က ဆင့်ခေါ်ခြင်းခံရတဲ့ အတွက် နေပြည်တော်ကို သွားရပါသတဲ့။ နေပြည်တော်ရောက်တော့ ဘုန်းတော်ကြီး ဘုရားက မေးသတဲ့။\n“အမောင်စစ်သည် .. အဘယ်ကြောင့် ထိုမျှပြောင်ပြောင် တင်းတင်း ခိုးမှုကို ကျူးလွန်ရသလဲ .. မှန်မှန်လေး ခိုးစားလဲ ရနေလျှက်နဲ့ အမောင် အတော် လောဘကြီးသကိုး။”\nအမောင် RU ကြောက်စိတ်က ငယ်ထိပ်ကို တက်ဆောင့်သတဲ့။ ဘုန်းတော်ကြီး ဘုရားကိုယ်တော်တိုင်က အထင်လွဲနေပြီကိုး။ ဒါနဲ့ ပြာပြာ သလဲ လျှောက်သတဲ့။\n“ဘုန်းတော်ကြီး ဘုရားခင်ဗျာ။ ကျွန်တော်မျိုး ဤအမှုကို ကျူးလွန်ချင်လို့ ကျူးလွန်ခြင်း မဟုတ်ပါ ဘုရား။ စမ်းသပ်ခြင်းမျှသာ ဖြစ်ပါသည် ဘုရား။ သနားသဖြင့် လျှောက်တင်ခွင့်ပြုပါ ဘုရား။”\nဘုန်းတော်ကြီး ဘုရားကလည်း နည်းနည်းတော့ ပေါက်သွားသတဲ့။ သို့သော် စစ်သားတွေအပေါ် ကျွန်ဝယ်သားလို ကြင်နာတဲ့ အတိုင်း ခပ်ဆတ်ဆတ် ဒေါသနဲ့ မိန့်ပါသတဲ့။\n“ တယ်ရှုပ်တဲ့ ကောင်ကိုးကွဲ့။ အမြန်တင်စေ မောင်မင်း။ SPA သွားရဦးမယ်ကွဲ့။”\nဒီတော့မှ အမောင် RU လည်း အသက်ရှူချောင်သွားပြီး .. လျှောက်သတဲ့။\n“မှန်လှပါ ဘုန်းတော်ကြီးဘုရား။ ကျွန်တော်မျိုးသည် ကျွန်တော်မျိုးအား လူတွေက အဘယ်ကြောင့် ရိုသေခန့်ညားခြင်း ရှိသနည်းဟု သိချင်၍ စမ်းသပ်ခြင်းမျှသာ ဖြစ်ပါတယ် ဘုရား။ ပထမအကြိမ် ကျွန်တော်မျိုး သေနတ်နဲ့ သွားရာတွင် ရိုသေခန့်ညားပါသည် အရှင်မင်း မြတ်။ ဒုတိယအကြိမ် စစ်ယူနီဖောင်းနဲ့ သွားသောကြောင့် ဗြောင်ယူခြင်းကို ဆိုင်ရှင်မှ မပြောရဲခဲ့။”\n“တိုတိုနဲ့ လိုရင်းလျှောက် ဆိုတယ် မဟုတ်လား မောင်မင်း။ နန္ဒာလေး စောင့်နေပြီကွဲ့။ တယ်ရှည်တဲ့ မိချောင်းသားပေပဲ။”\nဘုန်းတော်ကြီးဘုရားက ရာဇမာန်နဲ့ မိန့်တော်မူ၏။ အမောင် RU လေးလဲ ကြောက်သွားသည်ဖြစ်၍ အမြန်ပြောလေသတည်း။\n“မှန်လှပါ ဘုန်းတော်ကြီး ဘုရား။ ကျွန်တော်မျိုး၏ စမ်းသပ်မှုအရ မြန်မာပြည်တွင် ကျွန်တော်မျိုး သင်ယူထားသော ပညာသည် ကျွန် တော်မျိုးအား အကျိုးမပြုနိုင် ....။ သေနတ် .. စစ်ယူနီဖောင်း .. လူမိုက်အပေါင်း အပေါ်ကသာ အကျိုးပြုနိုင်ကြောင်းကို ကျွန်တော်မျိုး ကောင်းကောင်း သိသွားပါပြီ အရှင်မင်းမြတ်.. ကျွန်တော်မျိုးကို သနားသောအားဖြင့် တပ်တော်၌ အမှုဆက်ထမ်းခွင့် ပြုတော်မူပါ ဘုရား။”\nဘုန်းတော်ကြီးဘုရားက မိန့်မိန့်ကြီး ပြုံး၏။ ထို့နောက် ရင်ဝယ်သားလေးလို စစ်သည်လေးအပေါ် အကြင်နာတရားနဲ့ မိန့်ကြားသတဲ့။\n“ အမောင်စစ်သည်မို့ ဒါကို ဦးနှောက်မဲ့စွာ စမ်းသပ်လေတယ်။ အမောင်စစ်သည် ပညာတွေ သင်ထားသော်လည်း ဆယ်တန်းမအောင် သော ငါ့အား ရှိခိုးနေရခြင်းကို ထောက်၍ အမောင်စစ်သည် နားလည်သင့်လှ၏။ အမောင်ကား ဥာဏ်နည်းလေစွ။ ငါကား အ၀ီစိဆုပန် မင်းတရား ဖြစ်သည်နဲ့ အညီ လူမိုက်အပေါင်းအား ခွင့်လွှတ် လက်ကိုင်တုတ် ပြုပေမည်။ ၀န်ကြီးများ .. ဤသူငယ်အား ရာထူးတိုးပေး၍ တပ်တော်၌ အမှုထမ်းခွင့်ပေးစေ မောင်မင်းများ။”\nရှိရှိသမျှ ၀န်ကြီးများ။ ။ သင့်တော် မှန်ကန်လှကြောင်းပါ ဘုရား။\nထို့နောက် ဘုန်းတော်ကြီးဘုရားသည် မဟုတ်တရုတ်များလုပ်ရန် အတွင်းတော်သို့ ၀င်တော်မူလေသတည်း။\nအမောင် RU ကား သူ၏ တွေ့ရှိချက်အား ၀မ်းမြောက်ဝမ်းသာဖြစ်လျှက် ရာထူးတိုးပေးသော ဌာနသို့ ပြောင်းရန် ပြင်ဆင်လေတော့ သတည်း။\nဆိုင်ရှင်သည် ရှေးအတိတ်ဘ၀က အမောင် RU ပေါ် အကြွေးတင်ဖူးသဖြင့် ရွှေထည်ပစ္စည်း သုံးခုသည်လည်း ဆိုင်ရှင်ထံ ပြန်မရောက် တော့ပေတကား။\nနေနတ်နွယ်။ ။ မင်းကွက်စိပ်ကလည်း လူမိုက်အားပေးပါလားကွာ။\nတော့ကီ။ ။ ဟုတ်နေတာပဲလေ။ ဒါကြောင့်မို့ ငါတို့နိုင်ငံမှာ လူကောင်း ပညာတတ်တွေ မရှိတော့တာပေါ့။ လူမိုက်သာ စားသာတဲ့ နေရာမို့ လူလိမ္မာတွေ အကုန် ထွက်ပြေးကုန်ပေါ့ သားရယ်။\nနေနတ်နွယ်။ ။ မှန်၏။ မှန်၏။ နဖူးကို ခဲမှန်သလို သွေးထွက်အောင်မှန်၏။ နောက်တခါ ငါ့အလှည့်ပေါ့ကွာ။\nPosted by Ashin dhamma at 5:57 PM0comments\nစစ်အစိုးရ၏ မီဒီယာနှိပ်ကွပ်ရေးလှုပ်ရှားမှုများ အရှိန်အဟုန်မြှင့်\nဇွန် ၂၆၊ ၂၀၀၈\nရန်ကုန်မြို့ရှိ အင်တာနက်အသုံးပြုသူများကို အာဏာပိုင်တို့က ယခင်ကထက် ပိုမို စောင့်ကြည့်လျက်ရှိသည်။ ရန်ကုန်မြို့ အခြေစိုက် မိုးမခအထောက်တော်တဦးက “ဒီမှာ တင်းကြပ်နေတယ်။ (အင်တာနက်)ဆိုင်တိုင်းမှာ စောင့်ကြည့်သူတွေ ရှိနေတယ်။ အင်တာနက်ဆိုင်ကို ၀င်ရင် လက်မှတ်ထိုးရတယ်။ မှတ်ပုံတင် ပြရတယ်။ အချိန်မှတ်ထားတယ်။ တော်တော်မလွယ်ဘူး” ဟု ဆိုသည်။\nနာဂစ်လေမုန်တိုင်းနောက်ဆက်တွဲသတင်းများကို အမှောင်ချထားလိုသဖြင့် အင်တာနက်အသုံးပြုမှုကို တင်းကြပ်ထားခြင်းဖြစ်မည်ဟု ရန်ကုန်မှ စာနယ်ဇင်းသမား အများအပြားက သုံးသပ်ကြသည်။ ယခုတင်းကြပ်မှုမှာ ပြီးခဲ့သည့်နှစ်က သံဃာတော်များ အကြမ်းဖက် ချေမှုန်းခံရစဉ်ကထက် ပိုမိုပြင်းထန်သည်ဟု ဆိုသည်။\nအစိုးရသတင်းစာများတွင်မူ ထိုသို့ ကန့်သတ် ပိတ်ဆို့မှုများအကြောင်းကို ဖော်ပြထားခြင်း မရှိပေ။\nယခုနောက်ဆုံးတက်လာသည့် အေဂျင်စီသတင်းများတွင် နာဂစ်မုန်တိုင်းဒဏ် ခံရသူများအား ကူညီရေး လုပ်ငန်းများအတွင်း ပါဝင်ပတ်သက်သူ စာနယ်ဇင်းသမားများ ဖမ်းဆီးထိန်းသိမ်းခံနေရပုံကို ဖော်ပြထားသည်။ နယ်ခြားမဲ့ သတင်းထောက်များအဖွဲ့၊ မြန်မာသတင်းသမဂ္ဂတို့၏ လက်တလော ထုတ်ပြန်ချက်တစောင်ကို ကိုးကားပြီး ဖော်ပြ ရေးသားနေကြခြင်းဖြစ်သည်။\nထုတ်ပြန်ချက်တွင် Myanmar Tribune ဂျာနယ် အယ်ဒီတာ ကိုအောင်ကျော်ဆန်းအပါအ၀င် စေတနာ့ဝန်ထမ်း ၁၆ ဦးသည် မုန်တိုင်းသင့်ဒေသမှ ကျွင်းကျန်သော ရုပ်အလောင်းများကို သွားရောက်ရှာဖွေ၊ မြုပ်နှံပြီး မကြာမီ ဖမ်းဆီး ထိန်းသိမ်းခံခဲ့ရကြောင်း ဖော်ပြထားသည်။\nမဲဆောက် ဒေါင်းရင်ပြင်ကို သတိရသလို\nတာမွေ ၁၆၄ လမ်းကိုလည်း သတိရတယ်။\nရွှေလီက မြန်မာတန်းကို သတိရသလို\nရန်ကုန်က တရုတ်တန်းကိုလည်း သတိရတယ်။\nကျော်သူနဲ့ ရွှေဇီးကွက်ကို သတိရသလို\nခင်ဝမ်းနဲ့ ထူးအိမ်သင်ကိုလည်း သတိရတယ်။\nကိုဗဟိန်းရဲ့ မခင်ကြီးကိုလည်း သတိရတယ်။\nသီးလေးသီးနဲ့ ဆေးရောင်စုံကို သတိရသလို\nစိုးမြတ်မင်းတို့ ဘဏ္ဍာအခွန်ကိုလည်း သတိရတယ်။\nတောင်ကြီးမြို့ က ချစ်သူလမ်းကြားကိုလည်း သတိရတယ်။\nခရစ္စတီးနားရဲ့ ကမ္ဘာကို သတိရသလို\nဝက်သစ်ချပင်နဲ့ ဖဲကြိုးဝါကို သတိရသလို\nဘေးဧရိယာက မြန်မာအစုအဖွဲ့များ နာဂစ်လေဘေး ကူညီမှု ဒေါ်လာ ၁ သိန်းကျော်\nဘုန်းကြီးကျောင်းများ၊ လူထုစုဝေးရာများတွင် မြန်မာအမျိုးသားအစုအဖွဲ့များက နာဂစ်မုန်တိုင်းလေဘေး ကူညီမှု ရန်ပုံငွေပွဲများ၊ အလှူခံပွဲများ ယခု ၂ လတာ နီးပါးအတွင်း ပြုခဲ့ကြရာ အစုအဖွဲ့အသီးသီး လှူဒါန်းမှု စုစုပေါင်း ဒေါ်လာ ၁ သိန်းကျော် ရခဲ့ပြီဖြစ်ကြောင်း အစုအဖွဲ့အသီးသီး၏ အင်တာနက် စာမျက်နှာများ၊ အီးမေးထုတ်ပြန်ချက်များကတဆင့် သိရသည်။\nအလှူခံရရှိသမျှ အများစုကို အမေရိကန်အခြေစိုက် သာသနမောဠိ - မြန်မာရဟန်းတော်များအဖွဲ့ချုပ်သို့ လှူဒါန်းခဲ့ကြသည်ဟု ဆိုသည်။ ဖရီးမောင့်နှင့် ဟတ်ဖ်မွန်းဘေး ဘုန်းတော်ကြီးကျောင်းများက ဆရာတော်ကြီးများ၏ မြန်မာပြည်တွင်းသို့ ပြန်လည်သွားရောက်ပြီး လေဘေးကူညီမှု ဆောင်ရွက်နေသည့် လုပ်ငန်းများကိုလည်း စေတနာရှင်မြန်မာလူမျိူးများက ၀ိုင်းဝန်း လှူဒါန်းအားပေးကြသည်ဟု သိရသည်။\nဘေးဧရိယာရောက် မြန်မာပြည်ဖွားများသည် ယခု နာဂစ်လေဘေး ကူညီရေးလှုပ်ရှားမှုတွင် တက်ကြွစွာ ၀ိုင်းဝန်းဆောင်ရွက်ကြကြောင်း၊ ဆရာတော် သံဃာတော်များ၏ လှုပ်ရှားမှုများကိုလည်း ၀ိုင်းဝန်းကြကြောင်းနှင့် ဆက်လက်ပြီး မြန်မာပြည် ဘေးဒုက္ခအသီးသီးက ကယ်ဆယ်ရေး၊ ကူညီရေးတို့ အရှိန်မြှင့် ဆောင်ရွက်နိုင်ကြရေးအတွက် အားရှိမိပါကြောင်း မိုးမခစာဖတ်သူတဦးက မှတ်ချက်ပေးပါသည်။\nPosted by Ashin dhamma at 5:31 PM0comments\nအင်းစိန်ထောင်မှာ အချုပ်ခံထားရတဲ့ စုစုနွေး မနေ့တုန်းက အုတ်နံရံကို ခေါင်းနဲ့ဆောင့်လို့ သတိမေ့သွားတယ်လို့ ကြားရပါတယ်။ အုတ်နံရံကို သတိမေ့တဲ့အထိ ခေါင်းနဲ့ဆောင့်ပြီး တောင်းဆိုရလောက်အောင် သူ့မှာ ဘာပြဿနာတွေများ ရှိလို့လဲ ကိုဝင်းမြင့်။\nဒီလိုပါ ကိုသိန်းမြတ်ရေ၊ အင်းစိန်ထောင်တွင်း တရားရုံးမှာ မစုစုနွေးနဲ့ ဘိုဘိုဝင်းလှိုင်တို့ကို မနေ့တုန်းကပေါ့လေ၊ ရုံးထုတ်တဲ့အတွက် သူ့ရဲ့မိတ်ဆွေက သွားတွေ့တယ်။ အဲဒီမှာ ထောင်ဝန်ထမ်းနဲ့ ပြဿနာ တက်ရာကနေ မစုစုနွေးက နံရံကို ခေါင်းနဲ့တိုက်လို့ မေ့မြောသွားတဲ့အထိ ဖြစ်ခဲ့ရတယ်လို့ မစုစုနွေးနဲ့ တွေ့ခွင့်ရခဲ့တဲ့ သူ့မိတ်ဆွေ အမျိုးသမီးကြီးက အခုလို ပြောပြပါတယ်။\n“သမီးက ခေါင်းတွေ တအားမူးပြီး ရင်တွေ တုန်နေတဲ့အခါမှာ တံခါးကို ဖွင့်ခိုင်းတယ် အသက်ရှူလို့ မ၀လို့ တဲ့၊ သူက နှလုံးရောဂါအခံရှိတယ်လေ။ အဲဒီ ထောင်ဝန်ထမ်းက မဖွင့်ပေးဘူး တဲ့။ မဖွင့်ပေးရင်လည်း နေပလေ့စေဆိုပြီး နေလိုက်ရော။”\n“တအောင့်နေကျတော့ တံခါးကို ဖွင့်လိုက်၊ တော်ကြာနေ ပိတ်လိုက်နဲ့၊ ဒုန်းဒိုင်းနဲ့ လာလာလုပ်နေတယ်။ လုပ်တဲ့အခါကျတော့ အရမ်း အသက်ရှူလို့ မ၀တဲ့အခါကျတော့ ဒေါသဖြစ်တော့ ထပြောတယ်၊ ရှင်တို့ တံခါး ဖွင့်ချင်ဖွင့်ထားခဲ့၊ ပိတ်ချင် ပိတ်ထားခဲ့၊ ဒီလို ဖွင့်လိုက်ပိတ်လိုက်နဲ့ ကျမကို စိတ်အနှောင့်အယှက်ဖြစ်အောင် မလုပ်နဲ့ ပေါ့။”\n“အဲသလို ပြောတဲ့အခါကျတော့ ဒါက ငါတို့က တာဝန်ပဲလို့ ပြောတယ် တဲ့၊ တံခါးကြီးကို ဒုန်းဆို ပြန်ပိတ်သွားတယ် တဲ့၊ နင်တို့ကို စကားပြောရတာ အဖက်မတန်ဘူးပေါ့၊ အဲသလို လုပ်တယ် တဲ့။”\n“လုပ်တဲ့အခါကျတော့ ဒီလောက်တောင်ရှိတာဆိုပြီး စုစုနွေးက ဒီ တံခါးနံရံနဲ့ ခေါင်းနဲ့ သုံးချက်လောက် ပြေးဆောင့်လိုက်တယ်။ ဆောင့်လည်းဆောင့်ရော သူ့မှာ နှလုံးရောဂါအခံရှိတော့ သူ့ဟာသူ မထိန်းနိုင်ဘဲနဲ့ သတိမေ့သွားခဲ့တာပေါ့။ ဘေးပတ်ဝန်းကျင်က ဟို အော်ကြတာပေါ့နော်၊ ဟိုမှာ လဲသွားပြီ၊ တံခါးဖွင့်ပေး တံခါးဖွင့်ပေးအော်တာကို သူကလေ သေရင်သေပါစေဆိုပြီး အဲဒီမိန်းမက လှည့်ကိုမကြည့်တော့ဘူး တဲ့။”\n“၁၅ မိနစ်လောက်နေတော့ အထဲမှာ ဆူညံသံတွေ များလာတဲ့အခါကျတော့ ဆေးမှူးက ရောက်လာတာပေါ့နော်၊ ဆေးမှူးရောက်လာမှ တံခါးကို ဖွင့်ပေးတယ် တဲ့။ တံခါးဖွင့်ပေးတော့ အထဲမှာ စုစုနွေးက တောင့်နေလို့ မနည်းကို နှိပ်ယူရတယ်ပေါ့။”\nမစုစုနွေးက နဂိုကလည်း နှလုံးရောဂါအခံရှိတဲ့အတွက် ပြင်ပမှာ ဆရာဝန်နဲ့ ဆေးကုသဖို့ သက်ဆိုင်ရာကို တင်ထားပေမဲ့ အခုချိန်အထိ ခွင့်ပြုချက် မရတဲ့အတွက် အပြင်ကဆေးတွေပဲ ၀ယ်ပေးရတယ်လို့ စောစောက အမျိုးသမီးကပဲ ပြောပါတယ်။\nမစုစုနွေးနဲ့ ဘိုဘိုဝင်းလှိုင်တို့နှစ်ဦးကို နိုင်ငံတော် ဆူပူမှုဖြစ်အောင် လုပ်ကြံမှုနဲ့ ဆိုပြီးတော့ ပုဒ်မ ၃ ခု စွဲပြီးတော့ အင်းစိန်ထောင်ထဲက တရားရုံးမှာပဲ စစ်ဆေးနေတာ ဖြစ်ပါတယ်။\nPosted by Ashin dhamma at 5:26 PM0comments\nPosted by Ashin dhamma at 7:42 AM0comments\nရန်ကုန်မြို့လယ်၌ ဒေါ်အောင်ဆန်းစုကြည်အပါအ၀င် နိုင်ငံရေးအကျဉ်းသားများအားလုံး လွတ်မြောက်ရေး တကိုယ်တော် တောင်းဆိုဆန္ဒပြသည့် အမျိုးသမီးတဦးကို ရဲက ဖမ်းဆီး လိုက်သည်ဟု အေပီသတင်းတွင် ဖော်ပြသည်။\nအဆိုပါအမျိုးသမီး မည်သူမည်ဝါဆိုသည်ကို မသိရှိရသေးသော်လည်း သူမသည် မြို့တော်ခန်းမ အနီး လူစည်ကားရာနေရာ၌ ယမန်နေ့ မွန်းလွဲပိုင်းက (၁၀) မိနစ်ခန့် ကြွေးကြော်သံများ အော်ဟစ်၍ တကိုယ်တော် ဆန္ဒပြခဲ့ပြီးနောက် ရဲ၏ ဆွဲခေါ်ဖမ်းဆီးခြင်းခံခဲ့ရသည်ဟု မျက်မြင် သက်သေတို့၏ ပြောဆိုချက်ကိုကိုးကားပြီး သတင်း၌ ဖော်ပြသည်။\nဆန္ဒပြသည့်သတင်းကို ကြားသိရသော်လည်း ဆန္ဒပြသူအမျိုးသမီးသည် အမျိုးသားဒီမိုက ရေစီအဖွဲ့ချုပ်ဝင် ဟုတ်မဟုတ် မသိရှိရသေးဟု ပါတီပြောရေးဆိုခွင့်ရှိသူ ဦးဥာဏ်ဝင်းက ပြောကြားသည်။\nမြန်မာစစ်အစိုးရသည် ဆန္ဒပြသူများကို ပြင်းထန်စွာအရေးယူလေ့ရှိပြီး ယမန်နှစ် သြဂုတ်လက အမေရိကန်သံရုံးရှေ့၌ တကိုယ်တော်ဆန္ဒပြခဲ့သည့် ဦးအုန်းသန်းကို ထောင်ဒဏ်တသက် တကျွန်းချမှတ်ခဲ့ပြီး စစ်ကိုင်းတိုင်းရှိ ခန္တီးထောင်၌ အကျဉ်းချထားခဲ့သည်။ ။\nPosted by Ashin dhamma at 7:26 AM0comments\nရထားကြီးက ပျင်းရိဖင့်နွဲ့စွာ မောင်းထွက်နေတယ်။ တညိမ့်ညိမ့်နဲ့။ နွေရာသီရဲ့ ပူပြင်းတဲ့ နေရောင်အောက်မှာ မြွေတစ်ကောင်လို တွားသွားလို့။ ပြွတ်သိပ်နေတဲ့ ခရီးသည်တွေကို စိတ်မပါတပါ သည်ဆောင်လို့။ သူ့မှာလဲ ချွေးတလုံးလုံးနဲ့။ လွမ်းနေမိပါတယ်။ ဘယ်ကို လွမ်းနေတာလဲ။ ဘာကိုမှ အတိအကျ မပြောနိုင်တဲ့ အရာများစွာကို လွမ်းနေခြင်း ဖြစ်ပါတယ်။ ကြည်မောင်သန်းရဲ့ အာရှတိုက်ရဲ့ တစ်နေရာမှာ ဆိုတဲ့ကဗျာထဲကလို\nဟုတ်ပါတယ်။ ဖြစ်နိုင်ပါတယ်။ နေ့စဉ်နဲ့အမျှ လွမ်းနေရပါတယ်။ ကံခေနေတဲ့ အမိတိုင်းပြည်၊ ပြီးတော့ ဘ၀တစ်ခုလုံးကို ကံကြမ္မာကိုပဲ အပ်နှံထားကြရတဲ့ သူတွေ။\nသက္ကရာဇ်တွေက ပြောင်းပြောင်းလာပေမယ့် အမေ့အိမ်လေးက ပြောင်းမလာဘူး။ နွေပေါင်းများစွာ ဖြတ်ကျော်ပြီး ရွက်နုတွေ အခါခါဝေခဲ့ပေမယ့် ငါတို့အိမ်လေးက တစ်ခါမှ မလန်းဆန်းခဲ့ဖူးဘူး။ လူဖြစ်လာ ခဲ့ရပေမယ့် လူလို နေမသွားနိုင်ခဲ့ကြတဲ့ ငါတို့ ဘိုးဘွားများကို လွမ်းမိတယ်။ ငယ်ငယ်က အဘိုးပြောတဲ့ စကားကို အမှတ်ရနေသေးတယ်။ “ဒီဆေးပျင်းလိပ်လေးနဲ့ ဒီရေနွေးအိုးလေးရှိရင် တော်တော် ပြည့်စုံနေ ပါပြီကွာ”တဲ့။ ရိုးသားတဲ့ အေးချမ်းစွာနေတတ်တဲ့ ငါတို့ ဘိုးဘွားတွေရဲ့ ဘ၀များစွာကိုလည်း လွမ်းမိပါတယ်။\nကျောင်းတက်ချင်ပေမယ့် တက်ခွင့်မရတဲ့ အတွတ်တို့ မောင်နှမတစ်တွေကိုလည်း လွမ်းတယ်။ အတွတ်လေး သုံးတန်းအောင်တော့ ကျောင်းထွက်လိုက်ရတယ်။ ပိုက်ဆံမရှိလို့ မိဘတွေက မထားနိုင်ဘူး တဲ့။ အဲဒီအချိန်က မျက်ရည်တရွဲရွဲနဲ့ အတွတ်က “ကျောင်းဆက်တက်ချင်လိုက်တာကွာ”တဲ့။ ကလေးပီပီ ရိုးရိုးလေး ငြီးတွားခဲ့တယ်။ အတွက်ရေ အဲဒီတုန်းက မင်းမျက်နှာလေးကို ခုထိ ငါမြင်နေဆဲပဲ။ ခုတော့ အတွတ်တစ်ယောက် လယ်တဲတွေနဲ့ ပျော်လို့။ လူ့ဘ၀ဆိုတာ ဘာလဲလို့ အတွတ်ကို သွားမေးရင် စားမယ်သောက်မယ်။ လယ်ထွန်မယ်။ မိန်းမယူမယ်။ သားသမီးလေးတွေယူမယ်။ ပြီးရင် ခိုင်းစားမယ်။ ဒီလိုပဲ ဖြေလိမ့်မယ်။ ဟုတ်တယ်လေ။ သူ့ပတ်ဝန်းကျင်မှာ ဒီအတိုင်းပဲဖြစ်နေကြတာကိုး။ ကျောင်းထားပြီး ပညာသင်ပေးမယ်ဆိုတာလည်း သုံးတန်း၊ လေးတန်းက ပိုပြီး ထားနိုင်စွမ်း မရှိကြဘူး။ ဒါတောင် အတွက်တို့ရွာက အတန်းကျောင်းရှိလို့။ အတန်းကျောင်းမရှိတဲ့ ရွာတွေဆို ပိုဆိုးပြီ။\nတစ်ချို့ရွာတွေဆို ရွာက ဘုန်းကြီးနဲ့ ရွာသားတွေက ကိုယ့်စရိတ်နဲ့ကို ကျောင်းဆောက်ပြီး ဆရာ ဆရာမတွေကို လခပေး သင်စေပါ့မယ်ဆိုပြီး ကျောင်းချပေးဖို့ အထက်ကို ပြောတာတောင် ခွင့်မပြုဘူး။ ဒါနဲ့ ခလေးတွေဟာ ကျောင်းတစ်ခါတက်ဖို့ နေ့စဉ်နဲ့အမျှ ခုနှစ်မိုင်၊ ရှစ်မိုင်လောက် လမ်းလျှောက်သွား တက်ကြရတယ်။ ကျောင်းတက်ဖို့ ဒီလောက်ခက်ခဲတဲ့ဒေသမှာ ခလေးတွေဟာ ဘယ်လိုလုပ်ကျောင်းပျော် နိုင်ပါ့မလဲ။ ခလေး ကျောင်းမပျော်တော့ ပညာတတ်ဘယ်မှာ ထွက်တော့ပါ့မလဲ။ ပညာတတ် အလိုမရှိ သောတိုင်းပြည်၊ ပညာတတ်မုန်းသောခေါင်းဆောင်၊ ဖားတတ်ယားတတ်မှ လူရာဝင်နိုင်တဲ့အဖွဲ့ အစည်း …..ဒီခေတ်မှာ လူဖြစ်လာရတဲ့ ငါတို့ကိုယ်က ယဇ်ကောင်တွေလို ဖြစ်လို့။ ဒါက အတွတ်တို့ ရွာနားက ကျွန်တော်သိတဲ့ ရွာလေးကို ပြောပြတာပါ။ ဒီထက် ကျောင်းတက်ဖို့ ခက်ခဲတဲ့ရွာတွေက ကျွန်တော် လွမ်း နေသော ပြည်လေးမှာ အများကြီး။\nကျွန်တော်တို့ ရွာနားမှာ ပိုက်လိုင်းကြီးတစ်ခုရှိတယ်။ အဲဒီပိုက်လိုင်းကြီးတွေကို ကြည့်ပြီး အဘွားက မှတ်ချက်ချတယ်။ “မောင်မင်းကြီးသားများ အလုပ်လုပ်ပုံကတော့ အံ့ပါရဲ့တော်။ တစ်နေ့တစ်ခြား တိုးတက်နေလိုက်တာ။ ဒီလောက်ကြီးကျယ်တဲ့ ပိုက်လုံးကြီးတွေ တစ်ခါမှ မမြင်ဖူးဘူး”တဲ့။ တကယ်တော့ အဘွားကို ပိုပိုပြီး လွမ်းမိတာ အဲဒါကြောင့်ပဲ။ ဒီပိုက်လုံးကြီးနဲ့ အဘွားတို့မြေက သယံဇာတတွေကို တစ်ဖက်နိုင်ငံကို အလကားနီးပါးပေးနေရတာကိုတော့ အဘွားတစ်ယောက်ဘယ်သိနိုင်ပါ့မလဲ။ အဘွားမှာ ကျောင်းမနေခဲ့ဘူးလို့ အသိအမြင် ဗဟုသုတက မကျယ်ဘူးလေ။ ဒီတော့ အဘွားတို့မှာ သမုဒ္ဒရာဝမ်း တစ်ထွာအတွက် ရုန်းကန်ရင်းသာ အချိန်ကုန်နေတော့တာ။ ပြာသလောက် နှမ်းမထွက်တဲ့ သူတို့ဘ၀ ကိုလည်း ပစ္စုပ္ပန်ဘ၀လုပ်ရပ်များနဲ့ ဘာမှ မဆိုင်ဘူး၊ ငါတို့ကိုယ်က အတိတ်ကံ မကောင်းခဲ့လို့ပါဆိုပြီး အတိတ်ကံကို မျက်နှာလွှဲပြီး ဘ၀ကို အေးအေးသာ လျှောက်လှမ်းနေကြတော့တာပဲ။ အဘွားရေ... အခုချိန်ထိ သားတို့အတိတ်ကံတွေက မကောင်းသေးဘူးလား။\nတစ်နေ့သောအခါက စစ်သားတွေ ရွာထဲရောက်လာကြတယ်။ အတွတ်တို့ခမျာ စစ်သားမြင်ရင် လန့်နေတော့တာ။ စစ်သားတွေက တစ်အိမ်ဆင်း တစ်အိမ်တက်နဲ့ ဘာတွေများ လုပ်နေပါလိမ့်။ တွေးလို့မှ မပြီးသေးဘူး။ စစ်သားသုံးယောက် အတွတ်တို့အိမ်ရှေ့ရောက်လာတယ်။ လက်ထဲမှာ ရွှေတိဂုံဘုရားပုံ၊ ကျိုက်ထီးရိုးဘုရားပုံ….စတဲ့ ဘုရားပုံတွေကို ကိုင်လို့ပေါ့။ “ဒီဘုရားပုံတွေထဲက သုံးခုဝယ်ပါ”တဲ့။ အတွတ် အံ့သြသွားတယ်။ ဒီလို ဈေးသည်(သယ်)မျိုး တစ်ခါမှ မတွေ့ဘူးလို့ပေါ့။ ဘာမပြော ညာမပြောနဲ့ အတွတ် လည်း သူတို့ဝယ်ခိုင်းတဲ့ ပုံတော်တွေကို ၀ယ်ထားလိုက်ရတယ်။ အဘွားကတော့ ပြောတယ်။ “သြော် မောင် မင်းကြီးသားများက ငါတို့ ဆင်းရဲနေတာ မကြည့်ရက်လို့ ကုသိုလ်တိုးပြီး ချမ်းသာအောင် ပုံတော်တွေ လာရောင်းပေးတာဖြစ်မှာပါ”တဲ့။ အဘွားတို့ကို သိပ်လွမ်းတာပဲ။\nစစ်ကြောင်းဆင်းပြီဆိုရင် ရွာသားတွေခမျာ နေစရာမရှိတော့ဘူး။ သူတို့လာရင် ရွာသူကြီးလည်း အလုပ်ကို ရှုပ်နေတော့တာပဲ။ သစ်သားတို၊ သစ်သားစရှိတဲ့သူတွေကလည်း သိမ်းရဆည်းရနဲ့။ သစ်တွေ တွေ့ရင် သစ်ခုတ်မှုနဲ့ သစ်ကိုသိမ်း၊ လူကို ဖမ်းအုံးမှာ။ သူတို့ကို ကျွေးမွေးဧည့်ခံရတာကလည်း အရက်နဲ့ ကြက်နဲ့။ သစ်လုပ်တဲ့သူတွေဆို စစ်သားမြင်ရင် ဖျပ်ဖျပ်လူး လန့်နေကြရတာ။ စက်တွေရော၊ ပစ္စည်းတွေ ရော အားလုံးကို သိမ်းသိမ်းသွားတတ်လို့လေ။ တစ်ခါတစ်လေကျတော့လည်း မက်မောလောက်စရာ ငွေလေး ဘာလေး ပေးလိုက်ရင် မသိမ်းဘဲ ပြန်သွားကြတာပါပဲ။ အဘိုးက ပြောတယ် “အစိုးရကတော့ သစ် တော မပြုန်းအောင် တော်တော်ထိန်းတာပဲ”တဲ့။ ဘယ်သူတွေ သစ်တောပြုန်းအောင် လုပ်နေသလဲဆိုတာ မသိရှာတဲ့ အဘိုးနဲ့အဘွားတို့ကို သိပ်လွမ်းမိတယ်။\nအတွတ်တို့တစ်တွေလည်း လုပ်ရကိုင်ရ၊ စားရသောက်ရတာ တော်တော်ကျပ်တည်းလာပြီ။ ရာသီ ဥတုက မကောင်းလို့ သီးနှံက အထွက်မကောင်းဘူး။ သီးနှံအထွက်မကောင်းတဲ့ကြားထဲ ကိုယ့်ယာမှာ တောင် ကိုယ်စိုက်ချင်ရာ စိုက်ခွင့်မရှိပြန်တော့ ပိုပြီး အခက်တွေ့တော့တာပေါ့။\nမနှစ်ကတော့ ၀ါကို အထူးစိုက်ရမယ်တဲ့။ လမ်းဘေး ယာတောမှန်သမျှ ၀ါခင်းတွေပဲ စိုက်ကြရ တယ်။ ခက်တာက ကြိုတင်ပြီးပြောထားရင်တော့ ဘာပြဿနာမှ မရှိဘူး။ ခုတော့ လမ်းဘေးက ယာတော မှာ အတွတ်က မြေပဲတွေစိုက်ပြီးသား။ တစ်နေ့က နုတ်ကြည့်တော့ ဥတွေတောင် ဥနေပြီ။ ရလိုရငြား ရွာသူကြီးကို ၀ါ မစိုက်ရဖို့ သွားတောင်းပန်တယ်။ ဘာပဲလုပ်လုပ်၊ နောက်ဆုံးတော့ နှမြောတသစွာနဲ့ မြေပဲခင်းလေးကို ဖျက်ဆီးပြီး ၀ါ စိုက်လိုက်ရတယ်။ ဘယ်ယာတောမှာ ဘာစိုက်ရမယ်ဆိုတာ လယ်ပိုင်ရှင်၊ ယာပိုင်ရှင်ထက် ဘယ်သူက ပိုသိနိုင်ပါ့မလဲ။ အတွတ်တို့ စိတ်ညစ်ရတဲ့ နှစ်ပါပဲ။ အတွတ်ရေ မင်းတို့ကိုသာ မဟုတ်ဘူး။ မင်းတို့ဘ၀လေးတွေကိုလည်း ငါလွမ်းတယ်။\nဒီနှစ်လည်း ထိုနည်းလည်းကောင်းပဲ အိမ်တိုင်းအိမ်တိုင်း ကြက်ဆူစိုက်ရမယ်တဲ့။ ကားလမ်းဘေးဝဲ ယာမှာ ကြက်ဆူစိုက်သွားနေရတဲ့ ဒုက္ခကလည်း မသေးဘူး။ နေ့စဉ်လိုလိုဆိုတော့ အလုပ်ပျက်တယ်။ အများပိုင်တဲ့ မြေနေရာတိုင်းမှာ ကြက်ဆူစိုက်ရတယ်။ ကိုယ့်မျိုးစေ့နဲ့ကို ၀ယ်ပြီးစိုက်ကြရတာ။ တစ်အိမ်ကို အပင်တစ်ထောင် စိုက်ရမယ်တဲ့။ ကိုယ်စားဖို့တောင် မနည်းရုန်းကန်နေရတဲ့ဘ၀မှာ အထက်က ဘယ်သူမှန်း မသိတဲ့ လူတွေအတွက် လုပ်ပေးနေရတာကများတော့ အတွတ်တို့ စိတ်ညစ်ရပြီပေါ့။ စိတ်ညစ်လည်း ဘာမှ မတတ်နိုင်ဘူးလေ။ အတွတ်ရေ..မင်းတို့ကို ငါ မျက်ရည်တွေနဲ့ လွမ်းတယ်။\nဒီကြားထဲ လုပ်အားပေးက သွားရသေးတယ်။ လုပ်အားပေးဆိုပေမယ့် လုပ်အားတင်မကဘူး။ ငွေအားပါ ပေးရတာ။ ကိုယ့်ကျောက်ခဲနဲ့ကိုယ် လမ်းဖောက်ရတာ။ ကျောက်စီရတာ။ အိမ်သာမရှိဘာမရှိ၊ တောထဲက လမ်းဘေးမှာ ဒီအတိုင်းအိပ်ရတယ်။ ငွေပန်းလူပန်း။ အလုပ်လုပ်ရတာကလည်း လွတ်လပ်မှုမရှိ။ လက်နက်ကိုင် စစ်သားတွေက အမြဲတမ်းဘေးမှာ စောင့်နေတာ။ အတွတ်ကို အဲဒီစစ်သားက ပြောတယ်တဲ့။ “ကျုပ်လည်း ဘာမှ မတတ်နိုင်ဘူးဗျ။ အထက်က ခိုင်းလို့ လုပ်ရတာ။ ခင်ဗျားတို့ကြည့်ရတာ စိတ်မကောင်း ဘူး” “နောက်ဘ၀ကျရင် မြို့သားဖြစ်အောင် ဆုတောင်းဗျာ”လို့ ပြောတယ်တဲ့။ သူလည်း သူ့ ဗဟုသုတ အလျောက် ပြောတာဖြစ်မှာပေါ့။ အတွတ်တို့ လူငယ်တစ်သိုက် လုပ်အားပေးက ပြန်လာတဲ့ပုံကိုလည်း လွမ်းနေမိပါတယ်။ အတွက်ရေ..မင်းကို အဲဒီလို ပြောတယ်ဆိုတဲ့ ကျပ်ကျပ်တည်းတည်း အသက်မွေးနေရ တဲ့ စစ်တပ်အောက်ခြေလူတန်းစားတွေကိုလဲ လွမ်းမိတာပဲ။\nအလွမ်းရေယဉ်ကြောမှာ လွင့်မျောနေမိတာ ဘာကိုမှ သတိမထားမိခဲ့ဘူး။ “အစ်ကို…အစ်ကို (ဒီ)မြို့မှာ ဆင်းမှာ မဟုတ်လား”။ ဘေးနားက ခရီးသည်က လက်တို့နှိုးမှ ကမန်းကတန်းထမိတယ်။ တန်း ပေါ်ကအထုပ်ကို ဆွဲချပြီး ရထားပြတင်းပေါက်ကနေ ခုန်ချလိုက်ရတယ်။ ခရီးသည်တွေက အများကြီး။ ကိုယ်ဝန်သည်တွေ၊ သက်ကြီးရွယ်အိုတွေ၊ ကလေးတွေ….အလုအယက်တိုးဝှေ့ဆင်းနေကြရတယ်။ တစ်တွဲ လုံးနီးပါး ဆင်းကြတာဖြစ်ပေမယ့် (ဒီ)မြို့ မှာ ရထားက ငြိမ့်ရုံပဲ ငြိမ့်တာလေ။\nPosted by Ashin dhamma at 1:02 AM0comments\nပြည်ပနိုင်ငံအသီးသီးတွင် ရောက်ရှိနေကြသော မြန်မာပြည်ဖွား ပြည်သူပြည်သားအပေါင်းတို့ထံ ပန်ကြားလွှာ\nပြည်ပရောက် မြန်မာလူမျိုးအများစုတွင် ကိုယ်ပိုင်အသိစိတ်ဓာတ်… ကိုယ်ပိုင်အသိဥာဏ်နဲ့ အမှန်တရားကိုလိုလားသော စိတ်ဓာတ်ကောင်းလေးများ ရှိကြပါတယ်….. ဒါပေမဲ့ တချို့သော ပြောမှ သိမယ့်လူတန်းစား.. တကိုယ်ကောင်းဆန်တဲ့ လူတန်းစား… လူမိုက်အားပေးချင်တဲ့ စိတ်ဓာတ်ရှိတဲ့လူတန်းစားတွေ… ရှိနေသေးလို့သာ ဒီစာကို ရေးသားရခြင်း ဖြစ်ပါတယ်...... လူတိုင်းက ထင်နေကြတယ်.....ငါတို့လုပ်လို့ ဘာမှ ထူးလာမှာ မဟုတ်ဘူးရယ်လို့လေ...... ဟုတ်ပါတယ်.....နှမ်းတစေ့နဲ့ ဘာမှဖြစ်မလာပါဘူး......ဒါပေမဲ့ နှမ်းအားလုံးစုပေါင်းပြီး အင်အားကြီးကြီးမားမားနဲ့ သာ လုပ်မယ်ဆိုရင် မဖြစ်လာနိုင်စရာ အကြောင်းမရှိပါဘူး.......အဓိက က စိတ်ဓာတ်မြင့်မားဖို့နဲ့ မျှော်လင့်ချက်ကြီးကြီး ထားဖို့ရယ်ပါ...... မိမိကိုယ်တိုင် မလုပ်ချင် မလုပ်နိုင်ရင်တောင် အမှန်တရားဖက်ကို အားပေးအားမြှောက်ပြုသင့်ပါတယ်.... လူကိုယ်တိုင်မပါဝင်နိုင်ရင်တောင် စိတ်ဓာတ်ရေးရာအားဖြင့်၎င်း ငွေအင်အားဖြင့်၎င်း ကူညီသင့်ပါတယ်..... ဒီ့ထက်အရေးကြီးတာက တိုင်းပြည်ကို ဖျက်စီးနေတဲ့၊ တိုင်းသူပြည်သားတွေရဲ့ အသက်အိုးအိမ်စည်းစိမ်ကို အကာအကွယ်မပေးတဲ့ အပြင် လူ့အသက်ပေါင်းများစွာကို ပုရွက်ဆိတ်သာသာ သဘောထားပြီး သတ်ဖြတ်နေတဲ့ စစ်အာဏာရှင်တွေကို အကူအညီမပေးဖို့ပဲ ဖြစ်ပါတယ်......ဒီစာက မည်သူ၏ မျက်နှာမှ မထောက်ပဲ အမှန်ကို အမှန်အတိုင်း အရှိကိုအရှိအတိုင်း ဖော်ပြသွားမှာ ဖြစ်ပါတယ်......။\nနိုင်ငံရေးဆိုတာ နိုင်ငံ၏ ကောင်းကျိုးမှန်သမျှအတွက်ပြုလုပ်သော အရေးကိစ္စမှန်သမျှ…. လူမှုရေး စီးပွားရေး ပညာရေး သာသနာရေး ကျန်းမာရေး အားလုံးကို ဆိုလိုပါတယ်….. စစ်အာဏာရှင်အစိုးရ၏ ကြမ်းတမ်းရက်စက်လှသော ဖိနှိ်ပ်အုပ်ချုပ်မှုအောက်တွင် ကြီးပြင်းခဲ့ရသော ပြည်သူပြည်သားအများစုသည် နိုင်ငံရေးကို ကြောက်ရွံခြင်းကြီးစွာဖြင့် ဝေးဝေးရှောင်ခြင်းသည် အကျင့်တစ်ခုလို ဖြစ်ခဲ့ပါတယ်…. ဒါ့အပြင် အချို့သောနိုင်ငံရေးသမားများ၏ ကိုယ်ကျိုးရှာလုပ်ရပ်များကြောင့်လည်း နိုင်ငံရေးကို မုန်းတီးရွံရှာခဲ့ကြပါတယ်…. တကယ်တော့ မိမိကိုယ်အကျိုးစီးပွားအတွက် လုပ်နေသောသူများကို နိုင်ငံရေးသမားဟူ၍ သတ်မှတ်လို့မရပါဘူး…. တကိုယ်ကောင်းသမားလို့ပဲ ခေါ်ဆိုသတ်မှတ်ရမှာ ဖြစ်ပါတယ်…… ငါတို့က နိုင်ငံရေးကို မလုပ်ဘူး ဝေးဝေးကရှောင်တယ်ရယ်လို့ ကြံဖန်ဂုဏ်ယူ ကြွားဝါနေကြသူများသည် အမှန်စင်စစ် မိမိကိုယ်ကိုမိမိ တကိုယ်ကောင်းသမား၊ အချောင်သမားရယ်လို့ မီးမောင်းထိုးပြနေသူများသာ ဖြစ်ပေသည်…… အရှက်ရှိတတ်သူများဖြစ်ပါက ယင်းကဲ့သို့ကြွေးကြော်ရဲကြမည် မဟုတ်ပေ……..။\nလူတိုင်းလူတိုင်း စစ်အာဏာရှင်အစိုးရ၏ သရုပ်မှန်ကို အမှန်အတိုင်းသိဖို့က အရေးကြီးဆုံး လိုအပ်ချက်တစ်ရပ်ဖြစ်ပါတယ်….. အထူးသဖြင့် ပြည်ပရောက် ပြည်သူပြည်သားတွေအနေနဲ့ သတင်းမှန်များကို မီဒီယာများ သတင်းစာများ အင်တာနက်သတင်းဋ္ဌာနများ တီဗွီ ရေဒီယိုများမှတဆင့် အချိန်မရွေး နေရာမရွေး ကြည့်ရှုနိုင် နားထောင်နိုင် ဖတ်ရှုနိုင်တဲ့ အခွင့်အရေးကို ပြည်တွင်းရှိလူများထက် ပိုမိုရရှိကြပါတယ်…. မိမိတို့၏ မျက်စိ နား များနဲ့ တပ်အပ်မြင်တွေ့ တပ်အပ်ကြားနိုင်လျက်နဲ့ တချို့လူများသည် မျက်စိစုံမှိတ်ပြီး စစ်အာဏာရှင်များကို အကူအညီပေး ထောက်ခံအားပေးခြင်းကို တိုက်ရိုက်၍်သော်၎င်း သွယ်ဝိုက်၍သော်၎င်း စိတ်ပါလက်ပါ ပြုလုပ်နေကြတာကို ဝမ်းနည်းဖွယ် တွေ့မြင်နေရပါတယ်….. ဘာကြောင့်သူတို့ ဒီလိုိ ပြုလုပ်နေကြသလဲ….. အဖြေကတော့ ရှင်းရှင်းလေးပါ….. တကိုယ်ကောင်းဆန်တဲ့ စိတ်ပေါ်အခြေခံပြီး မိမိတို့်အကျိုးစီးပွားအတွက် လူသန်းပေါင်းများစွာ၏ လူမှုဒုက္ခကို မျက်ကွယ်ပြုပြီး အရှက်ကင်းမဲ့စွာ ထောက်ခံနေကြပါတယ်…. အဲဒီလို လူမျိုးတွေ ရှိနေတာကြောင့်လည်း စစ်အာဏာရှင်အစိုးရ သက်ဆိုးရှည်နေတာပဲဖြစ်တယ်…. ။\nရဟန်းသံဃာတော်များ……… ၂၀၀၇ ခုနှစ် စက်တင်ဘာလ ရွှေဝါရောင်တော်လှန်ရေးသည် ရဟန်းသံဃာတော်များ၏ ထင်ရှားလှသော မေတ္တာပို့ဆုတောင်း ဆန္ဒထုတ်ဖော်ပွဲဖြင့် ပြည်သူတို့၏ ဆင်းရဲဒုက္ခများကို ကူညီခဲ့ကြတဲ့ တော်လှန်ရေးဖြစ်ပါတယ်….. တစ်နိုင်ငံလုံးအတိုင်းအတာအနေနဲ့ စစ်အာဏာရှင်အစိုးရကို တညီတညွတ်တည်း ကံဆောင်ခဲ့ကြပါတယ်… ဒါပေမဲ့ ပြည်တွင်းရှိ အချို့သံဃာတော်များသာမက ပြည်ပရောက်အချို့သံဃာတော်များသည်လည်း စစ်အာဏာရှင်အစိုးရ၏ သံရုံးများမှ ဖိတ်ကြားသော ဆွမ်းအလှူများကို လက်ခံခြင်းဖြင့် ပျံလွန်တော်မူခဲ့ပြီးသော ရဟန်းသံဃာတော်များ၏ မျက်နှာတော်များကို မထောက်ထားမညှာတာပဲ ကံဆောင်မှုကို ဖောက်ဖျက်ခဲ့ကြပါတယ်…. မခိုင်လုံသော အကြောင်းပြချက်တို့ဖြင့် မည်မျှပင်ဖြေရှင်းချက်ထုတ်စေကာမူ မလုပ်သင့်မလုပ်ထိုက်သော သံဃာ့ စည်းကမ်းချိုးဖောက်မှုပင်ဖြစ်သည်….. ဒါ့အပြင် မိမိကိုယ်တိုင်မပါဝင်သည့်အပြင် ပါဝင်သူ တပည့်သားရဟန်းငယ်များအား ဆူပူကြိမ်းမောင်း ဟန့်တားခြင်းသည် ရဟန်းတစ်ပါးအနေဖြင့် ဘုရားရှင်၏ မျက်နှာတော်ကိုပင် မထောက်ထားမညှာတာ ပြုရာ ကျနေပါသည်…….. ယခုအချိန်အထိ စစ်အာဏာရှင်အစိုးရကို အကောင်းမြင်မျက်လုံးနဲ့ ပူးပေါင်းဆောင်ရွက်မှု ပြုလုပ်ဖို့ ဝန်မလေးသူများ အဖြစ် ရပ်တည်နေဆဲဖြစ်သည်…….။\nနိုင်ငံရေးသမားအမည်ခံပုဂ္ဂိုလ်များ…… အကြောင်းအမျိုးမျိုးဖြင့် ပြည်ပသို့ရောက်ရှိနေထိုင်နေကြသော နိုင်ငံရေးသမားအမည်ခံ ပုဂ္ဂိုလ်များသည် ဆယ်စုနှစ် နှစ်ခု သုံးခုမက မြန်မာ့နိုင်ငံရေးကို မျက်ခြေမပြတ်လေ့လာ လိုက်စားနေကြသော်လည်း ယခုအချိန်အထိ ရှင်းလင်းပြတ်သားသော မူဝါဒသဘောတရားကို မချမှတ်နိုင်ကြသေးပေ……. သူတပါး၏ ပေးစာကမ်းစာ များကို မျှော်ကိုးရင်း၊ သူများနှာခေါင်းပေါက်နဲ့ အသက်ရှုနေကြရင်းနဲ့ မိမိတို့စားပေါက်များ မပျောက်ကွယ် ထာဝရအမြဲရရှိနေစေရန် ရည်သန်လျက် စစ်အာဏာရှင်အစိုးရ သက်ဆိုးရှည် အာဏာ တည်မြဲရေးကို တိတ်တခိုးမျှော်လင့် ဆုတောင်းနေကြသူများဖြစ်သည်…… အာဏာရူးတို့ ကပြနေသော ဇာတ်ကွက်များကို လိုက်ပါနင်းကရင်းနဲ့ သူ့လူ ကိုယ့်ဖက်သားဆန်ဆန် သစ္စာဖောက်ဖျက်ဖို့ အချိန်မရွေးပြုလုပ်နိုင်သူများ ဖြစ်ပေသည်….. ၄င်းတို့၏လုပ်ပေါက်များကြောင့်ပင် တကယ် တိုင်းပြည်ချစ်စိတ်နဲ့ ကိုယ်ကျိုးစွန့်အနစ်နာခံ ပြုလုပ်နေသူများမှာ ရောယောင်ပြီး သိက္ခာကျ လူအထင်သေး ခံနေကြရပါသည်……ယခုအချိန်အထိ စစ်အာဏာရှင်အစိုးရ၏ မူဝါဒလုပ်ငန်းစဉ်များကို ထောက်ခံအားပေးပြီး မိမိတို့ကိုယ်ကျိုးအတွက် နေရာမရွေး၊ အချိန်မရွေး လိုက်ပါဆောင်ရွက်ဖို့ အဆင်သင့်ရှိနေကြသူများဖြစ်ပေသည်……..။\nနိုင်ငံရေးဒုက္ခသည်များအဖြစ် ခံယူကြသူများ.......ပြည်ပရောက် တချို့လူများသည် မိမိတို့၏ နေထိုင်ရေးအဆင်ပြေစေရန် နိုင်ငံရေး ဒုက္ခသည်များအဖြစ် လိမ်လည်၍ ခံယူကြပါသည်….. တချို့လူများမှာမူ အမှန်တကယ် နိုင်ငံရေးလုပ်ခဲ့ကြသူများဖြစ်ပါသည်…. တကယ်စိတ်ပါသည်ဖြစ်စေ စိတ်မပါသည်ဖြစ်စေ နိုင်ငံရေး ဒုက္ခသည်ခံယူသူများအနေနဲ့ မိမိတို့ ဘဝရပ်တည်မှု အဆင်ပြေစေရန် ကူညီထောက်ပံ့ပေးခဲ့သည့် နိုင်ငံရေးကို ထောက်ခံအားပေးသင့်ပေသည်….. တချို့မှာ မိမိတို့ဘဝရပ်တည်မှု အခြေအနေကိုပင် မေ့ချင်ယောင်ဆောင်လျက် နိုင်ငံရေးကို တကယ်စိတ်ပါလက်ပါ ပြုလုပ်နေသူများကို နှုတ်အားဖြင့် အမူအရာအားဖြင့် နောက်ကွယ်ရာတွင်သာမက လူရှေ့သူရှေ့ မှာပါ စော်ကားမော်ကားပြုလုပ်ကြပါတယ်…… ဒါဟာ မဖြစ်သင့်မဖြစ်ထိုက်ပါဘူး….. စိတ်ဓာတ်သေးသိမ် အောက်တန်းကျသော၊ နိုင်ငံကြီးသားမပီသရာ ကျသော လူများအဖြစ် မိမိကိုယ်ကို မိမိ ဝန်ခံနေသလို ဖြစ်နေပါတယ်…..နိုင်ငံအတွက် နိုင်ငံရေးလုပ်ရန် အချိန်မပေးနိုင်သူများ မအားလပ်သူများကို ပျော်ပွဲရွှင်ပွဲများတွင် ရှေ့ဆုံးမှာ ပျော်ပျော်ကြီး အားပေးနေတာကို မယုံကြည်နိုင်ဖွယ် အံ့အားသင့်ဖွယ် မြင်တွေ့နေရပါတယ်…… ထိုသူများသည် စစ်အာဏာရှင်အစိုးရကို တိုက်ရိုက် ထောက်ခံ အားမပေးသော်လည်း မိမိတို့၏ ဘဝသခင် နိုင်ငံရေးကို စိတ်မပါ စိတ်မဝင်စားခြင်းဖြင့် သွယ်ဝိုက်ပြီး ထောက်ပံ့နေသလို ဖြစ်နေပါတယ်………။\nအတတ်ပညာရှင် အသိပညာရှင်များ……ပြည်ပနိုင်ငံများတွင် အဆင့်မြင့်ပညာရပ်များကို သင်ကြားတတ်မြောက်ထားသော အတတ်ပညာရှင် အသိပညာရှင်များအဖြစ် ခံယူထားကြသောသူများအနေနဲ့ မိမိတို့ ကြီးပြင်းခဲ့ရာ မွေးရပ်မြေ၏ အနာဂတ်ကောင်းကျိုးအတွက် တခုခုပြန်လည်ပေးဆပ်သင့်ပါတယ်….. အမိမြန်မာပြည်သို့ပြန်ပြီး မိမိတို့၏ အတတ်ပညာ အသိပညာများဖြင့် ယခု လောလောဆယ် အခြေအနေအရ အကျိုးမပြု နိုင်သေးသော်လည်း စစ်အာဏာရှင်အစိုးရ သက်ဆိုးရှည်စေနိုင်သည့် လှုပ်ရှားမှု ထောက်ပံ့မှု အားပေးမှုများကို မလုပ်သင့်ပါဘူး……မိမိတို့ တတ်မြောက်ထားတဲ့ အသိပညာ အတတ်ပညာများနဲ့ လျော်ညီစွာ အကောင်းအဆိုး အကြောင်းအကျိုးများကို နားလည်သဘောပေါက်သင့်ပါတယ်။ အထူးအားဖြင့် မိမိတို့ကိုယ်ကို မိမိတို့ အထက်တန်းစား ရေပေါ်ဆီအလွှာအဖြစ် ခံယူထားသူများသည် ခေတ်အဆက်ဆက် အုပ်ချုပ်သူလူတန်းစားများကို မိမိတို့ကိုယ်ကျိုးအတွက် ကြောင်ဖား စားဖားများအဖြစ် အောက်ကျို့ခံပြီး ဆက်ဆံနေကြပါတယ်…. လူ့အသက်ပေါင်းများစွာကို တန်ဖိုးမထား သတ်ဖြတ်နေသော စစ်အာဏာရှင်အစိုးရ၏ လုပ်ရပ်ကို သိသိကြီးနဲ့ စစ်အာဏာရှင် သံရုံးဝန်ထမ်းများနှင့် လိုက်လျောညီထွေ ဆက်ဆံနေသော၊ လူ့အသက်များ ကယ်တင်မှုတာဝန်ကို ထမ်းဆောင်နေသော ဆရာဝန်များ၏ လုပ်ရပ်မှာလည်း ဝမ်းနည်းအံသြဖွယ်ကောင်းလှပါတယ်…… မိမိတို့ ထမ်းဆောင်နေသောတာဝန်နဲ့ ထောက်ခံနေသောလုပ်ရပ်တို့၏လိုက်လျောညီတွေမရှိမှုကို သတိပြု ရှောင်ကျဉ်သင့်ပါတယ်…။\nဗုဒ္ဓဘာသာကို လေးလေးနက်နက် ယုံကြည်ကြသူများ…….. ဗုဒ္ဓဘာသာ၏ အနှစ်သာရ အစစ်အမှန်ကို လေးလေးနက်နက် ယုံကြည်သူများအနေနှင့် ဗုဒ္ဓမြတ်စွာဘုရား၏ လမ်းစဉ်နှင့် ပါရမီဖြည့်ကျင့်မှုကို လေးလေးစားစား လိုက်နာ သင့်ပေသည်…… ဗုဒ္ဓမြတ်စွာဘုရားသည် အမျိုး ဘာသာ သာသနာအတွက် ဘဝပေါင်း လေးသင်္ချေနှင့် ကမ္ဘာတစ်သိန်း ပါရမီ ဖြည့်ကျင့်၍ ကာကွယ်စောင့်ရှောက်ခဲ့ပေသည်……ယခု လက်ရှိ စစ်အာဏာရှင်တစ်စု၏ လုပ်ရပ်များသည် ရတနာသုံးပါးကို စော်ကားမော်ကား ပြုနေရုံသာမက ဘာသာ သာသနာ ပျောက်ကွယ်မည့် အခြေအနေများကို ဦးတည်လုပ်ဆောင် နေပါသည်…...မိမိတို့၏ အမျိုးဘာသာ သာသနာကို စော်ကားမော်ကားပြုနေသူများကို မထောက်ခံ မအားပေးသော်ငြားလည်း ယင်းတို့၏ လုပ်ရပ်များကို မတားဆီး မဆန့်ကျင်ပဲ လက်ပိုက်ကြည့် ဆိတ်ဆိတ်နေခြင်းသည် ဘာသာ သာသနာပျောက်ကွယ်မည့် အခြေအနေဆိုးကို လက်ခံ အားပေးနေသည်နှင့်တူပါသည်….. ကိုယ်တိုင်-ချီးမွမ်း-စိတ်တူ-အားပေးသူ အားလုံးတို့၏ ပြစ်ဒဏ်သည် အတူတူပင် ဖြစ်သည်ဟု မြတ်စွာဘုရားက ဟောကြားခဲ့ပါတယ်….. ထို့ကြောင့် စစ်အာဏာရှင်များကို ပြတ်ပြတ်သားသားဆန့်ကျင်ပြခြင်းသည် မြတ်စွာဘုရား၏စကားကို နားထောင်ရာ ရောက်ပါတယ်…….။\nတခြားသော ဘာသာတရားများကို ယုံကြည်သက်ဝင်သူများ……… ကမ္ဘာပေါ်ရှိ အင်မတန် ဆိုးဝါးလှသော အာဏာရှင်များသည် ပင်လျှင် မိမိတို့ ကိုးကွယ်သောဘာသာတရားကို ထိပါးစော်ကားမှု မပြုခဲ့ပေ…… ယခု စစ်အာဏာရှင်များ၏ ရိုင်းစိုင်းယုတ်မာမှု များသည် ဗုဒ္ဓဘာသာကိုးကွယ်သူများကိုသာမက တခြားသော ဘာသာတရားများကို ကိုးကွယ်နေသူများအတွက်ပါ ဆိုးကျိုးသက်ရောက်မှု ရှိနေပါတယ်……မိမိဘာသာတရားအပေါ် စော်ကားမော်ကားပြုသူသည် တခြားဘာသာများကို စော်ကားမော်ကားပြုရန် ဝန်လေးလိမ့်မည် မဟုတ်ပေ……..။\nကိုယ်ကျိုးစီးပွားရှာ စီးပွားရေးလုပ်ငန်းရှင်များ………ပြည်ပတွင် နေထိုင်နေသော်လည်း မြန်မာနိုင်ငံနှင့် ကူးလူးဆက်ဆံနေပြီး စီးပွားရှာနေသော စီးပွားရေးလုပ်ငန်းရှင်များသည် မိမိတို့၏ ကိုယ်ကျိုးစီးပွားအတွက် စစ်အာဏာရှင်အစိုးရကို ထောက်ပံ့မှု အားပေးမှုပြုနေပါသည်…..မိမိတို့၏ မိသားစု ဆွေမျိုး တစ်စု ကောင်းစားရေးအတွက် တစ်မျိုးသားလုံး၏ ရန်သူကို ထောက်ခံမှု ပြုနေခြင်းသည် မြန်မာနိုင်ငံရှိ လူသန်းပေါင်းများစွာ၏ အသက်အိုးအိမ် စည်းစိမ်ကို ဂရုမစိုက် လစ်လျူရှုသကဲ့သို့ ဖြစ်နေပါတယ်…..ထို့ကြောင့် စီးပွားရေးလုပ်ငန်းရှင်များအနေနဲ့ ကိုယ်ချင်းစာ သနားစိတ်ဖြင့် စစ်အာဏာရှင်များကို ထောက်ခံအားပေးမှုပြုခြင်းကို ဝေးဝေးက ရှောင်သင့်ပါတယ်…….။\nပြည်ပနိုင်ငံသားအဖြစ် ခံယူထားကြသူများ……… ပြည်ပနိုင်ငံအသီးသီးတွင် နိုင်ငံသားအဖြစ် ခံယူထားကြသော မြန်မာပြည်ဖွားများ အနေဖြင့် ငါတို့နှင့် မဆိုင်တော့ဘူး ဟူသော စိတ်ဓာတ်ဖြင့် နေသာသလို မနေကြပဲ မိမိတုိ့ နေထိုင်ကြီးပြင်းခဲ့သော နိုင်ငံတစ်ခု၏ အရေးကိစ္စများကို လူသားချင်းစာနာသောအားဖြင့် စိတ်ဓာတ်အင်အား ငွေအင်အားဖြင့် တတ်အားသရွေ့ ထောက်ခံအားပေးသင့်ပါတယ်…… အခါအားလျော်စွာ အလည်အပတ်ပြန်လေ့ရှိသော မိမိတို့ နိုင်ငံ၏ ပကတိအခြေအနေကို ပြည်ပနိုင်ငံများ၏ တိုးတက်မှုအခြေအနေနှင့် နှိုင်းယှဉ်ပြီး နိုင်ငံနှင့်လူမျိုးအတွက် တတ်အားသရွေ့ ကူညီထောက်ပံ့သင့်ပါတယ်…….။\nယနေ့ မြန်မာနိုင်ငံ၏ ပကတိအခြေအနေကတော့ အားလုံးသိတဲ့အတိုင်းပါပဲ…..စစ်အာဏာရှင်အစိုးရအနေနဲ့ တိုင်းပြည်၏ တိုးတက်မှုကို ဆောင်ရွက်နိုင်စွမ်းမရှိသည့်အပြင် တိုင်းပြည်အလုံးစုံ ပျက်စီးရေးကို ဦးတည်ဆောင်ရွက်နေပါတယ်….. နာဂစ်မုန်တိုင်းအပေါ် ကိုင်တွယ်ဆောင်ရွက်မှုကို ကြည့်ခြင်းအားဖြင့် စစ်အာဏာရှင်များ၏ အရည်အချင်းမပြည့်ဝမှု ယုတ်မာရိုင်းစိုင်းသောသဘောထား နဲ့ ထင်ရာစိုင်း အနိုင်ကျင့်သော လုပ်ဆောင်ချက်များကို ထင်ထင်ရှားရှား တွေ့မြင်နိုင်ပါတယ်….. ဘာသာ သာသနာနှင့်တကွ တတိုင်းပြည်လုံး၏ အသက်အိုးအိမ် စည်းစိမ်ကို လက်နက်အားကိုးနဲ့ အနိုင်ကျင့်စော်ကားနေခြင်းသည် ပြတ်ပြတ်ထင်းထင်း ပေါ်လွင်နေပါတယ်……… တရားမျှတမှု နဲ့ တရားဥပဒေစိုးမိုးမှု ဟူ၍ မရှိတော့ပဲ မင်းမဲ့အကျင့်စရိုက်ဆန်ဆန် အဖြစ်အပျက်များကို နိုင်ငံအနှံ့အပြားတွင် အလွယ်တကူတွေ့မြင်နေရပါတယ်………။\nလက်ရှိအနေအထားအရ လူထုနှင့်တကွ ပြည်ပရှိ အဖွဲ့အစည်း အင်အားစုများသည် ဘာလုပ်လို့ ဘာကိုင်ရမှန်းမသိ၊ မည်သည့်မူဝါဒကို ကိုင်စွဲရမှန်းမသိ ဖြစ်နေပြီး… အစည်းအဝေးများပြုလုပ်ခြင်း… ရှိသမျှအင်အားစုများနှင့် ဆန္ဒပြတောင်းဆိုခြင်း…… ကြေညာချက်များထုတ်ပြန်ခြင်း….US / EU / UN တို့ထံမှ အကူအညီများမျှော်ကိုးနေကြခြင်း…… မီဒီယာများမှ ယောင်ဝါးဝါး အင်တာဗျူးများ ထုတ်ပြန်နေခြင်း စသည့် မထိရောက်သော လုပ်ဆောင်ချက်များကို ပြုလုပ်နေကြရင်းနဲ့ အချိန်ကုန်လွန်နေကြပါတယ်……စစ်အာဏာရှင်အစိုးရမှ ချမှတ် လမ်းပြနေသော လမ်းကြောင်းများ နောက်သို့ မျှောလိုက်ရင်းနဲ့ မိမိတို့၏ အင်အားစုများကို ဖြုန်းတီးနေကြပါတယ်….. ။\nစစ်အာဏာရှင်တို့၏ ခိုင်မာသောမူဝါဒဖြစ်သည့် တိုင်းပြည်အား စစ်တပ်မှ ထာဝရ အုပ်ချုပ်ရေးကို အကောင်အထည်ဖော်နိုင်မည့် ဖွဲ့စည်းပုံအခြေခံဥပဒေ အတည်ပြုရေး ဆန္ဒခံယူပွဲအား ၄င်းတို့ လိုသလို မဲလိမ်ကာ အတည်ပြုခဲ့သည်ကို ကြည့်ခြင်းအားဖြင့် ၄င်းတို့ကြေညာထားသည့် အထွေထွေရွေးကောက်ပွဲ၏ ရလဒ် မည်သို့ရှိမည်ကို ပြေးကြည့်စရာမလို တွေးကြည့်ရုံနဲ့ သိနိုင်မြင်နိုင်ပါတယ်……….။\nစစ်အာဏာရှင်တို့၏ အုပ်ချုပ်ခဲ့သော နှစ်ပေါင်း ၆၀ ကာလကို ပြန်ပြောင်းကြည့်မယ်ဆိုရင် ၄င်းတို့၏ ကတိမတည်ကြည်မှု လက်တလုံးခြား လိမ်လည်လှည့်စားမှု နှင့် ညစ်ပတ်အောက်တန်းကျသော လူကြီးလူကောင်းမဆန်မှုများကို ဖြတ်သန်းခဲ့သော သမိုင်းအထောက်အထားများအရ အလွယ်တကူ သိနိုင် တွေ့နိုင် မြင်နိုင်ကြပါတယ်…..။\nအကြမ်းမဖက်နည်း၊ အနုနည်း၊ သွေးမဲ့နည်း၊ မဟတ္တမဂန္ဒီရဲ့ ငြိမ်းချမ်းရေးနည်း စသဖြင့် ပြောစရာမလိုလောက်အောင် ကောင်းမွန်သော ဤအနုတရ နည်းလမ်းသည် လူသားဆန်သော လူကြီးလူကောင်းများအတွက်သာဖြစ်သော်လည်း စစ်အာဏာရှင်များအတွက်ဆိုကာမူ ဆွေးမြေ့သော သမိုင်းစာမျက်နှာမှာ ကျန်ခဲ့သော အသုံးမဝင်သော နည်းလမ်းအကျိုးအပဲ့ကြီးသာ ဖြစ်ပေလိမ့်မည်…….။\nစစ်အာဏာရှင်အစိုးရ အတွက် လက်နက်ကိုင်တော်လှန်ရေး နဲ့သာ သင့်လျော်ပါတယ်လို့ ယေဘူယျအားဖြင့် ထင်စရာရှိသော်လည်း နှစ်ပေါင်း ၆၀ နီးပါး လက်နက်ကိုင်တော်လှန်နေသော်လည်း ယနေ့အထိ တိုးတက်မှု အခြေအနေ တစုံတရာ မရှိတဲ့ သာဓက အခြေအနေများကြောင့် ယင်းအပေါ် အားပြုနေခြင်းသည်လည်း အလုံးစုံမမှန်ကန်နိုင်ပေ………..။\nယေဘူယျအားဖြင့် အောက်ပါလုပ်ငန်းစဉ် ၅ ရပ်ကို လူထုအားနဲ့စည်းလုံးညီညွတ်စွာ ချမှတ်အကောင်အထည်ဖော် ဆောင်ရွက်သင့်ပါတယ်…….။\n၁) စစ်အာဏာရှင်အစိုးရကို လုံးဝ အယုံအကြည်မရှိရေး (မည်သည့်အကြောင်းပြချက်နဲ့မျှ မယုံကြည်ရ)\n၂) စစ်အာဏာရှင်အစိုးရ၏ လုပ်ငန်းစဉ် လမ်းကြောင်းနောက်သို့ လုံးဝ မလိုက်ရေး (မည်သည့်လိုက်လျောမှုမျိုးမျှ မလုပ်ရ)\n၃)စစ်အာဏာရှင်အစိုးရ၏ အောက်ခြေ အုပ်ချုပ်သူ လက်ပါးစေ၊ လက်ကိုင်တုတ်များ (အထူးသဖြင့် စွမ်းအားရှင်နဲ့ ကြံ့ဖွတ်များ)ကို ဖြစ်သင့်သော နည်းလမ်းပေါင်းစုံ (အနုနည်း၊ အကြမ်းနည်း) များနှင့် နှိမ်နင်းရေး\n၄) စစ်အာဏာရှင်အစိုးရ၏ အုပ်ချုပ်ရေး ယန္တရားတွင် ပါဝင်နေသော လူတန်းစားအသီးသီးတို့အား ဖြစ်နိုင်သော နည်းလမ်းပေါင်းစုံဖြင့် ဆွဲဆောင်စည်းရုံးသိမ်းသွင်းရေး\n၅) လူတန်းစားပေါင်းစုံပါဝင်သော၊ အနုနည်းမက အကြမ်းနည်းမကျသော အလယ်အလတ်နည်းလမ်းဖြင့် လူထု ခေတ်ပြောင်း တော်လှန်ရေးတရပ်ကို အရှိန်အဟုန်ဖြင့် ဆင်နွှဲရေး စသည်တို့ဖြစ်ပါတယ်……….။\nပြည်တွင်းမှ အင်အားစုများ၏ လုပ်ငန်းစဉ်များကို အကူအညီပေးရေး… ငွေကြေး ထောက်ပံ့မှုပေးရေးနဲ့ … အားဖြည့်ပံ့ပိုးရေးသည် ပြည်ပမှ အင်အားစုများ၏ လုပ်ငန်းစဉ်များဖြစ်ပေသည်……။\nစီးပွားရေး..လူမှုရေး..ကျန်းမာရေး..ပညာရေးသာမက ဘာသာ သာသနာရေး အဖက်ဖက်မှ ယိုယွင်းပျက်စီးလာအောင် ဖိနှိပ်အုပ်ချုပ်နေသော စစ်အာဏာရှင်များသည် တိုင်းပြည်ကောင်းစားဖို့ လှုပ်ရှားရုန်းကန်နေသော ပြည်တွင်းမှ မျိုးချစ်ပြည်သူများအား ရက်ရက်စက်စက် ဖိနှိပ်အုပ်ချုပ် ထောင်သွင်းအကျဉ်းချ ညှင်းပန်းနှိပ်စက် သတ်ဖြတ်လျက် ရှိပါသည်….. စီးပွားရှာ ငွေရှာဖို့ အချိန်မပေး အခြေအနေမပေးနိုင်လောက်အောင် ထွက်ပြေးတိမ်းရှောင်နေရသော မျိုးချစ်ပြည်သူများအတွက် အလိုအပ်ဆုံး အရာမှာ ငွေကြေးအကူအညီပင်ဖြစ်ပါတယ်….\nဤကဲ့သို့သော အခြေအနေမျိုးတွင် ဘေးအန္တရာယ်ကင်းဝေးစွာ အေးချမ်းစွာနေရသော..ရန်သူမျိုး ငါးပါးသာမက ကပ်သုံးပါးနဲ့ပါ ကင်းဝေးနေသော ပြည်ပမှ ပြည်သူများအနေနဲ့ ငွေကြေးဖြင့် အားပေး ထောက်ပံ့ကူညီသင့်လှပေသည်……။\nပြည်ပနိုင်ငံအသီးသီးတွင် အခြေချနေသော မြန်မာပြည်ဖွားများကို စာရင်းကောက်ယူကြည့်မည်ဆိုပါက အကြမ်းဖျင်းအားဖြင့် သန်းနဲ့ချီပြီး ရှိနိုင်ပါတယ်…..လူတစ်ဦးလျှင် တစ်ဒေါ်လာမှ တစ်ဆယ်ဒေါ်လာအထိ ကူညီသည်ထားဦး….ဒေါ်လာသန်းနဲ့ချီပြီး ပြည်တွင်းမှ မျိုးချစ်ပြည်သူများအား ကူညီထောက်ပံ့နိုင်ပါတယ်…..တစ်ဒေါ်လာ တစ်ဆယ်ဒေါ်လာဆိုသည်မှာ လူတိုင်းအတွက် မုန့်ဖိုးသာသာ သာဖြစ်ပါတယ်…… စစ်အာဏာရှင်လက်အောက်တွင် သန်းပေါင်းများစွာသော ပြည်သူတွေ၏ ဘဝများစွာကို ကူညီဖို့အတွက် ဤမျှလောက်သော ငွေပမာဏကလေးကို မစွန့်လွှတ်သင့်ပေဘူးလား……….။\nကျွန်ုပ်တို့ဆိုသည်မှာ ယခင်တုန်းက နိုင်ငံ့အရေးများကို မသိလိုက်မသိဖာသာ နေခဲ့သောသူများဖြစ်ပါတယ်……ကျွန်ုပ်တို့တွင် ယခင်တုန်းက လုပ်ဆောင်ခဲ့ဖူးသော စွန့်လွှတ်အနစ်နာခံခဲ့ဖူးသော သမိုင်းအထောက်အထားများလည်း မရှိခဲ့ပါဘူး……သို့သော်ငြားလည်း ယနေ့ဖြစ်ပေါ်နေသော အခြေအနေ အကြောင်းအရာ အဖြစ်အပျက်များသည် ကျွန်ုပ်တို့၏ စိတ်အစဉ်အား များစွာ အနှောက့်အယှက်ပေးနေရုံသာမက နိုင်ငံအတွင်းရှိ လူသားများစွာ၏ အသက် အိုးအိမ်ကို ခြိမ်းခြောက်နေပါတယ်…… လူသားများစွာ၏ အသက်ပေါင်းများစွာ စတေးခံခဲ့ရတဲ့ နာဂစ်မုန်တိုင်းအပေါ် ကိုင်တွယ်ခဲ့သော စစ်အာဏာရှုင်များ၏ လုပ်ရပ်ကို ကြည့်ခြင်းအားဖြင့် အနာဂတ်မြန်မာနိုင်ငံ၏ အခြေအနေဆိုးကို ခန့်မှန်းနိုင်ပါတယ်…… ကမ္ဘာ့မြေပုံပေါ်တွင် မြန်မာ့မြေပုံ ပျောက်မည့်အခြေအနေဆိုးသို့ ဦးတည်လျက်ရှိပါတယ်…….. ကျွန်ုပ်တို့အနေနဲ့ မိမိတို့၏ မျိုးဆက်သစ်များအတွက် သမိုင်းပေးတာဝန်တစ်ရပ်အနေနဲ့ တာဝန်ကျေချင်ရုံသာမက လူသားချင်းစာနာသော စိတ်ထားဖြင့် မဖြစ်မနေ ပါဝင်လာရခြင်းဖြစ်ပါတယ်………..။\nယုံကြည်မှု…….. ကျွန်ုပ်တို့အား ယုံကြည်ကြပါလို့ မတိုက်တွန်းလိုသော်လည်း ကျွန်ပ်တို့အနေနဲ့ ကျွန်ုပ်တို့၏ ကိုယ်ကျိုးအတွက် ဘယ်တော့အခါမျှ လုပ်မည်မဟုတ်ကြောင်းကိုသာ ရိုးသားစွာ ပြောလိုပါတယ်………..။\nထို့ကြောင့် ကျွန်ုပ်တို့ စိတ်တူသဘောတူ ဆောင်ရွက်ချက်ချင်းတူညီသော လူတစုက စုပေါင်းပြီး ပြည်တွင်းမှ တိုက်ပွဲဝင်လျှက်ရှိသော ပြည်ချစ်ရဲဘော်များအား ကူညီထောက်ပံ့မှုပေးရန် စည်းရုံးဆောင်ရွက်လျှက်ိနေပါတယ်……. ကျွန်ုပ်တို့အား အကြံဥာဏ်များ အကူအညီများ ပေးလိုပါက အောက်ပါ ဘလော့နဲ့ အီးမေးလိပ်စာများသို့ ဆက်သွယ်မေးမြန်းကူညီနိုင်ပါတယ်……….။\nPosted by Ashin dhamma at 12:57 AM0comments\nPosted by Ashin dhamma at 5:22 PM0comments\nဥရောပပါလီမန်အဖွဲ့ကြေညာချက်ကို အာစီယံ ပါလီမန်အတွင်းမှ ထောက်ခံကြိုဆို\nဉာဏ်မောင်။ ဇွန် ၂၅၊ ၂၀၀၈\nဥရောပ ပါလီမန်အတွင်းမှ မြန်မာ့အရေး ဆောင်ရွက်နေသူများအဖွဲ့ကြေညာချက်ကို အာစီယံ ပါလီမန်အတွင်းမှ ထောက်ခံကြိုဆိုလိုက်သည်။\nဥရောပ (၈) နိုင်ငံမှ ပါလီမန်အမတ်များပါဝင်သည့် မြန်မာ့အရေးဆောင်ရွက်သူများ၏ ကြေညာ ချက်သည် လက်ရှိမြန်မာနိုင်ငံအခြေအနေများကို အချိန်ကိုက်ထုတ်ပြန်ကြေညာခြင်းဖြစ်၍ ထောက်ခံအားပေးကြောင်း အာစီယံ ပါလီမန်အတွင်း မြန်မာ့အရေးဆောင်ရွက်နေသူများက ယခုလ (၁၉) ရက်နေ့က ကြေညာချက်ထုတ်ပြန်ခဲ့ခြင်း ဖြစ်သည်။\nမြန်မာစစ်အစိုးရအား ဥရောပသမဂ္ဂအဖွဲ့ဝင်နိုင်ငံများ၊ ကုလသမဂ္ဂအဖွဲ့ဝင်နိုင်ငံများနှင့်အခြား အစိုးရနှင့် ပုဂ္ဂလိကအဖွဲ့များမှ ပြင်းထန်စွာအရေးယူမှုကို တွန်းအားပေးရန် အဓိကထား၍ ထည့်သွင်းထားပြီး ဥရောပနှင့် အာစီယံနိုင်ငံများမှ ပါလီမန်အမတ်များ ပူးပေါင်းဆောင်ရွက်ခြင်း ဖြင့် ပိုမိုအင်အားကောင်းသောလုပ်ငန်းများ၊ အခွင့်အရေးကောင်းများ လုပ်ကိုင်ဆောင်ရွက်နိုင် လိမ့်မည်ဟု မျှော်လင့်ကြောင်း ဖေါ်ပြထားသည်။\nနှစ်စဉ်မပြတ် မြန်မာ့ဒီမိုကရေစီပြောင်းလဲရေးအတွက် ဥရောပအမတ်များက ဖိအားပေး ဆောင် ရွက်နေမှုအပေါ် အာစီယံအမတ်များက အသိအမှတ်ပြုလေးစားကြောင်းလည်း ထုတ်ပြန်ချက် က ဆိုသည်။\nထို့အပြင် ပြည်ပရောက် စင်ပြိုင်အစိုးရအဖွဲ့မှ ၀န်ကြီးချုပ် ဒေါက်တာစိန်ဝင်းက တရုတ်နှင့် အိန္ဒိယအစိုးရ ကိုယ်စားလှယ်များနှင့်တွေ့ဆုံဆွေးနွေးရန် တောင်းဆိုလိုက်သည်။\n၀န်ကြီးချုပ်ဒေါက်တာစိန်ဝင်းက “ကျွန်တော်အနေနဲ့ တရုတ်နဲ့ အိန္ဒိယနိုင်ငံသို့ သွားရောက်ပြီး သက်ဆိုင်ရာ နိုင်ငံပြည်သူများကဲ့သို့ လက်ရှိကျွန်တော်တို့ရဲ့ အမြင်တွေကို အစိုးရအရာရှိတွေနဲ့ တွေ့ဆုံဆွေးနွေးလိုပါတယ်” ဟုဆိုသည်။\nအဆိုပါ နိုင်ငံနှစ်နိုင်ငံသည် စစ်အစိုးရနှင့် ဆက်ဆံရေးထိခိုက်မည်ကို စိုးရိမ်ကြောက်ရွံ့သည့် အတွက် မိမိတို့နှင့် တွေ့ဆုံဆွေးနွေးရန်ကို ရှောင်ဖယ်နေသော်လည်း မြန်မာပြည်တည်ငြိမ်ရေး၊ အကျိုးစီးပွားကို ရှေ့ရှု၍ ပြည်ပရောက် မြန်မာအစိုးရအဖွဲ့အနေဖြင့် သက်ဆိုင်ရာအစိုးရနှစ်ဖွဲ့နှင့် တွေ့ဆုံဆွေးနွေးလိုသည်ဟု ဆက်လက်ပြောဆိုသည်။\n“၁၉၉၀ ခုကတည်းက ကျွန်တော်ဟာ တရုတ်နဲ့ အိန္ဒိယတို့ကို မသွားနိုင်ခဲ့ပါဘူး၊ ကျနော်တို့ အစိုးရအဖွဲ့အနေနဲ့ အမေရိကန်နိုင်ငံ ဝါရှင်တန်ဒီစီမှာ ရုံးထိုင်တာထက် အိန္ဒိယနိုင်ငံမှာ ပိုပြီး အခြေချလိုပါတယ် ” ဟု ဒေါက်တာစိန်ဝင်းက တွေ့ဆုံမေးမြန်းခန်းတခုတွင် ပြောဆိုလိုက်သည်။\nယနေ့ညတွင်လည်း ဆရာတော်၏တရားပွဲ ဆက်လက်ကျင်းပမည်ဖြစ်သည်။ ။\nPosted by Ashin dhamma at 7:47 AM0comments\nလူထုအုံကြွမှု ပုံစံသစ် (သို့) မြို့ပြပြောက်ကျား\n(နအဖ ဖိနှိပ်မှုမှ တိုင်းပြည်နှင့်လူမျိုး လွတ်မြောက်ရန် ဘာလုပ်လုပ် တရားသည်။)\nနအဖ စစအအုပ်စုမှ ပြည်သူလူထုအား အောက်လမ်းနည်းပေါင်းစုံဖြင့် ဖိနှိပ်လျက်ရှိနေသည်ကို အားလုံးအသိ၊ ကိုယ်တွေ့ပင်ဖြစ်သည်။\nအောက်လမ်းနည်းဆိုတာကို ပြောတာနှင့် မူးရူးနေသော မျက်နှာများနှင့် ၀ါးရင်းတုတ်များ တ၀င့်ဝင့် ကိုင်ထားကာ ပြည်သူဟု နအဖ သတင်းစာများတွင် ဖေါ်ပြလေ့ရှိသော ကြံဖွတ်၊ စွမ်းအားရှင် ဆိုသော လူမိုက်များ၊ ရယကနှင့် ထောက်လှမ်းရေးများ၊ မတရား အမိန့်များကို နာခံတတ်သော ရဲဝန်ထမ်းများ၊ မတရား အမိန့်ချတတ်သော တရားသူကြီးများကို မျက်စိထဲတွင် မြင်ယောင်မိနိုင်ပါသည်။\nမုန့်တခုစားလျှင် ဘေးသားများကို အရင်ကိုက်ဖဲ့ စားသောက်ရသကဲ့သို့ နအဖကို တော်လှန်ရန် ဘေးသားများ ဖြစ်သော အဆိုပါ နအဖ နောက်လိုက်များကို အရင်ရှင်းလင်းသော နည်းများကို လူထုအုံကြွမှု ပုံစံအသစ်ဖြင့် တန်ပြန်သော နည်းလမ်းများကို ပြည်သူလူထု တရပ်လုံးမှ စတင် လုပ်ဆောင် ရတော့မည် ဖြစ်သည်။\nအဓိက ရည်မှန်းတိုက်ခိုက်ရန်မှာ နအဖ တစ်ဖွဲ့လုံးပင် ဖြစ်သည်။ နအဖ စစ်အာဏာရှင်စနစ် တခုလုံး ဖြစ်သည်။ သုိ့သော် မုန့်တစ်ခုလုံး အကုန်စားနိုင်ရန် အရင်ဆုံး ဘေးသားများကိုသာ ကိုက်စားရမည် ဖြစ်သည်။\nကျနော်တို့သည် နိုင်ငံရေးသမားများ မဟုတ်၊ တော်လှန်ရေးသမားများသာ ဖြစ်သည်။ မတရားမှုကို တော်လှန် ရမည်။\nသံဃာနှင့် ပြည်သူများက လူထုရှေ့တွင် မားမားရပ်ပြီးသွားပြီ ဖြစ်သည်။ ထိုသူများကို အမှောင်ထဲတွင် နေထိုင်နေသာ နအဖ နောက်လိုက်များက ညအချိန်တွင် ၀င်ရောက် ဖမ်းဆီးခြင်း ခံနေရသည်။ ပြည်သူသည် အလင်းထဲတွင် ရှိနေပြီး၊ နအဖ နောက်လိုက်များသည် အမှောင်ထဲမှနေပြီး ပြည်သူကို ဒုက္ခပေးနေကြသည်။ ထိုအခြေအနေကို ပြောင်းပြန် ပြန်လှန်ပြီး မြို့ပြပြောက်ကျားစနစ်ဖြင့် လူတိုင်း လူတိုင်းက ပါဝင်နိုင်သော တော်လှန်နိုင်သော စနစ်တခုကို စတင် အသုံးပြုရမည် ဖြစ်သည်။\nမြို့ပြပြောက်ကျားလုပ်ရန် ကုန်ကျစရိတ် (၀ ကျပ်)\nမြို့ပြပြောက်ကျားလုပ်ရန် အန္တရာယ်ကျရောက်နိုင်မှု (၀ %)\nပါဝင်လုပ်ကိုင်နိုင်သော လူများ - ပြည်သူလူထုတရပ်လုံး\nလိုအပ်သောလက်နက် - နေ့စဉ် ပတ်ဝန်းကျင်တွင် တွေ့ရသော နေ့စဉ်သုံးပစ္စည်းများ\nလိုအပ်သော အဖွဲ့အစည်း - မိမိ တစ်ဦးတည်း လိုအပ်သည်။\nတိုင်ပင်ရန် လိုအပ်သောပုဂ္ဂိုလ် - မိမိမှလွဲ၍ မည်သူ့ကိုမှ တိုင်ပင်ရန် မလို\nအကောင်အထည်ဖေါ်ရန် လူအင်အား - ၁ ယောက်\n၁။ ဗိုလ်ချုပ်အောင်ဆန်း၏ မိန့်ခွန်းဖြစ်သော `အနီးဆုံး ရန်သူကို ရှာတိုက်ပါ´ဆိုသည့်အတိုင်း မိမိနေထိုင်ရာ ရပ်ကွက် မြို့နယ် အတွင်းတွင် နအဖ နောက်လိုက် ကြံ့ဖွတ်၊ စွမ်းအားရှင်၊ သတင်းပေး၊ ရယက စသည့် လူယုတ်မာများကို အရင် ရှာဖွေထားပြီး တိုက်ခိုက်ရန် ပစ်မှတ်အဖြစ် သတ်မှတ်ပါ။\n(လူယုတ်မာ သတ်မှတ်နည်း - အုပ်စု A, B, C, D ခွဲ၍ သတ်မှတ်ပါ)\nအုပ်စု A – ကိုယ်တိုင်ကိုယ်ကျ ကိုယ်ထိလက်ရောက် ပါဝင်နေပြီး ပြည်သူလူထုအား စော်ကားနေသာ နအဖ နောက်လိုက်\nအုပ်စု B – ကိုယ်တိုင် ကိုယ်ကျ ကိုယ်ထိလက်ရောက် မပါသော်လည်း အခွင့်အရေးအတွက် ရလျှင်ပြီးရော လုပ်နေသော နအဖ နောက်လိုက်\nအုပ်စု C - အခွင့်အရေး မရသော်လည်း မိမိအကျိုးအတွက် တော်လှန်ရေးသမားများကို\nရှုတ်ချနေသော နအဖ နောက်လိုက်\nအုပ်စု D - နအဖကို မကြိုက်သော်လည်း မိမိအကျိုးအတွက် တာဝန်ကျေ လုပ်ပေးနေသော နအဖ နောက်လိုက်\n၂။ မိမိပစ်မှတ်ထားသော လူယုတ်မာများ၏ သတင်းအချက် အလက်များကို နေ့စဉ် သွားလာနေရင်းဖြင့် သူကိုယ်တိုင်နှင့် သူ၏မိသားစု သတင်းအချက်အလက်များကို စုစည်းပါ။\n၃။ ရရှိထားသော သတင်းအချက်အလက်များကို သုံး၍ လုပ်ရပ်များကို မရပ်ပါက ပြည်သူလူထုက တာဝန်အရ အပြစ်ဒဏ်ခတ်မည် ဖြစ်ကြောင်းကို သတိပေးစာ ပေးပို့ပါ။\n(သတိပေးစာ ပေးပို့ရန် နည်းလမ်း - ရသည့်ပုံစံဖြင့် ရောက်အောင် ပေးပါ။ ဥပမာ - ပစ်စာ။ စာတိုက်မှ စာ၊ လမ်းဘေး တယ်လီဖုန်း)\n၃-၁။ ထိုလူယုတ်မာ၏ ပတ်ဝန်းကျင် နေရာများတွင် လူလစ်သည်နှင့် သစ်ပင်၊ ဓာတ်တိုင် ကားဂိတ်များတွင် ခုနက ခြိမ်းခြောက်စာများကို ကပ်ပါရန်။\nသို့ / ဦးဖြူ\nခင်ဗျား ပြည်သူလူထုအပေါ် မတရား လုပ်နေသည်ကို ကျုပ်တို့ ပြည်သူလူထု သိသည်။ ထိုလုပ်ရပ်များကို ရပ်ပါ။ မရပ်ပါက ပြည်သူမှ ခင်ဗျားကို အပြစ်ဒဏ် ပေးရမည် ဖြစ်သည်။\nခင်ဗျား ကိုယ်ရေးအချက်အလက် အကျဉ်း\nနာမည် … ဦးဖြူ\n၄။ ထိုသို့ စာပို့ခြင်းနှင့် စာကပ်ခြင်းများ ပြုလုပ်ပြီး ထိုလူယုတ်မာမှ လုပ်ရပ်များကို မရပ်ပါက အခွင့်အရေးရလျှင် ရသလို တိုက်ခိုက်ပါရန်။\n၄-၁။ လက်ရဲဇာက်ရဲ သတ္တိရှိသော ပြည်သူမှ လူရိုက်ရဲလျှင် ထိုလူယုတ်များကို ချောင်းရိုက်ပါ။\n(နအဖ ဖိနှိပ်မှုမှ တိုင်းပြည်နှင့်လူမျိုး လွတ်မြောက်ရန် ဘာလုပ်လုပ် တရားသည်။)\n၄.၂။ လက်မရဲသော လူများကလည်း ထိုသူ၏ အိမ်၊ ကား၊ ဆိုင်များကို တတ်နိုင်သမျှ လစ်ရင် လစ်သလို ဖျက်ဆီးပါ။ ဥပမာ - ကားဘီးများကို ဖောက်ခြင်း၊ ကားဘော်ဒီကို သံဖြင့်ခြစ်ခြင်း၊ မီးခွက်ခွဲခြင်း၊ မှန်ခွဲခြင်း … နေအိမ်မှန်များကို ခဲဖြင့် ပေါက်ခြင်း၊ ဆိုင်ကို ညဘက်တွင် သွားရောက်ဖျက်ဆီးခြင်း စသည်များကို မည်သူနှင့်မျှ မတိုင်ပင်ဘဲ လစ်တာနှင့် တစ်ဦးတည်း လုပ်နိုင်သည်။ ဘာလက်နက်မှ ဆောင်မထားပါနှင့်။ လမ်းတွင်တွေ့သော အရာအားလုံးသည် လက်နက်ဖြစ်သည်။ မိမိ မိန်းမ(သို့) ယောင်္ကျားကိုပင် တိုင်ပင် အသိပေးရန် မလိုပါ။ ကိုယ့်တာဝန် တရပ်အနေဖြင့် ကိုယ့်ဘာသာလုပ်ပါ။\n၅။ မိမိကဲ့သို့ လုပ်နေသော အခြားတစ်ယောက်ကို ဖမ်းမိသွားပါက … ဖမ်းသော ရဲ၊ ထောက်လှမ်းရေး၊ ရယက၊ ကြံ့ဖွတ်၊ အမိန့်ချသော တရားသူကြီး … အဆိုပါ လူအားလုံးကို အခြားပြည်သူများမှ ဆက်လက်တာဝန်ယူပြီး တိုက်ခိုက်ပါ။ ထိုသို့လုပ်ရာတွင် မလုပ်ခင် ဘ၀စတေးခံသွားရသော သံဃာများ၊ ပြည်သူများ၊ ကျောင်းသား လူငယ်များ၏ မျက်နှာကို ပြန်မြင်ရောင်ကာ အင်အားအဖြစ်မွေးပြီး ထိထိရောက်ရောက် လုပ်ပါရန်။(နအဖ ဖိနှိပ်မှု မှ တိုင်းပြည်နှင့်လူမျိုး လွတ်မြောက်ရန် ဘာလုပ်လုပ် တရားသည်။)\nအထက်ပါ လုပ်ဆောင်ရန် တာဝန်များကို ပြည်သူလူထုမှ တစ်ဦးချင်း တော်လှန်ရေး စိတ်ဓာတ်မွေး၍ လုပ်ဆောင်သွားလျှင် မြန်မာနိုင်ငံတော်ကြီး စစ်အာဏာရှင် လက်အောက်မှ အမြန်ဆုံး လွတ်မြောက်နိုင်မည် ဖြစ်သည်။\nအနီးဆုံး ရန်သူကို ရှာတိုက်ပါ။\nနအဖ ဖိနှိပ်မှုမှ တိုင်းပြည်နှင့်လူမျိုး လွတ်မြောက်ရန် ဘာလုပ်လုပ် တရားသည်။\nမိမိကိုယ်တိုင် တော်လှန်ရေးသမား အဖြစ်ခံယူပြီး လူထုအုံကြွမှု ပုံစံအသစ် (သို့) မြို့ပြပြောက်ကျားစနစ်ကို ပါဝင်ဆင်နွဲကြပါရန်နှင့် နောက်ထပ် မြို့ပြပြောက်ကျား တစ်ယောက်ကို မွေးထုတ်နိုင်ရန် ကတိပြုစေလိုပါ သည်။\nယခုစာကို အခြားသော မြန်မာများသို့ ရသည့်နည်းဖြင့် ထပ်မံပေးပို့ ဖြန့်ဝေပါရန်။\n(ယခုစာသည် ပြည်တွင်းအတွက်သာ ဖြစ်၍ ပြည်ပရှိ လူယုတ်မာများသို့ တိုက်ခိုက်နိုင်ရန်\nနည်းလမ်းများကို ဆက်လက် ဖေါ်ပြသွားမည်ဖြစ်သည်။)\nPosted by Ashin dhamma at 2:32 AM0comments\n“နိုင်ငံလုံးရှိ ၀ိုင်အမ်ဘီအေ အသင်းသားများနှင့် ၄င်းအလားတူ။ အသင်းများ စည်းဝေးကြသော။ ဤပွဲကြီးသို့ ကြွရောက်လာကြသော ပရိသတ်တို့က။ ဘုန်းတော်အလွန်ကြီးမြတ်တော်မူလှသော။ ဧကရာဇ် မင်းတရားကြီးနှင့်တကွ။ ဗြိတိသျှအင်ပိုင်ရာနိုင်ငံတော်ကြီးကို ဘုန်းတော်ဘုရား၏ ကိုယ်ခွဲပြုလုပ်၍ စီမံအုပ် ချုပ်ကြပေသော ကိုယ်စားလှယ်အရာရှိမင်းတို့အား။ များစွာ နှစ်သက်လေးမြတ်လျက်။ သစ္စာတော်ကို။ မယိုင်း မယိုင် ကျောက်စာတိုင်ကဲ့သို့ စောင့်သိရိုသေကြကြောင်း”။\nPosted by Ashin dhamma at 12:47 AM0comments


လူမှုကွန်ယက်မှာ သတင်းထွက်နေတဲ့ စပွန်ဆာ ကိစ္စကို ဖြေရှင်းလာတဲ့ အလှမယ် ထားထက်ထက် – Cele Lover\nလူမှုကွန်ယက်မှာ သတင်းထွက်နေတဲ့ စပွန်ဆာ ကိစ္စကို ဖြေရှင်းလာတဲ့ အလှမယ် ထားထက်ထက်\nပရိတ်သတ်ကြီးရေ …မော်ဒယ်သရုပ်ဆောင်မင်းသမီး ချောလေး ထားထက်ထက် ဟာဆိုရင် မော်ဒယ်လောက မှတစ်ဆင့် သရုပ်ဆောင်ဘက်သို့ကူးပြောင်းလာခဲ့ပြီး သူ့ရဲ့ချစ်စရာဟန်ပန် အမူအယာလေး တွေကြောင့်ပရိတ်သတ်ရဲ့ချစ်ခင် အားပေးမှုကို အပြည့်အဝ ရရှိထားတဲ့ အနုပညာရှင်မင်းသမီချောလေးတစ်ယောက်ပဲ\nဖြစပါတယ်နော်။ဖေဖော်ဝါရီမှာ အာဏာသိမ်းမှုဖြစ်ပြီနောက် ပြည်သူတွေနှင့်ရပ်တည်ပြီး ဆန္ဒဖော်ထုတ်ခဲ့တဲ့အတွက် ၅၀၅ (က)ဖြင့်အမှုဖွင့်ခံရသောကြောင့် နောက်ဆုံးမှာတော့ တော်လှန်ရေးအတွက် လွတ်မြောက်နယ်မြေသို့ သွားရောက်ဖို့ အခုလိုဆုံးဖြတ်ချက် ချခဲ့တာ ဖြစ်\nပီး ဧပြီလကတည်းက တောထဲတွင် စစ်ပညာသင်ကြားနေတာ ဖြစ်ပါတယ်။ မကြာခင်ရက်ပိုင်းလေးကမှ ဖခင်တစ်ယောက်လုံးကို ဆုံးရှုံးထားရတာဖြစ်ပြီး ခိုင်မာတဲ့စိတ်ဓါတ်တွေနဲ့ဆက်လျှောက်နေခဲ့တာ ဖြစ်ပါတယ်။ ဒီနေ့လေးမှာတော့ ထားထက်ထက်က “ရည်းစားနဲ့ ပြတ်တာ လူသိရှင်\nကြားရှင်းရမယ့် ကိစ္စလို့ကို မထင်ပါဘူး…Sponsor ဆိုတဲ့ စကားလုံးအတွက် ဒီစာစုကို လိပ်ပြာသန့်သန့် နဲ့ ရေးလိုက်ပါတယ်…၁၊ ကျွန်မတို့ အချင်းချင်း ချစ်ခြင်းမေတ္တာနဲ့ ၄ နှစ် ကြာ ရည်းစား ဖြစ်ခဲ့ပါတယ်…၂၊ ငွေကြေး ၊ တိုက်ခန်း ၊ ကား ၊ လက်ဝတ်ရတနာ စတဲ့ တန်ဖိုးကြီး လက်ဆောင်ပစ္စည်း တခုမှ မယူခဲ့ဖူးပါ…၃၊ နှစ်ဖက်\nသဘောထား မတိုက်ဆိုင်တဲ့ အတွက် ၂၀၁၉ မှာ ကျွန်မဖက်ကနေပဲ စတင်ခွင့်တောင်းခဲ့ပြီး အေးအေးဆေးဆေး လမ်းခွဲခဲ့ပါတယ်…၄၊ ဒီလိုခေတ်ကြီးမှာ မိန်းမ တယောက်ကို ထိုးနှက်တိုက်ခိုက်ဖို့ အခြားနည်း မစဉ်းစားတတ်ကြတာ အံ့ဩပါတယ်…၅၊ အခုလို တိုက်ခိုက်ခြင်း အပေါ် ကျွန်မ မဟုတ်တာ မလုပ်ထားတဲ့ အတွက်\nကျွန်မ ရဲ့ လိပ်ပြာ သည် သန့်လျက် ၊ ကြည်လျက် ၊ လင်းလျက်…ထားထက်ထက်30 August 2021 ” ဆိုပြီးရေးသားလာခဲ့ပါတယ်.. ပရိသတ်ကြီးလည်း ထားထက်ထက်ရဲ့ ဖြူစင်တဲ့ စိတ်ထားလေးကို အားပေးစကားပြောပေးသွားကြပါအုံးနော်.\nSource: Htar Htet Htet\nလူမႈကြန္ယက္မွာ သတင္းထြက္ေနတဲ့ စပြန္ဆာ ကိစၥကို ေျဖရွင္းလာတဲ့ အလွမယ္ ထားထက္ထက္\nပရိတ္သတ္ႀကီးေရ …ေမာ္ဒယ္သ႐ုပ္ေဆာင္မင္းသမီး ေခ်ာေလး ထားထက္ထက္ ဟာဆိုရင္ ေမာ္ဒယ္ေလာက မွတစ္ဆင့္ သ႐ုပ္ေဆာင္ဘက္သို႔ကူးေျပာင္းလာခဲ့ၿပီး သူ႔ရဲ႕ခ်စ္စရာဟန္ပန္ အမူအယာေလး ေတြေၾကာင့္ပရိတ္သတ္ရဲ႕ခ်စ္ခင္ အားေပးမႈကို အျပည့္အဝ ရရွိထားတဲ့ အႏုပညာရွင္မင္းသမီေခ်ာေလးတစ္ေယာက္ပဲ\nျဖစပါတယ္ေနာ္။ေဖေဖာ္ဝါရီမွာ အာဏာသိမ္းမႈျဖစ္ၿပီေနာက္ ျပည္သူေတြႏွင့္ရပ္တည္ၿပီး ဆႏၵေဖာ္ထုတ္ခဲ့တဲ့အတြက္ ၅၀၅ (က)ျဖင့္အမႈဖြင့္ခံရေသာေၾကာင့္ ေနာက္ဆုံးမွာေတာ့ ေတာ္လွန္ေရးအတြက္ လြတ္ေျမာက္နယ္ေျမသို႔ သြားေရာက္ဖို႔ အခုလိုဆုံးျဖတ္ခ်က္ ခ်ခဲ့တာ ျဖစ္\nပီး ဧၿပီလကတည္းက ေတာထဲတြင္ စစ္ပညာသင္ၾကားေနတာ ျဖစ္ပါတယ္။ မၾကာခင္ရက္ပိုင္းေလးကမွ ဖခင္တစ္ေယာက္လုံးကို ဆုံးရႈံးထားရတာျဖစ္ၿပီး ခိုင္မာတဲ့စိတ္ဓါတ္ေတြနဲ႔ဆက္ေလွ်ာက္ေနခဲ့တာ ျဖစ္ပါတယ္။ ဒီေန႔ေလးမွာေတာ့ ထားထက္ထက္က “ရည္းစားနဲ႔ ျပတ္တာ လူသိရွင္\nၾကားရွင္းရမယ့္ ကိစၥလို႔ကို မထင္ပါဘူး…Sponsor ဆိုတဲ့ စကားလုံးအတြက္ ဒီစာစုကို လိပ္ျပာသန္႔သန္႔ နဲ႔ ေရးလိုက္ပါတယ္…၁၊ ကြၽန္မတို႔ အခ်င္းခ်င္း ခ်စ္ျခင္းေမတၱာနဲ႔ ၄ ႏွစ္ ၾကာ ရည္းစား ျဖစ္ခဲ့ပါတယ္…၂၊ ေငြေၾကး ၊ တိုက္ခန္း ၊ ကား ၊ လက္ဝတ္ရတနာ စတဲ့ တန္ဖိုးႀကီး လက္ေဆာင္ပစၥည္း တခုမွ မယူခဲ့ဖူးပါ…၃၊ ႏွစ္ဖက္\nသေဘာထား မတိုက္ဆိုင္တဲ့ အတြက္ ၂၀၁၉ မွာ ကြၽန္မဖက္ကေနပဲ စတင္ခြင့္ေတာင္းခဲ့ၿပီး ေအးေအးေဆးေဆး လမ္းခြဲခဲ့ပါတယ္…၄၊ ဒီလိုေခတ္ႀကီးမွာ မိန္းမ တေယာက္ကို ထိုးႏွက္တိုက္ခိုက္ဖို႔ အျခားနည္း မစဥ္းစားတတ္ၾကတာ အံ့ဩပါတယ္…၅၊ အခုလို တိုက္ခိုက္ျခင္း အေပၚ ကြၽန္မ မဟုတ္တာ မလုပ္ထားတဲ့ အတြက္\nကြၽန္မ ရဲ႕ လိပ္ျပာ သည္ သန္႔လ်က္ ၊ ၾကည္လ်က္ ၊ လင္းလ်က္…ထားထက္ထက္30 August 2021 ” ဆိုၿပီးေရးသားလာခဲ့ပါတယ္.. ပရိသတ္ႀကီးလည္း ထားထက္ထက္ရဲ႕ ျဖဴစင္တဲ့ စိတ္ထားေလးကို အားေပးစကားေျပာေပးသြားၾကပါအုံးေနာ္.\nPrevious Article နီနီခင်ဇော်ရဲ့ မွေးနေ့လေးအတွက် ပထမဆုံးမွေးနေ့ဆုမွန်တောင်းပေလိုက်တဲ့ ခင်ရတနာစိုး\nNext Article ကြည့်မိသူတိုင်းကြက်သီးဖျန်းဖျန်းထသွားစေမယ့် တော်လှန်ရေးအငြိမ့် ဗီဒီယိုဖိုင်တခုကို တင်ပေးလာတဲ့ ဟားငါးကောင်အဖွဲ့


အိုဘားမားရဲ့ ရန်ကုန်ခရီးစဉ်အကြောင်း တစေ့တစောင်း | ဧရာဝတီ\nအောင်ဇော်| November 18, 2012 | Hits:792\n23 | | သမ္မတ အိုဘားမားကို ကြိုဆိုသည့် ဂရပ်ဖတီကို ရန်ကုန်မြို့လူစည်ကားရာ ရွှေဂုံတိုင်တွင် ရေးဆွဲထားသည်ကို နိုဝင်ဘာ ၁၇ရက်နေ့ မနက်ပိုင်းကတွေ့ရစဉ် (ဓာတ်ပုံ – ဂျေပိုင် / ဧရာဝတီ)\nအမေရိကန်သမ္မတ အိုဘားမားရဲ့ခရီးစဉ်ကို ပြည်တွင်းပြည်ပက စိတ်ဝင်တစားနဲ့ လေ့လာစောင့်ကြည့်နေကြပါတယ်။ ရန်ကုန်က လက်ဖက်ရည်ဆိုင်တွေမှာ ရုံးတွေ ပလက်ဖောင်းတွေမှာ အမေရိကန်သမ္မတရဲ့ခရီးစဉ်အကြောင်း၊ ကြိုရောက်နေတဲ့ Secret Service လုံခြုံရေး အဖွဲ့ဝင်တွေအကြောင်း၊ အိုဘားမားကို သယ်ဆောင်လာမယ့် Air Force One လေယာဉ်ပျံနဲ့ သူစီးမယ့် မော်တော်ကားအကြောင်း တွေလည်းပါဝင်ပါတယ်။\nမြန်မာ့အရေး လေ့လာသူတွေရဲ့စကားဝိုင်းတွေ၊ နိုင်ငံတကာ သတင်းစာတွေ၊ မြန်မာပြည်အရေးကို စောင့်ကြည့်လေ့လာသူတွေကတော့ အိုးဘားမားခရီးစဉ်က မြန်မာပြည်ရဲ့ လက်ရှိဖြစ်ပေါ်နေတဲ့ နိုင်ငံရေး ပွင့်လင်းလာမှုကို ဘယ်လောက် အထောက်အကူဖြစ်မလဲ။ သမ္မတဦးသိန်းစိန်အစိုးရ လိုအပ်နေတဲ့ တရားဝင်ဖြစ်မှု Legitimacy ကို အပြီးအပိုင် ပေးလိုက်တာပဲလား၊ အမေရိကန်အစိုးရ အစဉ်အဆက်ပြောခဲ့တဲ့ ဒီမိုကရေစီရေးနဲ့ လူ့အခွင့်အရေးကို လေ့လာပြီးပြောမှာလား၊ ဒါ့အပြင် မြန်မာနဲ့ မြောက်ကိုရီးယားစစ်ရေးအရ ဆက်ဆံမှုကို ဖြတ်တောက်ဖို့ကိစ္စ ထည့်သွင်းဆွေးနွေးမလား စတဲ့ သုံးသပ်ချက်တွေလည်း ရှိနေခဲ့ပါတယ်။ နိုင်ငံရေး အကျဉ်းသားတွေ ဘယ်တော့ ဘယ်လောက်ထပ်လွှတ်ပေးမလဲဆိုတဲ့ မေးခွန်းတွေလည်း ရှိပါတယ်။\nအမေရိကန် ထိပ်တန်းသံတမန်တဦးကတော့ သမ္မတအိုးဘားမားရဲ့ မြန်မာပြည်ခရီးစဉ်က လုပ်ကိုလုပ်ဆောင်ရမယ့် ခရီးစဉ်ဖြစ်ပါတယ်၊ ဒါပေမယ့် Controversial အငြင်းအခုံ မဖြစ်ဘူးလို့တော့ ပြောလို့မရပါဘူးလို့ ဆိုပါတယ်။ မနှစ်ကစပြီး မြန်မာနဲ့ အမေရိကန် ဆက်ဆံရေးက ပြန်ပြီးကောင်းလာတယ်လို့ သုံးသပ်လို့ရပါတယ်။ ၂၀၁၁ ခုနှစ်ဒီဇင်ဘာလမှာ အမေရိကန် နိုင်ငံခြားရေးဝန်ကြီး ဟီလာရီကလင်တန် မြန်မာပြည်ကို လည်ပတ်ခဲ့တယ်။ မြန်မာအစိုးရဘက်က နာမည်ကြီး နိုင်ငံရေးအကျဉ်းသားတွေကို လွှတ်ပေးခဲ့တယ်။ တိုင်းပြည်အတွင်းမှာ နိုင်ငံရေး ပွင့်လင်းမှုတွေ ပိုပြီးရှိလာတယ်လို့ ဆိုရမှာပါ။ အမေရိကန်နဲ့ မြန်မာအစိုးရ ကြားမှာလည်း ပထမဆုံး ပူးတွဲပြီး လူ့အခွင့်အရေး ဆွေးနွေးဝိုင်း US-Burma Human Rights Dialogue ကို နေပြည်တော်မှာ မကြာခင်က ကျင်းပခဲ့ပါတယ်။ ဒေါ်အောင်ဆန်း စုကြည်တက်ရောက်ခဲ့ သလို မြန်မာအစိုးရ ထိပ်ပိုင်း အရာရှိကြီးတွေနဲ့ စစ်တပ်အရာရှိကြီးတွေလည်း တက်ရောက်ခဲ့ကြပါတယ်။ အမေရိကန်ဘက်ကတော့ လူ့အခွင့်အရေးနဲ့ ပတ်သက်တဲ့ ဌာနက ထိပ်ပိုင်းအရာရှိတွေအပြင် အမေရိကန်စစ်ဘက်နဲ့ လုံခြုံရေးဆိုင်ရာ အရာရှိကြီးတွေလည်း ပါဝင်တက်ရောက်ခဲ့တာတွေ့ရပါတယ်။\nဒါဟာ မြန်မာ အမေရိကန်ဆက်ဆံရေးရဲ့အချိုးအကွေ့တခုဖြစ်ပြီး ဒီဆွေးနွေးပွဲကို အမေရိကန်ဘက်က အတော့်ကို ကျေနပ်ခဲ့တယ်လို့ သိရပါတယ်။ ဒါ့အပြင် ရွေးကောက်ပွဲမှာ ပြန်ပြီး အနိုင်ရခဲ့တဲ့ သမ္မတအိုဘားမားရဲ့နိုင်ငံခြားရေးပေါ်လစီရဲ့အောင်မြင်မှုကို ပြန်ကြည့်မယ်ဆိုရင် အရှေ့တောင် အာရှမှာတော့ မြန်မာဟာ အတော့်ကို မျက်နှာရတဲ့ အောင်မြင်မှုလို့ အမေရိကန်တွေက သုံးသပ်ရှုမြင်ကြပါတယ်။ အိုဘားမား သမ္မတဖြစ်ပြီး ချမှတ်ခဲ့တဲ့ စည်းကမ်းတကျ တွေ့ဆုံနှိုင်းညှိတဲ့ မူဝါဒ Principled Engagement Policy အတိုင်း အရင်က မြန်မာ စစ်အစိုးရ နဲ့ရော ပြည်တွင်း ပြည်ပအတိုက် အခံတွေနဲ့ပါ ထိတွေ့ဆက်ဆံခဲ့တဲ့ ပေါ်လစီရဲ့ရလာဒ်လို့ ပြောလို့ရပါတယ်။\nဒါပေမယ့် မြန်မာပြည်မှာ ဖြစ်ပေါ်နေတဲ့ “Reform” “အပြောင်းအလဲ” ဆိုတာက အကန့်အသတ်နဲ့ပဲ သွားနေတာဖြစ်တယ်။ အိုဘားမားရဲ့ခရီးစဉ်က အခုအချိန်မှာ မသွားသင့်သေးတဲ့ ခရီးစဉ်ဖြစ်တယ်လို့လဲ ဝေဖန်သူတွေ ရှိနေပါတယ်။ မြန်မာအစိုးရက နိုင်ငံရေးအကျဉ်းသားတွေကို ဆက်ပြီး ဖမ်းဆီးထိန်းသိမ်းထားဆဲ ဖြစ်ပါတယ်။ နိုင်ငံတကာနဲ့ သူရဲ့အကြားမှာ အပေးအယူလုပ် ကစားရမယ့်အချိန်တွေမှာ ဒီနိုင်ငံရေးအကျဉ်းသားတွေကို ဓားစာခံတွေလို လွှတ်ပေးပြီးမျက်နှာကောင်းရအောင် လုပ်လေ့ရှိသူဖြစ်တယ်လို့ စွပ်စွဲခံရပေါင်းများခဲ့ပြီ ဖြစ်ပါတယ်။ ကချင်ပြည်နယ်မှာ တိုက်ပွဲတွေဆက်ဖြစ်နေချိန် ရခိုင်ပြည်နယ်မှာ လူမျိုးရေး ဘာသာရေး ပဋိပက္ခတွေတင်းမာနေဆဲအချိန်၊ အကန့်အသတ်နဲ့လုပ်နေတဲ့ နိုင်ငံရေး အပြောင်းအလဲလို့ စွပ်စွဲချက်တွေရှိနေတဲ့ အချိန်မှာ ဘာလို့မြန်မာပြည်ကို သွားရတာလဲလို့ သမ္မတအိုဘားမားကို မေးခွန်းထုတ်ကြတာဖြစ်ပါတယ်။\nမြန်မာပြည်အရေး လေ့လာရေးသမားဖြစ်တဲ့ ပရော်ဖက်ဆာ ဒေးဗစ်စတိုင်းဘက်ကတော့ သမ္မတအိုဘားမားက ဒီဒေသတွင်းက ကမ္ဘောဒီယားမှာကျင်းပတဲ့ အစည်းအဝေးကို တက်ဖို့လာရင်း သူရဲ့မဟာမိတ်ဖြစ်တဲ့ ထိုင်းနိုင်ငံကိုဝင်တယ်၊ ပြီးတော့ ပြုပြင်ပြောင်းလဲရေးတွေေ ဖ်ာဆောင်နေတဲ့ မြန်မာနိုင်ငံကို ၀င်တယ်။ တကယ်လို့များ အထက်ပါ တားမြစ်ချက်တွေကြောင့် အမေရိကန်သမ္မတက မြန်မာနိုင်ငံလိုမျိုး နိုင်ငံတွေကို မလည်ပတ်သင့်ဘူးဆိုရင် မလည်ပတ်ဘဲ နေရမယ့် နိုင်ငံတွေ အတော်များများ ရှိသွားမှာပေါ့လို့ ဆိုပါတယ်။\nအိုဘားမားရဲ့ခရီးစဉ်မှာ အမေရိကန်အစိုးရရဲ့ အသစ်ချမှတ်ထားတဲ့ အာရှပစိဖိတ်ဒေသတွင်း ဆိုင်ရာ မဟာဗျူဟာတွေနဲ့လဲ သက်ဆိုင်နေတယ်လို့ သုံးသပ်ကြပါတယ်။ အီရတ်နဲ့ အာဖဂန်နစ္စတန်မှာ စစ်ပွဲတွေ အဆုံးသတ်ချိန်မှာ အမေရိကန်က အာရှပစိဖိတ်ကို ဗဟိုပြု (Pivot toward Asia) ဆိုတဲ့ ကြွေးကြော်သံနဲ့ ပြန်ပြီး သူရဲ့ ပစိဖိတ်ပါဝါကို ပြန်ယူမယ်လို့ ကြွေးကြော်ခဲ့တာ ဖြစ်ပါတယ်။ ဒီပေါ်လစီက စီးပွားရေး၊ စစ်ရေးနဲ့ နိုင်ငံရေးအရ သြဇာအာဏာ ဖြန့်ကျက်လာနေတဲ့ တရုတ်ကို ဦးတည်တာလို့ သုံးသပ်ကြပါတယ်။ ဒါပေမယ့် မြန်မာ အမေရိကန် ဆက်ဆံရေး ပြန်ကောင်းလာတာက တရုတ်နိုင်ငံရဲ့အကျိုးစီးပွားကို ထိခိုက်ဖို့ ဆုတ်ယုတ်ဖို့ မဟုတ်ပါဘူးလို့ အမေရိကန်ဘက်က အတိအလင်း ပြောကြားထားခဲ့ပါတယ်။ ဒါပေမယ့် တရုတ်နိုင်ငံကို အများကြီး မှီခိုခဲ့ရတဲ့ အရပ်သားအစိုးရအဖြစ် အသွင်ပြောင်းထားတဲ့ စစ်အစိုးရခေါင်းဆောင်ဟောင်း ဗိုလ်ချုပ်ကြီးဟောင်းတွေကတော့ အမေရိကန်ကြောင့် တရုတ်နဲ့ ဆက်ဆံရေးကို အပျက်ယွင်းခံမှာမဟုတ်ပါဘူး။ မြန်မာကတော့ အင်အားကြီး နှစ်နိုင်ငံစလုံးကို အဆင်ပြေ အောင် ဆက်ဆံသွားမယ်၊ အဲဒီနှစ်နိုင်ငံစလုံးဆီက ရမယ့် အခွင့်အရေးတွေကို ရအောင် ယူမှာပဲလို့ သုံးသပ်မိပါတယ်။\nတရုတ်အစိုးရဘက်က မြန်မာ-အမေရိကန်ဆက်ဆံရေး ပြန်ကောင်းလာတာကို ကြိုဆိုတယ်လို့ ယဉ်ယဉ်ကျေးကျေးပြောဆိုတယ်။ ဒါပေမယ့် ပီကင်းအခြေစိုက် နိုင်ငံတကာလေ့လာရေးသုတေသီ ဇူဖန်းက အမေရိကန်အနေနဲ့ မြန်မာပြည်အပေါ် ကြွေးကြော်နေတဲ့ လူ့အခွင့်ရေး၊ ဒီမိုကရေစီရေးလို့ ဆိုနေတာတွေက အပေါ်ယံ သကာရည်လောင်း ပြောနေတာသာ ဖြစ်တယ်။ အဓိက အမေရိကန်ရဲ့မဟာဗျူဟာအရ မြန်မာဟာ အိန္ဒိယသမုဒ္ဒရာကို ခုန်ပျံကျော်လွှားရောက်ရှိနိုင်တဲ့ တရုတ်ရဲ့ အနောက်ဘက် ထွက်ပေါက် တခုဖြစ်နေတာမို့ အမေရိကန်တွေ မြန်မာအပေါ် ဆက်ဆံရေးပြောင်းလဲလာတာလို့ သုံးသပ်ပါတယ်။\nအမေရိကန် အိမ်ဖြူတော်က ကျင်းပခဲ့တဲ့ သတင်းစာရှင်းလင်းပွဲမှာတော့ မြန်မာက အရှေ့တောင်အာရှ အသင်းဝင် နိုင်ငံတနိုင်ငံဖြစ်တဲ့အတွက် အာဆီယံ အဖွဲ့ကြီးနဲ့ ပိုပြီး ပူးပေါင်းဆောင်ရွက်မယ်။ မြန်မာက ပထ၀ီနိုင်ငံရေးအရ အိန္ဒိယသမုဒ္ဒရာနဲ့ထိစပ်နေပြီး သဘာဝတွင်းထွက်တွေ ကြွယ်ဝတဲ့နိုင်ငံဖြစ်တဲ့အတွက် အမေရိကန်နိုင်ငံအနေနဲ့ စိတ်ဝင်စားမှုရှိတဲ့အကြောင်းကိုလည်း ထည့်သွင်းပြောကြားသွားခဲ့ပါတယ်။ ဒါက အမေရိကန်အပါအ၀င် အနောက်နိုင်ငံတွေက မြန်မာကို တရုတ်ရဲ့သြဇာအောက်က တဖြည်းဖြည်းနဲ့ ဆွဲထုတ်တဲ့ မဟာဗျူဟာလို့ သုံးသပ်ကြပါတယ်။အဲဒီ သတင်းစာရှင်းလင်းပွဲမှာပဲ Myanmar လို့ မသုံးနှုန်းဘဲ အရင်လိုပဲ Burma လို့ဆက်ပြီး ခေါ်ဝေါ်သုံးနှုန်းသွား တာကိုလည်း တွေ့ရပါတယ်။\nမဟာဗျူဟာအရ မြန်မာနဲ့ဆက်ဆံရေး ပုံမှန်ဖြစ်အောင် ကြိုးစားတဲ့ အမေရိကန်ရဲ့အကျိုးစီးပွားကို အသာထားပြီး အိုဘားမားရဲ့ ရန်ကုန် ခရီးစဉ်ရဲ့ ရည်မှန်းချက်က လူ့အခွင့်အရေး၊ ဒီမိုကရေစီရေးနဲ့ ခရီးစဉ်ကို အချိန်တိုအတွင်း အကျိုးသက်ရောက်မှု များများရှိအောင် ကြိုးစားမယ့် သဘောတွေ့ရပါတယ်။ နေပြည်တော်ကို မသွားဘဲ ရန်ကုန်ကိုပဲ ရွေးခဲ့တယ်။ သမ္မတဦးသိန်းစိန်က သမ္မတအိုဘားမားကို ရန်ကုန်မှာတွေ့ရမှာပါ။ ဒါ့အပြင် ၁၉၈၈ ဒီမိုကရေစီအရေးအခင်းကို စစ်တပ်က ရက်ရက်စက်စက် ဖြိုခွင်းပြီးနောက်ပိုင်းမှာ ပိတ်ခဲ့တဲ့ သမိုင်းဝင် ရန်ကုန်တက္ကသိုလ်ကို ရွေးချယ်ပြီး မိန့်ခွန်းပြောမှာဖြစ်ပါတယ်။ တိုင်းပြည်မှာ လိုအပ်နေတဲ့ ပညာရေးကိစ္စကို သူရဲ့သမိုင်းဝင်မိန့်ခွန်းမှာ ထည့်ပြောကြားမှာ အမှန်ပါပဲ။ လက်ရှိ တာဝန်ထမ်းဆောင်နေဆဲ အမေရိကန်သမ္မတရဲ့ မြန်မာနိုင်ငံကို လာတဲ့ ပထမဆုံး သမိုင်းဝင်ခရီးမှာ နယ်ချဲ့ကိုရော ပြည်တွင်းဖြစ် စစ်အာဏာရှင်တွေရဲ့ဖိနှိပ်မှုကို အမြဲတမ်းဆန့်ကျင်ခဲ့တဲ့ သမိုင်းဝင် ရန်ကုန်တက္ကသိုလ်မှာ လူ့အခွင့်အရေး၊ ဒီမိုကရေစီနဲ့ ပညာရေးအကြောင်းတွေကိုပြောမှာကိုတော့ သိပ်ဆန့်ကျင်စရာ မရှိဘူးလို့ပဲ မြင်မိပါတယ်။\n6 Responses\tLeaveaReply Cancel reply\tYour email address will not be published. Required fields are marked *Comment Name * Email * Website maungone November 19, 2012 - 12:26 am\tok\nReply\tthein min han November 19, 2012 - 6:37 am\tjust for american economy or just for ur family ? mr obama … u already knows that burma is rich in natural resources ..\nricher than american country .. american has high currency rate but cant be as rich as burma …:)\nReply\trobert November 19, 2012 - 2:04 pm\tတပ်လည်းတပ်နိုင်ကြတယ်နော် တစ်ချိန်ကနယ်ချဲ့အားကိုးပစိန်ရိုးဆို ပြည်တွင်းရေးကိုဝင်ရောက်သူကိုဘုံရန်သူဆို အမေရိကန်ဒေါ်လာကိုလက်ဝယ်ကိုင်သူကိုအရေးယူမယ်ဆို သူများခငိးတဲ့လမ်းအဆင်သင့်ဝင်ရှောက်တဲ့ ကြွက်ပျင်းတွေ\nReply\tမြန်မာ တိုင်းရင်းသူ November 20, 2012 - 3:51 am\tကြွက်ပျင်းက တော်သေးတယ်။ ကိုယ့်ဘာသာ လမ်းလျှောက်သေးတယ်။ အခုဟာက ရေကန်အသင့် ကြာအသင့် အဆင်သင့် ခူးခတ်ပြီး ၀င်စားရုံ လုပ်ချင်နေကြတာ။ အားလုံး စရိတ်ငြိမ်း လာကူစေချင်တာ။ ဘယ်သူက အလကား ပေးမလဲ။ ဘာမှ အလကား မရဘူးဆိုတဲ့ သီချင်းလိုပေါ့။ တခု ရှိတာက တရုတ်ယူနေတာကို အမေရိကန် လာယူမယ်။ တရုတ်ထက် သာတာက အမေရိကန်က လူ့အခွင့်အရေး၊ ဘာညာကွိကွတွေ အလေးပေးရတော့ မတရား မလုပ်ရဲ၊ လုပ်လို့ မရဘူး။ ယူတာတော့ ယူမှာပဲ။ ပေးရမှာပဲ။ ရစရာ မရှိရင် လာမှာ မဟုတ်ဘူး။ ၂ဦး၂ဘက် အကျိုးရှိလို့ လာတာပါ။ ဒါပေမယ့် တရုတ်လို မတရားယူ၊ စစ်ဗိုလ်တွေလက်ထဲ ထည့်သွားတာထက် စာရင်၊ သင့်တော်တာ ပြန်ပေးမယ်၊ ပြည်သူတွေ ခံစားခွင့်ရှိမယ်။ ဒါ အမြတ်ပါပဲ။\nReply\tswe htwe November 20, 2012 - 12:20 am\tWe need help from America. But we must struggle by ourselves. Good luck Mr Obama.\nReply\tKYAWKYAWLWIN December 4, 2012 - 6:53 pm\tွှီအိုဘားမားလာတာအရေးအကြီးဆုံးက သူ ဗမာပြည်နဲ့ပတ်သက်ရင် မမှားချင်ဘူး\nလူထုကို သူမမြင်ရဘူးဆိုတာတော့ သူသေချာသွားပြီ\nထပ်ပြီးလေ့လာ ဆန်းစစ်ဖို့ နဲ့ဆုံးဖြတ်ချက်ကို သူလုပ်ချင်မယ်မထင်ဘူး


ချစ်သူရွေးမယ်ဆိုရင် မြန်မာပြည်ကိုပဲ အမြဲတမ်းတဖြစ်တဲ့ မေဂရေ့စ်ပယ်ရီ…. - Shape Journal\nHome A Cover Story ချစ်သူရွေးမယ်ဆိုရင် မြန်မာပြည်ကိုပဲ အမြဲတမ်းတဖြစ်တဲ့ မေဂရေ့စ်ပယ်ရီ….\nချစ်သူရွေးမယ်ဆိုရင် မြန်မာပြည်ကိုပဲ အမြဲတမ်းတဖြစ်တဲ့ မေဂရေ့စ်ပယ်ရီ….\nApril 19, 2018 A , Cover Story Edit\nမေဂရေ့စ် ဒီအနုပညာလုပ်ငန်းတွေကို စတင်ခြေချဖြစ်ခဲ့ပုံလေးတွေကို ပြောပြပေးပါဦး။\nမေဂရေ့စ်က အသက် (၁၄)နှစ်မှာ လမ်းလျှောက်တာမလှလို့ ဆရာဂျွန်လွင့်ဆီမှာ သင်တန်းသွားတက် ဖြစ်တယ်။ အဲဒီအချိန်မှာ ဆရာဂျွန်လွင်က မေ့ကို Magazine ရိုက်ချင်လားဆိုပြီး မေးတယ်။ အစတုန်း ကတော့ မရိုက်ချင်ဘူး အရမ်းရှက်တတ်တယ်ဆိုတော့။ ဒါပေမဲ့ ဆရာဂျွန် အားပေးတာနဲ့ ရိုက်ဖြစ် သွားတယ်။ အဲဒီမှာ idea ဦးမျိုးက idea Magazine Cover အတွက် တင်ပေးတာ။\nဒါက ခြေလှမ်းအစပေါ့နော်။ အဲဒီနောက်ပိုင်းမှာ မေဂရေ့စ် ဆက်ပြီး ဘာတွေများလှုပ်ရှားဖြစ်သေးလဲ။ ပြီးတော့ ကိုယ်လုပ်ထားပြီးသမျှထဲမှာ ကြိုက်တာ၊ မကြိုက်တာတွေရှိရင်လည်း ပြောပြပေးပါဦး။\nidea မှာ မျက်နှာဖုံးရိုက်ပြီးတော့ BSC မှာ ကြော်ငြာရိုက်တယ်။ မအေးမြတ်သူ၊ မယုသန္တာတင်နဲ့ ပြီးတော့ KTM ကြော်ငြာကို ဦးအောင်ကိုလတ်နဲ့ ယိုးဒယားမှာရိုက်ဖြစ်တယ်။ KTM ရိုက်တုန်းက အရမ်းအမှတ် ရစရာလည်းဖြစ်တယ်။ ဟယ်လီကော်ပတာလည်း စီးရတယ်။ သုံးရက်လောက်ကြာတယ် အဲဒီကြော်ငြာ ရိုက် တာ။ ဦးအောင်ကိုလတ်က တကယ့်ကိုပါရမီထူးတဲ့သူတစ်ယောက်ပါ။ သူ့ဆီက ပညာတွေ အများကြီး ရခဲ့တယ်။ မေ အဲဒါနဲ့ Maganzine တွေ၊ Journal တွေ၊ ကြော်ငြာတွေ ဆက်ပြီးရိုက်ဖြစ်သွားတယ်။\nရေသန့်ကြော်ငြာရိုက်ပြီးတဲ့ကြားထဲမှာကော မေ ဘာတွေဆက်လုပ်ဖြစ်သေးလဲ။\nကျောင်းတစ်ဖက်၊ အနုပညာတစ်ဖက် လုပ်ဖြစ်ပါတယ်။\nကိုစိုင်းနဲ့ မေ Magazine တွေလည်း ရိုက်ဖူးတယ်။ ကြော်ငြာတွေလည်း ရိုက်ဖူးတယ်။ ရုပ်ရှင်တစ်ကား လည်း ရိုက်ထားပါတယ်။ နာမည်ကတော့ ဧဒင်ရဲ့နတ်သမီးပါ။\nစိုင်းစိုင်းနဲ့ တွဲသရုပ်ဆောင်ရတော့ကော ဘယ်လိုခံစားရလဲ။\nကိုစိုင်းက အရမ်းခင်မင်တတ်တယ်။ သူက အရမ်း Talented ဖြစ်တယ်။ အကြံဉာဏ်တွေလည်း ပေးတယ်။ ကူလည်းကူညီတယ်။ မေ မပြောတတ်တဲ့စကားတွေဆို သူကသင်ပေးတယ်။ အိုက်တင်တွေလည်း သင်ပေးတယ်။\nမေဂရေ့စ် ငယ်ငယ်လေးကတည်းက ဒီမင်းသား၊ ဒီမင်းသမီးနဲ့တွဲပြီး သရုပ်ဆောင်ချင်လိုက်တာဆိုပြီး ရှိခဲ့ဖူးလား။\nမေက နိုင်းနိုင်းရဲ့ ပရိသတ်အစစ်ပဲ။ နိုင်းနိုင်းက မေဂရေ့စ်ရဲ့ Child hood Crush ပဲ။ နိုင်းနိုင်းရဲ့ ဘာကို ကြိုက်တာလဲဆိုရင် သူ့မှာ Star တစ်ယောက်ရှိရမည့် အရည်အချင်းတွေအကုန်ရှိတယ်လို့ထင်တယ်။ သူ့မှာ Super Star ဖြစ်မည့် ပါရမီဓာတ်ခံလေးကို မြင်နေရသလိုပဲ။\nမေဂရေ့စ် သူနဲ့တွဲရိုက်ဖူးတာလေးတွေကော ရှိသေးလား။ နိုင်းနိုင်းနဲ့ ဆုံပြီးသွားပြီလား။\nမရှိဘူး။ ဒါပေမဲ့ အဆိုတော်ဈာန်ရဲ့ ဗီစီဒီရိုက်တုန်းကတော့ တစ်ခေါက်ဆုံဖူးတယ်။ ဒီလိုပဲ ဆုံဖူးတာ၊ တွဲပြီး သရုပ်ဆောင်တာမျိုးတော့ မရှိသေးပါဘူး။\nမေဂရေ့စ် ဒီအနုပညာလောကထဲရောက်လာပြီးတော့မှ ခံစားရတဲ့ ပျော်ရွှင်မှု၊ ခက်ခဲမှုလေးတွေကို ပြောပြ ပေးပါဦး။\nမေ ဒီအနုပညာလမ်းကို လျှောက်လှမ်းရတာ အရမ်းကံကောင်းတယ်လို့ ထင်တယ်။ မေနဲ့တွဲလုပ်တဲ့ သူတွေအကုန်လုံးက မေ့ကို အရမ်းကူညီတယ်။ အရမ်းနားလည်ပေးကြတယ်။\nအရင်တုန်းက Dialogue တွေ မြန်မာလိုဖတ်ရတဲ့အခါ အခက်အခဲတွေတွေ့ခဲ့ရတယ်ဆို၊ အဲဒါလေးတစ်ချက် လောက်ပြောပြပေးပါဦး။\nမြန်မာလိုတွေကို မေ နားလည်သလို မြန်မာလိုတွေပြန်ရေးထားတယ်။ မြန်းဂလေ့လို ပြန်ရေးရတာပေါ့ နော်။ ပြီးတော့မှ အသံထွက်ကြည့်ပြီး နားလည်သွားတာ။ အခုဆိုရင်တော့ ရိုက်ကွင်းမှာပဲ သင်ပေးတာ များပါ တယ်။\nအဲလို သင်ဆရာတွေက သင်ပေးရင်းနဲ့မှ ရင်ဆိုင်ကြုံတွေ့ခဲ့ရတဲ့ အခက်အခဲလေးတွေရှိရင်လည်း ပြောပြပေးပါဦး။\nဟုတ်၊ မေ့ကို ကိုစိုင်းကလည်း သင်ပေးတယ်။ ပြီးတော့ ကိုနေတိုးလည်း သင်ပေးးတယ်။ ကိုနေတိုးနဲ့ က ဒါရိုက်တာကြည်ဖြူသျှင်ရိုက်တဲ့ ချစ်ခြင်းသီတဲ့လက်များရုပ်ရှင်ကားမှာ ဆုံဖူးတာပါ။ အဲဒီမှာ မေတွေ့ရတဲ့ အခက်အခဲက ''ထောင်ချောက်ဆင်''ဆိုတဲ့ စကားလုံးကို ပြောရတာ။ အဲဒါကို မေ လုံးဝမပြောနိုင်ဘူး။ ပြောလို့ လည်း မရဘူးဖြစ်နေတယ်။ နောက်တစ်ခုက ''မီးလျှံငှက်'' အဲ Dialogue တွေ မပြောနိုင်ဘူး။ မေက ဒါပေမဲ့ ဇာတ်လမ်းအတွက် အရမ်းအရေးကြီးတော့ ပြောရမယ်။ အဲဒီမှာ ကိုစိုင်းနဲ့ တော်တော်ပြန်ကျင့်လိုက်ရတယ်။ ပျော်စရာကောင်းတာကတော့ ''ချစ်ခြင်းသီတဲ့လက်များ'' ရိုက်တုန်းက မေတို့ ကျောင်းသူတွေလို သရုပ်ဆောင်ရ တာ။ အဲဒှီခနညနျ တွေမှာ မပွင့်က မေရဲ့ Best friend လုပ်ရတာ။ မပွင့်နဲ့ သရုပ်ဆောင်ရတဲ့အခန်းတိုင်းက အရမ်းရယ်ရပြီး ပျော်စရာလည်းကောင်းတယ်။ မေက ဟာသလည်းတအားကြိုက်တယ်။ မေကြိုက်တဲ့ ကား လေးတွေဆို အချစ်နဲ့ဟာသ Romatic Comedy လေးတွေများတယ်။\nဒါဆို မေဂရေ့စ် ဘယ်လိုလေးလုပ်လိုက်ရင်တော့ အဆင်ပြေသွားလိမ့်မယ်လို့ထင်သလဲ။ ဘယ်လိုမျိုးလေး အကြံပြုချင်သလဲပေါ့နော်။\nအဲဒါကတော့ မပြောတတ်ဘူး။ အဲလိုပြောဖို့ မေ့မှာ Knowledge လည်း မရှိဘူး။ ဘယ်လိုလုပ်လိုက်ရင် ကောင်းသွားမယ်ဆိုတဲ့ Idea တော့ မပေးတတ်ဘူး။ ဒါပေမဲ့ အားလုံးကိုတော့ ကောင်းစေချင်တယ်။\nရန်ကုန်မှာကော ဘယ်ရာသီဥတုကို ပိုကြိုက်လဲ။\nနိုင်ငံခြားရောက်နေတော့ မေ ကျောင်းတက်နေတဲ့ဟိုမှာက Winter ဆိုတော့ အရမ်းအေးတယ်။ အဲဒီတော့ ရန်ကုန်က ပူတဲ့ Weather ကို သတိရတယ်။ ဒီကိုလည်းပြန်ရောက်ရော အရမ်းပူတော့ ဟိုကို ပြန်သွားချင်တဲ့စိတ်ဖြစ်ပြန်ကော။ မေဂရေ့စ်ကြိုက်တဲ့ Weather ဆိုရင်တော့ မျှတတဲ့ Weather ကို အကြိုက်ဆုံးပါပဲ။\nကိုယ်ကအဲဒါဆိုရင် အဖေ၊ အမေနဲ့ပတ်သက်ပြီး ပိုသိတတ်တဲ့သူမျိုးကို ကြိုက်တာပေါ့ အဲလိုမျိုးလား။\nမေဂရေ့စ် ချစ်သူရွေးမယ်ဆိုရင် ဘယ်လိုလူမျိုးကိုရွေးချယ်ဖြစ်မလဲ။\nမေချစ်သူရွေးမယ်ဆိုရင် ဗမာဖြစ်ဖို့များတယ်။ ဗမာပြည်မှာလည်း ကြီးလာတာဆိုတော့ ဗမာတွေနဲ့ ပိုနီးစပ်သလိုပဲ။ Style လည်း တူတယ်၊ Culture လည်း တူတယ်လို့ ခံစားရလို့ပါ။\nချစ်တာပေါ့၊ ကိုယ့်နိုင်ငံပဲ။ မေ့စိတ်ထဲမှာတော့ မြန်မာနိုင်ငံက My Home ပဲ။\nမဟုတ်ဘူး။ မေက ဘင်္ဂလားဒေ့ရ်ှမှာ မွေးတာပါ။\nမေ Game တွေ ဘာတွေကော ကစားဖြစ်သေးလား။\nဟုတ်၊ ဟိုတလောတုန်းက Floppy Bird အရမ်းကစားဖြစ်တယ်။ ဘာမှမလုပ်ဖြစ်ဘူး။ အဲဒီ Game ပဲ ထိုင်ဆော့နေတာ။ တစ်ခါတစ်ခါ ရှုံးရင်လည်း အရမ်းစိတ်ဆိုးတာ။ အကုသိုလ်များတယ်ဆိုပြီး အဲဒီ Game ကို ဖြတ်လိုက်ရတယ်။\nဗုဒ္ဓဘာသာနဲ့ပတ်သက်တဲ့ မေ့ရဲ့ခံယူချက်ကလေးများရှိမလား။ ဘာတွေ ဘယ်လိုလုပ် သင့်တယ်ဆိုတာမျိုးပေါ့။\nအရေးကြီးဆုံးကတော့ အကုသိုလ်မထားနဲ့။ သူများကိုလည်း ဒုက္ခမပေးနဲ့၊ မလိမ်မိအောင်လည်း ကြိုးစားပါလို့။ ငါးပါးသီလကို တတ်နိုင်သလောက် ကြိုးစားစောင့်ထိန်းပါလို့။ ကိုယ့်ကြောင့် သူတစ်ပါး နာကျင်ရ အောင် မလုပ်မိပါစေနဲ့။ အကုန်မလိုက်နာနိုင်ရင်တောင် အဲလောက်လေးတော့ စောင့်ထိန်းရမယ်လို့ ခံယူပါ တယ်။\nညီမလေးကို အရမ်းချစ်တယ်လို့ သိရတယ်နော်။ ညီမလေးကိုရော ဘယ်လိုဖြစ်စေချင်လဲ။\nဟုတ်တယ်။ မေ့ညီမလေးကို အရမ်းချစ်တယ်။ မေ့ညီမက အရမ်းငယ်သေးတယ်။ သူက တစ်ရက်ပြီး တစ်ရက် ပြောင်းနေတာ၊ ဆရာဝန်ဖြစ်ချင်တယ်။ Scientist ဖြစ်ချင်တယ်။ အဲလိုပဲ တစ်ရက်ပြီး တစ်ရက် ပြောင်းတယ်။ ငယ်သေးတော့လေ။ မေက သူဘာလုပ်ချင် လုပ်ချင် အားပေးပါတယ်။\nမေ့ရဲ့ မေမေက ညီမလေးကို သွက်သွက်လက်လက်လေးဆိုတော့ မော်ဒယ်ဖြစ်စေချင်တယ် အဲဒီအပေါ် မေ့ရဲ့ခံစားချက်ကရော။\nသူဝါသနာပါတယ်၊ သူလည်းလုပ်နိုင်တယ်ဆိုရင် မေ အားပေးတယ်။\nမေ့ညီမလေးက မေနဲ့ကော တူလား။\nဆင်တော့ ဆင်တာပေါ့ ညီအစ်မဆိုတော့။ ဒါပေမဲ့ အရမ်းကြီးတော့ မတူဘူး။ သူက Asiafeature ပိုများတယ်။\nဟိုရောက်တော့ အိမ်လွမ်းတဲ့ Home sick ဝေဒနာတွေကော ခံစားရသေးလား။\nအရင်ဆုံးရောက်တဲ့ တစ်လမှာ တော်တော် Home sick ဖြစ်တယ်။ ညတောင် အိပ်မပျော်ဘူး။ အမေနဲ့ Skype ပြောတယ်။ သူငယ်ချင်းတွေနဲ့ Viber ဖုန်းပြောတယ်။ ဟိုက သူငယ်ချင်းတွေကိုလည်း ပြောတယ် ငါအရမ်းအိမ်လွမ်းနေတယ်လို့ပြောတော့ သူတို့ကလည်း အားပေးကြပါတယ်။ ပြီးတော့ လေးဖြူသီချင်း''ဘယ်ဆီ ကို မင်းရောက်နေလဲ၊ ဘာတွေကို မင်းလုပ်နေလဲ'' အဲဒီသီချင်း အရမ်းနားထောင်ဖြစ်တယ်။\nမေသီချင်းတွေကော နားထောင်ဖြစ်သေးလား။ ဘယ်လို သီချင်းတွေကို ကြိုက်လဲ။\nမေခုနကပြောတဲ့ Band5Seconds of summer သူတို့က Austrilia က Band။ သူတို့ Album က ဇွန်လတုန်းကထွက်တယ်ဆိုတော့ နားထောင်ဖြစ်တယ်။ ပြီးတော့ Austrlia winter မှာ မိုးအရမ်းရွာနေတယ်။ အဲဒီတော့ မေက Lဆိုင်းဇီရဲ့ မိုးရာသီချင်းနားထောင်ပြီးတော့ အိမ်ကို လွမ်းတယ်။\nမေဂရေ့စ်ပယ်ရီ ပရိသတ်ကို ပြောချင်တဲ့စကားလေးတွေရှိရင်လည်း ပြောပါဦး။\nမေ့ကို အားပေးတာ ကျေးဇူးအများကြီးတင်ပါတယ်။ မေက အနုပညာတွေနဲ့ဝေးကွာနေရင်လည်း ဆက်အားပေးပါဦးလို့ ပြောချင်ပါတယ်။


ငှက်ကုလားအုတ်ပု - ဝီကီပီးဒီးယား\n†D. n. baudinianus Parker, S.A., 1984\n†D. n. diemenensis en:Le Souef, 1907\nDistribution in red\nအီးမျူး ခေါ် ငှက်ကုလားအုတ်ပု emu (/ˈiːmjuː/) (Dromaius novaehollandiae) မျိုးမှာ ဩစတြေးလျတိုက် ပင်ရင်းဇာတိဖြစ်သည်။ ငှက်ကုလားအုတ်မျိုးကဲ့သို့ မြေပြန့် လွင်ပြင်များတွင်သာ ကျက်စားလေ့ရှိသည်။ ဤငှက်မျိုး၏ ငှက်မွှေးငှက်တောင်သည် အခြားငှက်မွှေးငှက်တောင်များကဲ့သို့ အဆင်းအရောင် တောက်ပြောင်ခြင်း မရှိပေ။ ငှက်ကုလားအုပ်ကလွဲလျှင် ဤငှက်မှာ အထွားအကျိုင်း ငှက်မျိုးဖြစ်လေသည်။ အရပ် ၅ ပေခန့်မြင့်၍ ကိုယ်လုံးကိုယ်ထည်မှာ ငှက်ကုလား အုပ်ထက် အနည်းငယ်မျှ သေးငယ်သည်။ လွင်ပြင်ကျယ်ကြီးများနှင့် မြေပြန့်တောများထဲတွင် ကျက်စားတတ်သည်။\nငှက်ကုလားအုပ်ပုသည် သားပိုက်ကောင်များနှင့်ပင် ပြိုင်၍ပြေးနိုင်သည်။ မြေပေါ်တွင်ဖြစ်မူ ငှက်ကုလားအုပ်ပုကို မြင်းများပင်မှီအောင် လိုက်နိုင်ရန် ခဲယဉ်းလှသည်။ ခြေကုန်လက်ပမ်းကျ၍ မပြေးနိုင်သောအခါမှသာ ဖမ်းမိနိုင်သည်။ ဖမ်းဆီးသည့် အခါ၌လည်း အနီးသို့ ရုတ်တရက် မကပ်နိုင်ပေ။ အဘယ်ကြောင့်ဆိုသော် သန်မာလှသော ခြေထောက်များဖြင့် ချဉ်းကပ်လာသူကို အပြင်းအထန် ကန်ကျောက်တတ်သောကြောင့် ဖြစ်သည်။ ကန်ကျောက်ရာတွင် နွားဆိုးကြီးများကဲ့သို့ နံဘေးနှင့်အနောက်ဘက်သို့သာ ကန်ကျောက်တတ်သည်။ ငှက်ကုလားအုပ်များ အရှေ့ကို ကန်ကျောက်ဘိသကဲ့သို့ မကန်ကျောက်နိုင်ချေ။ ငှက်ကုလားအုပ်၏ အစာမှာ အထူးသဖြင့် ဟင်းသီးဟင်းရွက်၊ အသီးအပွင့်နှင့် သစ်ဥသစ်ဖုတို့သာ ဖြစ်သည်။ ငှက်အရိုင်းတစ်မျိုးပင် ဖြစ်သော်လည်း ငှက်ကုလားအုပ်ပုကို ယဉ် ပါးအောင် သွန်သင်ပေး၍ ရနိုင်သည်။ ဥများကို သဲမြေထဲတွင်သာ ဥအုလေ့ရှိပြီး ဥအရွယ်အစားမှာ ငှက်ကုလားအုပ်၏ ဥ၏အရွယ်နှင့် အတူတူလောက်ပင် ရှိသည်။ အရောင်မှာ အစိမ်း သို့မဟုတ် ပြာမှိုင်းမှိုင်း ဖြစ်သည်။ တစ်ကြိမ်လျှင် ဥပေါင်း ၉ ဥမှ ၁၃ ဥအထိ အုတတ်သည်။\n↑ "The fossil history of the emus, Dromaius (Aves: Dromaiinae)" (1987). Records of the South Australian Museum 21: 85–117.\n↑ BirdLife International (2018). "Dromaius novaehollandiae". IUCN Red List of Threatened Species 2018. IUCN.\n↑ ၃.၀ ၃.၁ Davies၊ S.J.J.F. (2003)။ "Emus"။ in Hutchins, Michael (ed.)။ Grzimek's Animal Life Encyclopedia။ 8 Birds I Tinamous and Ratites to Hoatzins (2nd ed.)။ Farmington Hills, Michigan: Gale Group။ pp. 83–87။ ISBN 978-0-7876-5784-0။\n↑ ၄.၀ ၄.၁ Brands၊ Sheila (14 August 2008)။ Systema Naturae 2000 / Classification, Dromaius novaehollandiae။ Project: The Taxonomicon။\n↑ ၅.၀ ၅.၁ Names List for Dromaius novaehollandiae (Latham, 1790)။ Department of the Environment, Water, Heritage and the Arts။\n"https://my.wikipedia.org/w/index.php?title=ငှက်ကုလားအုတ်ပု&oldid=718366" မှ ရယူရန်\nဩစတြေးလျတွင် တွေ့ရှိရသော ငှက်များ\nဤစာမျက်နှာကို ၁၃ နိုဝင်ဘာ ၂၀၂၁၊ ၁၅:၁၁ အချိန်တွင် နောက်ဆုံး ပြင်ဆင်ခဲ့သည်။


July Dream: Unsecured Air\nလိမ္မာတယ် တော်တယ် ကောင်းတယ် မြင်နေတဲ့သူတွေအတွက်ပါ။ ကျွန်တော် အမောင်ဇူလိုင် ဆိုးသွမ်းတာတွေ အများကြီးပါ။ အူကြောင်ကြောင်လည်း လုပ်တတ်ပါတယ်။ ဂွတီးဂွကျနေတာလည်း ရှိပါတယ်။ ဘုကလန့်နဲ့ ရိုက်ချင်စရာ ကောင်းအောင်လည်း ပြောတတ်ပါတယ်။ ဒါကြောင့် အသားလွတ် အထင်ကြီးတော် မမူကြပါနဲ့။ မကောင်းတာတွေလည်း ရေးချင်လာလို့ ရေးပါအုံးမယ်။ မိတ်ပျက်ပေါင်းလည်း မနည်းပါဘူး။ လူမုန်းလည်း ခံရပါတယ်။ ကွယ်ရာမှာရော ရှေ့တင်မှာရော အတင်းလည်း အပြောခံရပါတယ်။ ဒါပေမယ့် အဲဒါတွေကို ဂရုမစိုက်တာ အခုအချိန်အထိပါပဲ။\nကရကဋ်တို့ရဲ့ ထုံးစံအရလို့ပဲ ပြောမိရင်ပဲ ဗေဒင်ရူးကြီး ရူးတော့သည်လို့ ကုန်းရုန်းအော်တော့မယ့်သူတွေ မြင်ယောင်နေပါတယ်။ ဒီလိုခံစားချက်နဲ့ အမူအကျင့်တွေကို 69 ဂဏန်းကောင်တွေပဲ လုပ်တတ်ကြသလား တခြားရာသီခွင်တွေရော လုပ်တတ်သလား သေချာတော့ မသိပါဘူး။ ကဲ... ထားလိုက်ပါတော့။ ပြောချင်တာက စိတ်ထဲမှာ အလိုမကျတာမျိုးဖြစ်လာစေတဲ့ နေရာမှာ မိနစ်ပိုင်းလေးတောင် မနေတတ်ပဲ ရှောင်ခွါသွားတတ်တဲ့ အကျင့်လေးကို ပြောချင်တာပါ။ ဘယ်လောက်ပဲ ကြီးကျယ်ခမ်းနား အရေးပါတဲ့ ပွဲကြီးပွဲကောင်း ဖြစ်နေပါစေ။ ဘယ်လောက်ပဲ ရင်းနှီးတဲ့သူပဲ ဖြစ်ပါစေ။ ကျွန်တော် မကြိုက်ရင် ဟန်ဆောင်မျက်နှာနဲ့ သည်းခံအောင့်အီးပြီး မနေတတ်ပါဘူး။\nပြီးခဲ့တဲ့နှစ်က ရုံးမှာ နှစ်ပတ်လည် ညစာစားပွဲလုပ်တယ်။ စင်္ကာပူရဲ့ နာမည်ကျော် ဟော်တယ်ကြီးတစ်ခုမှာ လုပ်တဲ့ပွဲပေါ့။ ပိုက်ဆံ သောက်သောက်လဲ ကုန်ခံထားတဲ့ပွဲပဲ။ အဲဒီပွဲကို တက်ရောက်မယ်လို့ အားခဲထားပြီး ရောက်အောင် သွားခဲ့တယ်။ ဟိုရောက်တော့ ကိုယ်နဲ့ချိန်းထားတဲ့ အသိတွေက အလျှိုလျှို ခုံတွေမှာ ထိုင်နေပြီ။ သူတို့က ကျွန်တော့်ကို စောင့်နေမယ် ပြောထားပြီးမှ ဟိုရောက်တော့ ဟိုအသိက ခေါ်၊ ဒီအသိက ခေါ်နဲ့ စားပွဲဝိုင်းတွေမှာ နေရာယူပြီးနေပြီ။ ကျွန်တော်ရောက်တော့ အူကြောင်ကြောင်နဲ့။ ဘယ်စားပွဲမှာ ထိုင်ရမှန်း မသိဘူး။ လွတ်နေတဲ့ ၀ိုင်းတွေမှာက ကျွန်တော်နဲ့ မသိတဲ့ တခြားဌာနက ၀န်ထမ်းတွေ။ ကိုယ်နဲ့ မသိတဲ့ မျက်နှာစိမ်းတွေကြားမှာ အထီးကျန်ဆန်ဆန် ထိုင်ပြီး ညဦးပိုင်းတစ်ခုကို အကျိုးမဲ့ဖြတ်သန်းဖို့ ဘယ်လိုမှ မဖြစ်နိုင်ဘူးဆိုတာ ကျွန်တော် အသိဆုံးပဲ။ လူတော မတိုးဘူးပေါ့ဗျာ။ အဲဒီတော့ အသာအယာ ပြန်ထွက်လာပြီး အိမ်ပြန်လာခဲ့လိုက်တယ်။ ရုံးက အသိတွေကတော့ ကျွန်တော် ပွဲလာသွားတယ်ဆိုတာပဲ သိခဲ့လိုက်တယ်။ ဘယ်စားပွဲမှာ ထိုင်နေလဲ မသိခဲ့ဘူး။ အဲဒီတုန်းက တည်ခင်းတဲ့ ညစာတွေကို မစားဖြစ်ခဲ့ပေမယ့် ကံစမ်းမဲမှာ မဲပေါက်ပြီး ဒစ်ဂျစ်တယ်ကင်မရာတစ်လုံး လက်ဆောင်ရခဲ့လိုက်တယ်။ အဲဒီကင်မရာလေးလည်း နာဂစ်တုန်းက လပွတ္တာက မူလတန်းကျောင်းတစ်ကျောင်းမှာ ထုပ်တန်းစာမိသွားလို့ အနိစ္စသဘောနဲ့ ကိစ္စချောသွားပါပြီ။\nအဲဒီလိုပဲ သူငယ်ချင်းတစ်ယောက်က လွတ်လပ်ရေးနေ့တိုင်း သူ့အိမ်မှာ ဆွမ်းကျွေးပြီး အလှူလုပ်တယ်။ ၀ိုင်တီယူက အရင်းနှီးဆုံး သူငယ်ချင်းတွေကို အဓိကထားပြီး ဖိတ်တယ်။ နှစ်တိုင်းလည်း သူတို့အလှူကို သွားဖြစ်တယ်။ ငတ်ကြီးကျချင်လွန်းလို့ သွားစားတာတော့ မဟုတ်ပါဘူး။ သူငယ်ချင်းတွေနဲ့ ပျော်ပျော်ပါးပါး စကားတွေ ပြောချင်လို့ပါ။ သူတို့နဲ့က ကျောင်းမှာလည်း တွေ့ကြတယ် ဆိုပေမယ့် ကိုယ့်မေဂျာနဲ့ကိုယ် အတန်းချိန်တွေက တူတာ မဟုတ်တော့ လွတ်လွတ်လပ်လပ် ဆုံတွေဖို့ဆိုတာ အတော်ခက်ပါတယ်။ ဒီလိုနဲ့ အလှူတစ်ခုမှာ မမြင်ချင် မတွေ့ချင်တဲ့ အကောင်တွေ ပါလာတယ်။ သူတို့နဲ့က စရိုက်တွေ မတူလို့ တမင်ရှောင်ထားတာ။ အဲဒီပွဲမှာမှ တည့်တည့် လာတိုးခဲ့တယ်။ ကဲ... ကြာပါတယ်ကွာ။ ထပြန်ကြမယ်ဆိုပြီး ကျွန်တော်တို့ တစ်ဖွဲ့လုံး ထပြန်ခဲ့ကြတယ်။ အလှူရှင်မှာ မျက်နှာလေးကို ငယ်လို့။ မပြန်ကြဖို့ အတင်း လှမ်းဆွဲပေမယ့်လည်း ဘူးဆို ဖရုံမသီးကြတဲ့ ကျွန်တော်တို့တွေ ပြန်ခဲ့ကြတာပါပဲလေ။ ဘာပဲဖြစ်ဖြစ် အပ်နဲ့ပဲ ထွင်းခဲ့လိုက်တယ်။ မဟုတ်ရင် ပုဆိန်ပေါက်တွေ လာတော့မယ်လေ။\nဒီတစ်ခေါက် ရန်ကုန်ပြန်တာကလည်း သူငယ်ချင်းတွေရဲ့ မင်္ဂလာပွဲတွေကို တက်ဖို့ပါ။ စင်္ကာပူက နှစ်တွဲ မြန်မာပြည်ပြန်ပြီး မင်္ဂလာဆောင်သလို ရန်ကုန်က တစ်တွဲကလည်း မင်္ဂလာဆောင်ကြပါတယ်။ ပေါင်းသုံးပွဲ တက်မယ်ဆိုပြီး ခွင့်တွေတင် လေယာဉ်လက်မှတ်ဝယ် ရန်ကုန်ပြန်ခဲ့လိုက်တယ်။ ပွဲတွေက ထပ်နေတော့ နေ့ပွဲ ညပွဲတွေ ခွဲတက်မယ်ပေါ့။ ဒါပေမယ့် တကယ့်ပွဲထဲကို ရောက်သွားတော့ စိတ်ထဲမှာ အဆင်မပြေတာတွေ ရှိတာနဲ့ ချက်ချင်းပဲ အိမ်ကို လှည့်ပြန်ခဲ့တယ်။ ထင်ထားတဲ့အတိုင်း ဖြစ်မလာတဲ့အခါ အလိုမကျမှုတွေက ရှိစမြဲပဲလေ။ မမျှော်လင့်ထားတဲ့ ဆီးကြိုမှုတွေလည်း ပါတာပေါ့။ ပွဲမှာ သတို့သားနဲ့ သတို့သမီးတောင် ရောက်မလာသေးဘူး။ သူတို့ကို မနှုတ်ဆက်ရသေးတော့ မကောင်းတတ်ပါဘူးလေ ဆိုပြီး အိမ်ကနေ ကားငှားပြီး မင်္ဂလာပွဲကို ပြန်ထွက်လာခဲ့တယ်။ ဟိုရောက်တော့ ဧည့်သည်တွေက စားနှင့်သောက်နှင့်နေကြပြီ။ သတို့သား သတို့သမီးရဲ့ စားပွဲဝိုင်းကိုသွား စကားစမြည်ပြော လက်ဆွဲနှုတ်ဆက်ခဲ့ပြီး ပြန်လှည့်လာခဲ့တယ်။ မကောင်းဘူးဆိုတာ သိပေမယ့် ကိုယ့်ဒုက္ခ ကိုယ်မရှာချင်ဘူး။ ဟန်ဆောင်အပြုံးတွေနဲ့ မနေချင်ဘူး။\nစိတ်ထဲမှာ မပျော်ရင် မလုံခြုံဘူးလို့ ထင်ရင် ကျွန်တော် တမင်တကာ မိတ်ပျက်အောင် လုပ်တာ မဟုတ်ပေမယ့် မရည်ရွယ်ပဲ မိတ်ဖျက်တတ်ပါတယ်။ ကျွန်တော့်စိတ်ကို ခံစားနားလည် သဘောပေါက်တဲ့သူတွေ ရှိနိုင်သလို သောက်မြင်ကပ်ပြီး အခေါ်အပြော မလုပ်ချင်တော့တဲ့သူတွေလည်း ရှိနိုင်ပါတယ်။ အားလုံး ကိုယ့်သဘော ကိုယ်ဆောင်ကြတာဖြစ်လို့ ဘာမှ အထွေအထူး မပြောလိုပါ။ သဘောရှိ နေကြပါ။ အဲ... ကျွန်တော်ကတော့ အဲဒီလို အရိုးခံလေး ဆိုးပါတယ် ခင်ဗျာ။\nPosted by JulyDream at 10:59 PM\nLabels: Emotions, Straw\nအသီးကွဲတယ် ဆိုမှတော့ ဘယ်လိုဟန်ဆောင် ပျော်နိုင်ပါ့မလဲလေ။ နားလည်ပါတယ်..\nအဲဒါကိုတောင် strike က တန်းတန်းစွဲဖြစ်နေသေးတယ်။\nအစ်မအဖြေ မှားပါတယ်။ လုံးဝကို မှားပါတယ် ခင်ဗျ။ တပည့်ကလေး လေသံဖြင့် ပြောသည်ဟု မှတ်ရန်။\nStrike က ယောကျာ်းရှိတယ် မဟုတ်လား။ အမှတ်မှားနေရင်တော့ စောရီးပါဗျာ။ အင်း... သူလည်း ကြိုက်သလို နေတာပဲ ဖြစ်မှာပါဗျာ။\nAein Khin said...\nဂျူလိုင်ရေ့ တို့ကတော့ အဲလို ကမောက်ကမ အရိုင်းဆန်ဆန်နှစ်တွေဖြတ်လာခဲ့တာ (၄၃) နှစ်ကြီးများတောင် ရှိခဲ့ပြီ။ မိတ်ဆွေ နည်းနည်းလေးနဲ့ ပျော်ရတာကောင်းတယ်။ နားမပါဘဲ ပါးစပ်ပဲပါတဲ့ သူမျိုးနဲ့များ မရှောင်သာ မလွှဲသာ အသိသွားဖြစ်မိလို့ကတော့- မိတ်ပျက်ပီးသားပဲ။\nကိုယ်နေတတ်သလို နေတာ ကောင်းတာ ပေါ့ကွ..\nအဲဒါလဲ စတိုင် တမျိုး ပဲ လေ..\nကျော်ဟိန်း ဆို ပွဲစမှ လာတာ..\nမင်းက..ပွဲ မစခင် ပြန်တာ...း)\nဆက်ထိမ်းထား မောင်လေး ရေ..\nအဲဒါလေး ကိုပဲ.. ချစ်တဲ့ လူ က ချစ်ဦး မှာ.....း)..\nလုပ်ချင်ရာတွေလုပ်ခဲ့ပြီး နောက်ဆုံးမှ 'အဲဒီလို အရိုးခံလေး ဆိုးပါတယ် ခင်ဗျာ' ဆိုလို့ ခွင့်လွှတ်လိုက်ရ မလိုလို ဖြစ်နေပြီ... :P\nကို ဂျူလိုင်ရဲ့အတွေးတွေက ကျွန်မနဲ့တူတယ် မလုပ်ချင်ရင် လုံးဝဟန်မဆောင်နိုင်တာပဲ\nခင်လို့မင်လို့ စတာနော်။ မျက်နှာ အီးမှန်သလို မဖြစ်နေပါနဲ့ဗျာ။ ရုပ်ဆိုးရတဲ့အထဲ ကြည့်လို့ မကောင်းပါဘူး။ အဟား...\nနားမပါဘဲ ပါးစပ်ပဲပါတဲ့ သူမျိုးဆိုတဲ့ အသုံးအနှုန်းကို သဘောကျမိတယ် ခင်ဗျာ။ နောက်ပိုင်းမှာ သုံးစရာရှိရင် သုံးခွင့်ပြုပါနော်။\nကျွန်တော် ကျော်ဟိန်း မဟုတ်တာတော့ သေချာတယ်ဗျ။ စတိုင်တော့ စတိုင်ပဲ။ ဒါက ဇူလိုင်စတိုင်။ ဟဟ...\nအရိုးခံလေး ဆိုးတယ်ဆိုတာ တမင်တကာ ဆိုးချင်လို့ ဇွတ်အတင်းဆိုးတာမျိုး မဟုတ်ပါဘူး။ မရည်ရွယ်ပဲ ဆိုးသလို ဖြစ်သွားတာကို ပြောချင်တာပါ ခင်ဗျ။ ဟဟ...\nကျွန်တော် ခေါင်းခေါက်တာ မဟုတ်ပါဘူးဗျာ။ မတော်တဆ ခေါက်မိတာပဲ နေမှာပါ။\nဟန်ဆောင်ရတာ ပင်ပန်းတယ်ဗျ။ ပြီးတော့ ဘာမှ အကျိုးမများဘူးလေ။ ပျားရည်လို ချိုတဲ့ အပြုံးတွေနဲ့ အနားကပ်လာပြီး နောက်ကျောကို ဓါးနဲ့ ထိုးခံခဲ့ရတာ အများသားဗျ။\nအစက အဲလောက်ထိ ထင်မထားဘူး။\nအနို့သော်လည်း အမောင်ငယ် ကိုယ်တိုင် ရှင်းရှင်းကြီးပြောမှ ဘွင်းဘွင်းကြီး သိရတော့တယ်။ တော်တော်ဆိုးးးးးးးးး\nရပြီ ရပြီ နောက်ထပ်မဖေါ်နဲ့တော့ အသဲကွဲတာပဲ ကောင်းတယ် :)\nဖတ်ပြီး ဟားဟားဟား လုပ်သွားပါသည်\nအကျွန်ုပ် ဆိုးကြောင်း ၀န်ခံထားပါတယ်။ အကောင်လိုက်ကြီး ပြထားတာတောင် အရိပ်မမြင်ရင် ဒီထက်မိုက်တဲ့သူ ရှိတော့မယ် မထင်။ ဟဟ...\nဖော်မယ့်အထဲမှာ ကိုလူသစ်အကြောင်းတွေ မပါပါဘူး ခင်ဗျ။ စိတ်မပူပါနဲ့လေ။ အဟား...\nကျွန်တော် ဟာသစာရေးဆရာ လုပ်လို့ရပြီ ထင်တယ်နော်။ ဟားဟားဟား ဆိုပြီး သုံးခါတောင် ရီနိုင်တယ်ဆိုတော့ ကျွန်တော့် ရေးသားချက်တွေက ဟာသမြောက်နေပြီ ထင်တယ်။ အခုလို ဖတ်ပြီး ရီသွားတဲ့အတွက် ကျေးဇူးတင်ပါတယ်ဗျာ။\nငါ့ကို ဖုန်းလေးနဲ့ ဆက်ပြောလည်း ရတဲ့ဟာကို\nကရကဋ်တို့ရဲ့ ထုံးစံ.. ကရကဋ်ချင်းတူတူ.. ကျနော် မောင်ဝလုံးက ပိုဆိုးပါတယ်.. ဇွန်၂၂ .. ရာသီစမှာ လူလာဖြစ်ခဲ့လေတယ်။ လူကလား.. စိတ်အကျင့်ပဲလား.. သေချာခွဲခြား မသိ.။\nဂဏန်းကောင်လို အမြဲ ကန့်လန့်ပဲ သွားမိနေပါတယ်။ ကြိုးစားပြုပြင် နေထိုင်နေရ..။ ဒါမှလဲ အေးချမ်းနိုင်မှာ ခင်ဗျ။ မဟုတ်ရင် ကိုယ့်ကိုကိုယ်နဲ့တောင် ရန်ဖက်ဖြစ်နေတာ။ တိုက်ဆိုင်လို့ ခံစားချက်လေး ဖွင့်ထုတ်သွားတာပါ။ ခွင့်ပြုပေးပါ။\nဖုန်းဆက်ဖို့ကမှ မလွယ်တာနော်။ သူများတွေရဲ့ အပျော်တွေ မပျောက်ပျက်စေချင်ဘူးလေ။ ကိုယ်လည်း အောင့်အီးပြီး မနေနိုင်ဘူးလေ။ ဒီလောက်ပါပဲ။\n၀လုံးဝိုင်းဝိုင်းလည်း.. ကရကဋ် ဂဏန်းပဲလား။ တွေ့ရတာ ၀မ်းသာတယ်ဗျာ။ ဂဏန်းတွေ အဲဒီလိုပဲဗျ။ တိုက်ဆိုင်တဲ့ ခံစားချက်တွေကို နားလည် သဘောပေါက်ပါတယ် ခင်ဗျာ။\nမသူတော်ချင်းတော့ တွေ့ကြပြီဗျို့ ကျနော်လဲ ထိုနည်း၎င်းပါပဲဗျာ ဟားဟား\nSeventh time already!!!\nThe tamed in the wild\nGot back from Yangon\nMy wild flower\nWhat did Bogyoke do? -2\nWhat did Bogyoke do? -1\nSome speech of Bogyoke\nFlying Cambridge Shoe